title: Regulamentul de punere în aplicare (UE) 2019/1383 al Comisiei din 8 iulie 2019 de modificare și de rectificare a Regulamentului (UE) nr. 1321/2014 în ceea ce privește sistemele de management al siguranței din cadrul întreprinderilor de management al menținerii navigabilității și simplificarea întreținerii și a managementului menținerii navigabilității în cazul aeronavelor de aviație generală (Text cu relevanță pentru SEE.)

text:
                  4.9.2019

                  RO

                  Jurnalul Oficial al Uniunii Europene

                  L 228/1

         REGULAMENTUL DE PUNERE ÎN APLICARE (UE) 2019/1383 AL COMISIEI
         din 8 iulie 2019
         de modificare și de rectificare a Regulamentului (UE) nr. 1321/2014 în ceea ce privește sistemele de management al siguranței din cadrul întreprinderilor de management al menținerii navigabilității și simplificarea întreținerii și a managementului menținerii navigabilității în cazul aeronavelor de aviație generală
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 17 alineatul (1) și articolul 62 alineatele (14) și (15),
         întrucât:

                     (1)

                     Regulamentul (UE) nr. 1321/2014 al Comisiei (2) cuprinde norme referitoare la întreținerea și managementul menținerii navigabilității anumitor aeronave. Din motive de proporționalitate, este necesar să se adapteze normele respective prin introducerea unor cerințe simplificate corespunzătoare riscurilor mai scăzute asociate aeronavelor ușoare din aviația generală, care nu sunt înscrise în certificatul de operator aerian al unui transportator aerian căruia i s-a acordat o licență în conformitate cu Regulamentul (CE) nr. 1008/2008 al Parlamentului European și al Consiliului (3). În acest scop, ar trebui introdus un nou set de cerințe care să asigure navigabilitatea respectivelor aeronave. Cerințele ar trebui să fie mai puțin stricte decât cerințele actuale în cazul programelor de întreținere a aeronavelor, al examinării navigabilității și al amânării remedierii defectelor. În cazul în care astfel de cerințe de întreținere ar fi aplicabile altor aeronave decât celor motorizate complexe, proprietarul unei astfel de aeronave nu ar trebui să fie împiedicat să încredințeze prin contract sarcini de întreținere unei întreprinderi de întreținere autorizate în conformitate cu anexa II (partea 145) la Regulamentul (UE) nr. 1321/2014.

                     (2)

                     Ar trebui introdus un nou set de norme care să permită o mai mare flexibilitate în ceea ce privește definirea și executarea programului de întreținere a aeronavei în cazul altor aeronave decât cele motorizate complexe care nu sunt înscrise în certificatul de operator aerian al unui transportator aerian căruia i s-a acordat o licență în conformitate cu Regulamentul (CE) nr. 1008/2008. În consecință, ar trebui introdusă o nouă autorizație de întreprindere, cu cerințe mai puțin stricte și cu privilegii combinate de întreținere, de management al menținerii navigabilității, de examinare a navigabilității și de eliberare de autorizații de zbor.

                     (3)

                     În temeiul Regulamentului (UE) nr. 965/2012 al Comisiei (4), titularilor unui certificat de operator aerian (denumit în continuare „AOC”) li se solicită în prezent să dispună de un sistem de management, care să includă managementul riscurilor la adresa siguranței în cadrul activităților lor. Una dintre aceste activități este managementul menținerii navigabilității flotei lor de aeronave, de care se ocupă propria lor întreprindere de management al menținerii navigabilității (denumită în continuare „CAMO”), autorizată în conformitate cu subpartea G din anexa I la Regulamentul (UE) nr. 1321/2014. Cu toate acestea, anexa I subpartea G nu cuprinde în prezent nicio cerință referitoare la managementul riscurilor la adresa siguranței în cadrul CAMO. Prin urmare, ar trebui introdus un sistem de management al CAMO, care să includă managementul riscurilor la adresa siguranței pentru întreprinderile care se ocupă cu managementul menținerii navigabilității aeronavelor utilizate de titularii de AOC. Respectivul sistem de management ar trebui să se aplice tuturor CAMO care se ocupă cu managementul menținerii navigabilității.

                     (4)

                     Ar trebui să se prevadă o perioadă de tranziție suficient de lungă pentru întreprinderile care participă la menținerea navigabilității aeronavelor și a componentelor pentru a se asigura conformarea cu noile norme și proceduri introduse prin prezentul regulament.

                     (5)

                     Pentru a se asigura proporționalitatea normelor aplicabile altor aeronave decât cele motorizate complexe care nu sunt înscrise în certificatul de operator aerian al unui transportator aerian căruia i s-a acordat o licență în conformitate cu Regulamentul (CE) nr. 1008/2008, principiile de management al siguranței nu ar trebui să se aplice întreprinderilor cu privilegii combinate în materie de navigabilitate.

                     (6)

                     În plus, este totodată oportun să se alinieze cerințele aplicabile autorităților competente la evoluția conceptelor managementului siguranței în cadrul Organizației Aviației Civile Internaționale, îndeosebi în ceea ce privește introducerea sistemului de management al autorității, precum și punerea în aplicare a programului național de siguranță și asigurarea coordonării între autorități.

                     (7)

                     O evaluare incorectă a navigabilității aeronavei din cauza unor evidențe incomplete ale menținerii navigabilității poate prezenta un risc pentru siguranța zborului. Prin urmare, ar trebui modificate normele existente în privința evidențelor menținerii navigabilității.

                     (8)

                     Ar trebui corectate unele erori de redactare care creează dificultăți de interpretare a anumitor dispoziții din anexa III la Regulamentul (UE) nr. 1321/2014.

                     (9)

                     Prin urmare, Regulamentul (UE) nr. 1321/2014 ar trebui modificat.

                     (10)

                     Măsurile prevăzute în prezentul regulament au la bază avizele nr. 05/2016 (5), nr. 06/2016 (6) și nr. 13/2016 (7) emise de agenție în conformitate cu articolul 76 alineatul (1) din Regulamentul (UE) nr. 2018/1139 al Parlamentului European și al Consiliului (8).

                     (11)

                     Măsurile prevăzute în prezentul regulament sunt conforme cu avizul comitetului instituit în temeiul articolului 127 alineatul (3) din Regulamentul (UE) 2018/1139,

               ADOPTĂ PREZENTUL REGULAMENT:

            Articolul 1
            Regulamentul (UE) nr. 1321/2014 se modifică după cum urmează:

                        1.

                        Articolul 3 se înlocuiește cu următorul text:

                           „Articolul 3
                           Cerințe în materie de menținere a navigabilității

                              (1)   Menținerea navigabilității aeronavelor menționate la articolul 1 litera (a) și a componentelor destinate a fi instalate pe acestea se asigură în conformitate cu cerințele din anexa I (partea M), cu excepția aeronavelor enumerate la alineatul (2) primul paragraf, cărora li se aplică cerințele din anexa Vb (partea ML).

                              (2)   Cerințele din anexa Vb (partea ML) se aplică următoarelor alte aeronave decât cele motorizate complexe:

                                          (a)

                                          avioanelor cu o masă maximă la decolare de cel mult 2 730 kg;

                                          (b)

                                          giravioanelor cu o masă maximă la decolare de cel mult 1 200 kg, certificate pentru maximum patru ocupanți;

                                          (c)

                                          altor aeronave ELA2.

                                    În cazul în care aeronavele menționate la primul paragraf literele (a), (b) și (c) sunt înscrise în certificatul de operator aerian al unui transportator aerian căruia i s-a acordat o licență în conformitate cu Regulamentul (CE) nr. 1008/2008, se aplică cerințele din anexa I (partea M).

                              (3)   Pentru a fi înscrise în certificatul de operator aerian al unui transportator aerian căruia i s-a acordat o licență în conformitate cu Regulamentul (CE) nr. 1008/2008, aeronavele menționate la alineatul (2) primul paragraf literele (a), (b) și (c) trebuie să îndeplinească toate cerințele următoare:

                                          (a)

                                          programul de întreținere a aeronavelor a fost aprobat de autoritatea competentă în conformitate cu punctul M.A.302 din anexa I (partea M);

                                          (b)

                                          întreținerea prevăzută în programul de întreținere menționat la litera (a) a fost executată și certificată în conformitate cu punctele 145.A.48 și 145.A.50 din anexa II (partea 145);

                                          (c)

                                          a fost efectuată o examinare a navigabilității și s-a eliberat un nou certificat de examinare a navigabilității în conformitate cu punctul M.A.901 din anexa I (partea M).

                              (4)   Prin derogare de la prevederile alineatului (1), menținerea navigabilității aeronavelor menționate la articolul 1 litera (a) pentru care s-a eliberat o autorizație de zbor este asigurată pe baza acordurilor specifice privind menținerea navigabilității, definite în autorizația de zbor eliberată în conformitate cu anexa I (partea 21) la Regulamentul (UE) nr. 748/2012 al Comisiei (*1).

                              (5)   Programele de întreținere a aeronavelor menționate la articolul 1 litera (a) care sunt conforme cu cerințele specificate la punctul M.A.302 din anexa I (partea M) și aplicabile înainte de 20 august 2019 sunt considerate conforme cu cerințele specificate la punctul M.A.302 din anexa I (partea M) sau la punctul ML.A.302 din anexa Vb (partea ML), după caz, în conformitate cu alineatele (1) și (2).

                              (6)   Operatorii asigură menținerea navigabilității aeronavelor menționate la articolul 1 litera (b) și a componentelor destinate a fi instalate pe acestea în conformitate cu cerințele din anexa Va (partea T).

                              (7)   Menținerea navigabilității avioanelor cu masa maximă certificată la decolare de cel mult 5 700 kg care sunt echipate cu mai multe motoare turbopropulsoare se asigură în conformitate cu cerințele aplicabile altor aeronave decât cele motorizate complexe, după cum se prevede la punctele M.A.201, M.A.301, M.A.302, M.A.601 și M.A.803 din anexa I (partea M), la punctul 145.A.30 din anexa II (partea 145), la punctele 66.A.5, 66.A.30 și 66.A.70 din anexa III (partea 66) și în apendicele V și VI la anexa respectivă, la punctul CAMO.A.315 din anexa Vc (partea CAMO), la punctul CAO.A.010 din anexa Vd (partea CAO) și în apendicele I la anexa respectivă, în măsura în care cerințele menționate se aplică altor aeronave decât cele motorizate complexe.

                           (*1)  Regulamentul (UE) nr. 748/2012 al Comisiei din 3 august 2012 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, pieselor și echipamentelor aferente, precum și certificarea organizațiilor de proiectare și producție (JO L 224, 21.8.2012, p. 1).”"

                        2.

                        Articolul 4 se înlocuiește cu următorul text:

                           „Articolul 4
                           Autorizările întreprinderilor care participă la menținerea navigabilității

                              (1)   Întreprinderile care participă la menținerea navigabilității aeronavelor și a componentelor destinate a fi instalate pe acestea, inclusiv la întreținere, sunt autorizate, la cerere, de către autoritatea competentă în conformitate cu cerințele din anexa II (partea 145), din anexa Vc (partea CAMO) sau din anexa Vd (partea CAO), în funcție de cazul aplicabil întreprinderilor respective.

                              (2)   Prin derogare de la alineatul (1), până la 20 august 2020, autoritatea competentă poate elibera autorizări întreprinderilor respective, la cererea acestora, în conformitate cu cerințele din subpărțile F și G din anexa I (partea M). Respectivele autorizări sunt valabile până la 20 august 2021.

                              (3)   Se consideră că autorizările de întreținere eliberate sau recunoscute de un stat membru în conformitate cu specificația de certificare JAR-145 menționată în anexa II la Regulamentul (CEE) nr. 3922/91 al Consiliului (*2) și valabile înainte de 29 noiembrie 2003 au fost eliberate în conformitate cu cerințele din anexa II (partea 145) la prezentul regulament.

                              (4)   Întreprinderilor care dețin o autorizare valabilă eliberată în conformitate cu subpartea F sau G din anexa I (partea M) sau cu anexa II (partea 145) autoritatea competentă le eliberează, la cerere, un formular 3-CAO, astfel cum se prevede în apendicele 1 la anexa Vd (partea CAO).
                              Privilegiile de care dispune o astfel de întreprindere în temeiul autorizării eliberate în conformitate cu anexa Vd (partea CAO) sunt identice cu cele de care dispune în temeiul autorizării eliberate în conformitate cu subpartea F sau G din anexa I (partea M) sau cu anexa II (partea 145). Cu toate acestea, privilegiile respective nu pot depăși privilegiile unei întreprinderi menționate în secțiunea A din anexa Vd (partea CAO).
                              Întreprinderea poate corecta orice constatări de neconformare cu anexa Vd (partea CAO) până la 20 august 2021. Dacă, după această dată, constatările nu sunt corectate, autorizarea se revocă.
                              Până când se conformează anexei Vd (partea CAO) sau până la 20 august 2021, dacă această dată survine prima, întreprinderea face obiectul certificării și supravegherii în conformitate cu subpartea F sau G din anexa I (partea M) sau cu anexa II (partea 145), după caz.

                              (5)   Autorizările valabile ale întreprinderilor de management al menținerii navigabilității eliberate în conformitate cu subpartea G din anexa I (partea M) se consideră a fi fost eliberate în conformitate cu anexa Vc (partea CAMO).
                              Întreprinderea poate corecta orice constatări de neconformare cu anexa Vc (partea CAMO) până la 20 august 2021.
                              Dacă întreprinderea corectează constatările până la data respectivă, autoritatea competentă eliberează un nou certificat de autorizare (formularul 14) în conformitate cu anexa Vc (partea CAMO). Dacă, după această dată, constatările nu sunt corectate, autorizarea se revocă.
                              Până când se conformează anexei Vc (partea CAMO) sau până la 20 august 2021, dacă această dată survine prima, întreprinderea face obiectul certificării și supravegherii în conformitate cu subpartea G din anexa I (partea M).

                              (6)   Certificatele de punere în serviciu și certificatele de autorizare a punerii în serviciu eliberate, înainte de 28 octombrie 2008, de către o întreprindere de întreținere autorizată în conformitate cu cerințele prevăzute de legislația națională a statului membru în care este stabilită întreprinderea respectivă altor aeronave decât cele motorizate complexe care nu participă la transportul aerian comercial, inclusiv oricărei componente destinate a fi instalate pe acestea, se consideră a fi fost eliberate în conformitate cu punctele M.A.801 și M.A.802 din anexa I (partea M) și cu punctul 145.A.50 din anexa II (partea 145).

                           (*2)  Regulamentul (CEE) nr. 3922/91 al Consiliului din 16 decembrie 1991 privind armonizarea cerințelor tehnice și a procedurilor administrative în domeniul aviației civile (JO L 373, 31.12.1991, p. 4).”"

                        3.

                        La articolul 5, alineatul (1) se înlocuiește cu următorul text:

                           „(1)   Personalul de certificare este calificat în conformitate cu cerințele din anexa III (partea 66), cu excepția cazurilor prevăzute la punctele M.A.606(h), M.A.607(b), M.A.801(d) și M.A.803 din anexa I (partea M), la punctele ML.A.801(c) și ML.A.803 din anexa Vb (partea ML), la punctele CAO.A.035(d) și CAO.A.040(b) din anexa Vd (partea CAO), la punctul 145.A.30(j) din anexa II (partea 145) și în apendicele IV la respectiva anexă.”

                        4.

                        Se inserează următorul articol 7a:

                           „Articolul 7a
                           Autoritățile competente

                              (1)   În cazul în care un stat membru desemnează mai mult de o entitate ca autoritate competentă care deține competențele necesare și responsabilități alocate de certificare și de supraveghere a persoanelor și întreprinderilor care fac obiectul prezentului regulament, se respectă următoarele cerințe:

                                          (a)

                                          domeniile de competență ale fiecărei autorități competente se definesc clar, mai ales sub raportul responsabilităților și al limitărilor geografice;

                                          (b)

                                          autoritățile respective își coordonează activitatea pentru a asigura certificarea și supravegherea eficientă a tuturor întreprinderilor și persoanelor care fac obiectul prezentului regulament, în cadrul sferelor lor de competență.

                              (2)   Statele membre se asigură că personalul autorităților lor competente nu exercită activități de certificare și de supraveghere atunci când există indicii că acest fapt ar putea duce în mod direct sau indirect la un conflict de interese, în special atunci când este vorba de un interes familial sau financiar.

                              (3)   În cazul în care este necesar pentru executarea sarcinilor de certificare sau de supraveghere în temeiul prezentului regulament, autoritățile competente sunt abilitate:

                                          (a)

                                          să examineze evidențele, datele, procedurile și orice alte materiale relevante pentru executarea sarcinilor de certificare și/sau de supraveghere;

                                          (b)

                                          să facă copii după astfel de evidențe, date, proceduri și alte materiale sau să ia extrase din ele;

                                          (c)

                                          să solicite explicații orale la fața locului din partea oricărui membru al personalului respectivelor întreprinderi;

                                          (d)

                                          să intre în incintele, locurile de operare sau mijloacele de transport relevante aflate în proprietatea respectivelor persoane sau utilizate de acestea;

                                          (e)

                                          să efectueze audituri, investigații, evaluări, inspecții, inclusiv inspecții neanunțate, în privința întreprinderilor respective;

                                          (f)

                                          să ia sau să inițieze măsuri de executare, după caz.

                              (4)   Competențele menționate la alineatul (3) se exercită în conformitate cu dispozițiile legale din statul membru relevant.”

                        5.

                        Articolul 9 se elimină.

                        6.

                        Anexa I se modifică în conformitate cu anexa I la prezentul regulament.

                        7.

                        Anexa II se modifică în conformitate cu anexa II la prezentul regulament.

                        8.

                        Anexa III se modifică în conformitate cu anexa III la prezentul regulament.

                        9.

                        Anexa IV se modifică în conformitate cu anexa IV la prezentul regulament.

                        10.

                        Anexa Va se modifică în conformitate cu anexa V la prezentul regulament.

                        11.

                        Textul din anexa VI la prezentul regulament se inserează ca anexa Vb.

                        12.

                        Textul din anexa VII la prezentul regulament se inserează ca anexa Vc.

                        13.

                        Textul din anexa VIII la prezentul regulament se inserează ca anexa Vd.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 20 februarie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 212, 22.8.2018, p. 1.

            (2)  Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1).

            (3)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (JO L 293, 31.10.2008, p. 3).

            (4)  Regulamentul (UE) nr. 965/2012 al Comisiei din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr. 216/2008 al Parlamentului European și al Consiliului (JO L 296, 25.10.2012, p. 1).

            (5)  Avizul nr. 05/2016: Task force for the review of Part-M for General Aviation [Grupul operativ pentru revizuirea părții M pentru aviația generală].

            (6)  Avizul nr. 06/2016: Embodiment of safety management system (SMS) requirements into Commission Regulation (EU) No 1321/2014 – SMS in Part-M [Încorporarea cerințelor privind sistemul de management al siguranței (SMS) în Regulamentul (UE) nr. 1321/2014 al Comisiei – SMS în partea M].

            (7)  Avizul nr. 13/2016: Technical records [Înregistrări tehnice].

            (8)  Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (JO L 212, 22.8.2018, p. 1).

            ANEXA I
            Anexa I la Regulamentul (UE) nr. 1321/2014 se modifică după cum urmează:

                        (1)

                        Cuprinsul se modifică după cum urmează:
                        „CUPRINS

                           M.1

                        SECȚIUNEA A — CERINȚE TEHNICE
                        SUBPARTEA A — GENERALITĂȚI

                                    M.A.101

                                 Domeniu de aplicare

                              SUBPARTEA B — RĂSPUNDEREA

                                    M.A.201

                                 Responsabilități

                                    M.A.202

                                 Raportarea evenimentelor

                              SUBPARTEA C — MENȚINEREA NAVIGABILITĂȚII

                                    M.A.301

                                 Sarcini de menținere a navigabilității

                                    M.A.302

                                 Programul de întreținere a aeronavei

                                    M.A.303

                                 Directive de navigabilitate

                                    M.A.304

                                 Date necesare pentru modificări și reparații

                                    M.A.305

                                 Sistemul de evidență a menținerii navigabilității aeronavelor

                                    M.A.306

                                 Sistemul de jurnal tehnic al aeronavei

                                    M.A.307

                                 Transferul înregistrărilor referitoare la menținerea navigabilității aeronavei

                              SUBPARTEA D — STANDARDE DE ÎNTREȚINERE

                                    M.A.401

                                 Date de întreținere

                                    M.A.402

                                 Executarea lucrărilor de întreținere

                                    M.A.403

                                 Defecte ale aeronavelor

                              SUBPARTEA E — COMPONENTE DE AERONAVĂ

                                    M.A.501

                                 Clasificare și instalare

                                    M.A.502

                                 Întreținerea componentelor

                                    M.A.503

                                 Piese cu durată limitată de viață și componente cu resursă tehnică urmărită

                                    M.A.504

                                 Separarea componentelor

                              SUBPARTEA F — ÎNTREPRINDEREA CU ATRIBUȚII DE ÎNTREȚINERE

                                    M.A.601

                                 Domeniu de aplicare

                                    M.A.602

                                 Solicitarea autorizării

                                    M.A.603

                                 Domenii la care se referă autorizarea

                                    M.A.604

                                 Manualul întreprinderii cu atribuții de întreținere

                                    M.A.605

                                 Unități de lucru

                                    M.A.606

                                 Cerințe privind personalul

                                    M.A.607

                                 Personal de certificare și personal de examinare a navigabilității

                                    M.A.608

                                 Componente de aeronavă, echipamente și scule

                                    M.A.609

                                 Date de întreținere

                                    M.A.610

                                 Comenzile pentru lucrări de întreținere

                                    M.A.611

                                 Standarde de întreținere

                                    M.A.612

                                 Certificatul de punere în serviciu al aeronavei

                                    M.A.613

                                 Certificatul de punere în serviciu pentru componente

                                    M.A.614

                                 Înregistrări ale lucrărilor de întreținere și ale examinărilor navigabilității

                                    M.A.615

                                 Privilegii ale întreprinderii

                                    M.A.616

                                 Bilanț organizațional

                                    M.A.617

                                 Modificări aduse întreprinderii autorizate pentru întreținere

                                    M.A.618

                                 Menținerea valabilității autorizației

                                    M.A.619

                                 Constatări

                              SUBPARTEA G — ÎNTREPRINDEREA DE MANAGEMENT AL MENȚINERII NAVIGABILITĂȚII

                                    M.A.701

                                 Domeniu de aplicare

                                    M.A.702

                                 Solicitarea autorizării

                                    M.A.703

                                 Domenii la care se referă autorizarea

                                    M.A.704

                                 Specificațiile de management al menținerii navigabilității

                                    M.A.705

                                 Unități de lucru

                                    M.A.706

                                 Cerințe privind personalul

                                    M.A.707

                                 Personalul de examinare a navigabilității

                                    M.A.708

                                 Managementul menținerii navigabilității

                                    M.A.709

                                 Documentația

                                    M.A.710

                                 Examinarea navigabilității

                                    M.A.711

                                 Prerogative ale întreprinderii

                                    M.A.712

                                 Sistemul de control al calității

                                    M.A.713

                                 Modificări aduse întreprinderii de management al menținerii navigabilității autorizate

                                    M.A.714

                                 Sistemul de ținere a evidenței

                                    M.A.715

                                 Menținerea valabilității autorizației

                                    M.A.716

                                 Constatări

                              SUBPARTEA H — CERTIFICATUL DE PUNERE ÎN SERVICIU — CRS

                                    M.A.801

                                 Certificatul de punere în serviciu al aeronavei

                                    M.A.802

                                 Certificatul de punere în serviciu pentru componente

                                    M.A.803

                                 Autorizarea pilotului-proprietar

                              SUBPARTEA I — CERTIFICATUL DE EXAMINARE A NAVIGABILITĂȚII

                                    M.A.901

                                 Examinarea navigabilității unei aeronave

                                    M.A.902

                                 Valabilitatea certificatului de examinare a navigabilității

                                    M.A.903

                                 Transfer de înmatriculare de aeronavă în cadrul UE

                                    M.A.904

                                 Examinarea navigabilității pentru aeronavele importate în UE

                                    M.A.905

                                 Constatări

                              SECȚIUNEA B — PROCEDURĂ PENTRU AUTORITĂȚILE COMPETENTE
                        SUBPARTEA A — GENERALITĂȚI

                                    M.B.101

                                 Domeniu de aplicare

                                    M.B.102

                                 Autoritate competentă

                                    M.B.103

                                 Constatări și măsuri de executare - persoane

                                    M.B.104

                                 Evidența documentelor

                                    M.B.105

                                 Schimbul reciproc de informații

                              SUBPARTEA B — RĂSPUNDEREA

                                    M.B.201

                                 Responsabilități

                                    M.B.202

                                 Informarea agenției

                              SUBPARTEA C — MENȚINEREA NAVIGABILITĂȚII

                                    M.B.301

                                 Programul de întreținere a aeronavei

                                    M.B.302

                                 Derogări

                                    M.B.303

                                 Controlul menținerii navigabilității aeronavelor

                                    M.B.304

                                 Retragere și suspendare

                                    M.B.305

                                 Sistemul de jurnal tehnic al aeronavei

                              SUBPARTEA D — STANDARDE DE ÎNTREȚINERE
                        SUBPARTEA E — COMPONENTE DE AERONAVĂ
                        SUBPARTEA F — ÎNTREPRINDEREA CU ATRIBUȚII DE ÎNTREȚINERE

                                    M.B.601

                                 Solicitarea autorizării

                                    M.B.602

                                 Autorizarea inițială

                                    M.B.603

                                 Eliberarea autorizării

                                    M.B.604

                                 Supravegherea permanentă

                                    M.B.605

                                 Constatări

                                    M.B.606

                                 Modificări

                                    M.B.607

                                 Retragerea, suspendarea și limitarea unei autorizări

                              SUBPARTEA G — ÎNTREPRINDEREA DE MANAGEMENT AL MENȚINERII NAVIGABILITĂȚII

                                    M.B.701

                                 Solicitarea autorizării

                                    M.B.702

                                 Autorizarea inițială

                                    M.B.703

                                 Eliberarea autorizării

                                    M.B.704

                                 Supravegherea permanentă

                                    M.B.705

                                 Constatări

                                    M.B.706

                                 Modificări

                                    M.B.707

                                 Retragerea, suspendarea și limitarea unei autorizări

                              SUBPARTEA H — CERTIFICATUL DE PUNERE ÎN SERVICIU — CRS
                        SUBPARTEA I — CERTIFICATUL DE EXAMINARE A NAVIGABILITĂȚII

                                    M.B.901

                                 Evaluarea recomandărilor

                                    M.B.902

                                 Examinarea navigabilității efectuată de autoritatea competentă

                                    M.B.903

                                 Constatări

                                    M.B.904

                                 Schimbul de informații

                              Apendicele I — Contractul de management al menținerii navigabilității
                        Apendicele II — Certificatul de autorizare a punerii în serviciu — Formularul 1 al AESA
                        Apendicele III — Certificatul de examinare a navigabilității — Formularul 15 al AESA
                        Apendicele IV — Sistemul de clase și categorii utilizat pentru autorizarea întreprinderilor cu atribuții de întreținere menționate în anexa I (partea M) subpartea F și în anexa II (partea 145)
                        Apendicele V — Certificatul de întreprindere de întreținere – Formularul 3-MF al AESA
                        Apendicele VII — Sarcini complexe de întreținere
                        Apendicele VIII — Întreținere limitată efectuată de pilotul-proprietar”

                        (2)

                        Punctul M.1 se modifică după cum urmează:

                                    (a)

                                    subpunctul 3 se înlocuiește cu următorul text:

                                                „3.

                                                pentru aprobarea programelor de întreținere a aeronavelor (Aircraft Maintenance Programme - AMP), una dintre următoarele:

                                                            (i)

                                                            autoritatea desemnată de statul membru de înmatriculare al aeronavei;

                                                            (ii)

                                                            dacă înainte de aprobarea programului de întreținere a aeronavei statul membru de înmatriculare este de acord, una dintre următoarele:

                                                                        (a)

                                                                        autoritatea desemnată de statul membru în care operatorul își are sediul principal de activitate sau, în cazul în care operatorul nu are un sediu principal de activitate, autoritatea desemnată de statul membru în care operatorul își are locul de stabilire sau reședința;

                                                                        (b)

                                                                        autoritatea responsabilă cu supravegherea întreprinderii care se ocupă de managementul menținerii navigabilității aeronavei sau cu care proprietarul a încheiat un contract limitat în conformitate cu punctul M.A.201(i)1.”

                                    (b)

                                    subpunctul 4 se elimină.

                        (3)

                        Punctul M.A.101 se înlocuiește cu următorul text:
                        „M.A.101   Domeniu de aplicare

                        Prezenta secțiune stabilește măsurile care trebuie întreprinse pentru a se asigura menținerea navigabilității unei aeronave, inclusiv întreținerea ei. Prezenta secțiune specifică și condițiile care trebuie îndeplinite de către persoanele sau întreprinderile care participă la astfel de activități.”

                        (4)

                        La punctul M.A.201, litera (a) se înlocuiește cu următorul text:

                                    „(a)

                                    Proprietarul unei aeronave este responsabil cu menținerea navigabilității aeronavei și se asigură că nu se efectuează niciun zbor decât dacă se îndeplinesc în mod cumulativ toate cerințele următoare:

                                                1.

                                                aeronava este menținută într-o stare bună de navigabilitate;

                                                2.

                                                toate componentele operaționale și de salvare de la bordul aeronavei sunt corect instalate și în stare de funcționare sau sunt identificate în mod clar ca fiind inutilizabile;

                                                3.

                                                certificatul de navigabilitate este valabil;

                                                4.

                                                întreținerea aeronavei se efectuează în conformitate cu AMP prevăzut la punctul M.A.302.”

                        (5)

                        La punctul M.A.201, literele (d)-(i) se înlocuiesc cu următorul text:

                                    „(d)

                                    Pilotul comandant sau, în cazul aeronavelor utilizate de transportatori aerieni titulari de licențe în conformitate cu Regulamentul (CE) nr. 1008/2008, operatorul este responsabil de buna desfășurare a inspecției înainte de zbor. Respectiva inspecție se efectuează de către pilot sau o altă persoană calificată, nefiind necesar să fie efectuată de o întreprindere de întreținere autorizată sau de personal de certificare.

                                    (e)

                                    În cazul aeronavelor utilizate de transportatori aerieni titulari de licențe în conformitate cu Regulamentul (CE) nr. 1008/2008, operatorul este responsabil cu menținerea navigabilității aeronavei pe care o operează și:

                                                1.

                                                se asigură că zborurile nu au loc decât atunci când sunt îndeplinite condițiile prevăzute la litera (a);

                                                2.

                                                ia măsurile necesare pentru a se asigura că este autorizat, conform certificatului său de operator aerian, ca întreprindere de management al menținerii navigabilității (Continuing Airworthiness Management Organisation - CAMO) în temeiul anexei Vc (partea CAMO), pentru aeronava pe care o operează;

                                                3.

                                                ia măsurile necesare pentru a se asigura că este autorizat în conformitate cu anexa II (partea 145) sau încheie un contract scris, în conformitate cu punctul CAMO.A.315 litera (c) din anexa Vc (partea CAMO), cu o întreprindere care a fost autorizată în conformitate cu anexa II (partea 145).

                                    (f)

                                    Pentru aeronavele motorizate complexe utilizate pentru operațiuni comerciale specializate, pentru alte operațiuni CAT decât cele efectuate de transportatori aerieni titulari de licențe în conformitate cu Regulamentul (CE) nr. 1008/2008 sau de organizații de pregătire aprobate («ATO») comerciale și de organizații de pregătire declarate («DTO») comerciale menționate la articolul 10a din Regulamentul (UE) nr. 1178/2011, operatorul se asigură că:

                                                1.

                                                zborurile nu au loc decât atunci când sunt îndeplinite condițiile prevăzute la litera (a);

                                                2.

                                                sarcinile aferente menținerii navigabilității sunt executate de o CAMO autorizată în conformitate cu anexa Vc (partea CAMO). Dacă operatorul nu este el însuși autorizat în conformitate cu respectiva secțiune, acesta încheie, cu o întreprindere autorizată în conformitate cu anexa Vc (partea CAMO), un contract scris pentru executarea sarcinilor în cauză în conformitate cu apendicele I la prezenta anexă;

                                                3.

                                                CAMO menționată la punctul 2 este autorizată în conformitate cu anexa II (partea 145) ca întreprindere căreia i se poate elibera o autorizare de întreținere a aeronavelor și a componentelor destinate instalării pe aeronave sau respectiva CAMO a încheiat un contract scris în conformitate cu punctul CAMO.A.315 litera (c) din anexa Vc (partea CAMO) cu întreprinderi autorizate în conformitate cu anexa II (partea 145).

                                    (g)

                                    Pentru aeronavele motorizate complexe care nu sunt incluse la literele (e) și (f), proprietarul se asigură că:

                                                1.

                                                zborurile nu au loc decât atunci când sunt îndeplinite condițiile prevăzute la litera (a);

                                                2.

                                                sarcinile aferente menținerii navigabilității sunt executate de o CAMO autorizată în conformitate cu anexa Vc (partea CAMO). Dacă proprietarul nu este el însuși o CAMO autorizată în conformitate cu anexa Vc (partea CAMO), acesta încheie, cu o întreprindere autorizată în conformitate cu anexa Vc (partea CAMO), un contract scris pentru executarea sarcinilor în cauză în conformitate cu apendicele I la prezenta anexă;

                                                3.

                                                CAMO menționată la punctul 2 este autorizată în conformitate cu anexa II (partea 145) ca întreprindere căreia i se poate elibera o autorizare de întreținere a aeronavelor și a componentelor destinate instalării pe aeronave sau respectiva CAMO a încheiat un contract scris în conformitate cu punctul CAMO.A.315 litera (c) din anexa Vc (partea CAMO) cu întreprinderi autorizate în conformitate cu anexa II (partea 145).

                                    (h)

                                    Pentru alte aeronave decât cele motorizate complexe utilizate pentru operațiuni comerciale specializate sau pentru alte operațiuni CAT decât cele efectuate de transportatori aerieni titulari de licențe în conformitate cu Regulamentul (CE) nr. 1008/2008 sau de ATO comerciale și DTO comerciale menționate la articolul 10a din Regulamentul (UE) nr. 1178/2011, operatorul se asigură că:

                                                1.

                                                zborurile nu au loc decât atunci când sunt îndeplinite condițiile prevăzute la litera (a);

                                                2.

                                                sarcinile aferente menținerii navigabilității sunt executate de o CAMO autorizată în conformitate cu anexa Vc (partea CAMO) sau de o întreprindere cu privilegii combinate în materie de navigabilitate («CAO») autorizată în conformitate cu anexa Vd (partea CAO). Dacă operatorul nu este el însuși o CAMO autorizată în conformitate cu anexa Vc (partea CAMO) sau o CAO autorizată în conformitate cu anexa Vd (partea CAO), acesta încheie un contract scris în conformitate cu apendicele I la prezenta anexă cu o CAMO autorizată în conformitate cu anexa Vc (partea CAMO) sau cu o CAO autorizată în conformitate cu anexa Vd (partea CAO);

                                                3.

                                                fie CAMO sau CAO menționată la punctul 2 este autorizată în conformitate cu anexa II (partea 145) sau în conformitate cu prezenta anexă partea M subpartea F sau drept CAO cu privilegii de întreținere, fie respectiva CAMO a încheiat un contract scris în conformitate cu punctul CAMO.A.315 litera (c) din anexa Vc (partea CAMO) cu întreprinderi cu privilegii de întreținere autorizate în conformitate cu anexa II (partea 145) sau în conformitate cu prezenta anexă partea M subpartea F sau cu anexa Vd (partea CAO).

                                    (i)

                                    Pentru alte aeronave decât cele motorizate complexe, neincluse la literele (e) și (h) sau utilizate pentru operațiuni limitate, proprietarul se asigură că zborul nu are loc decât atunci când sunt îndeplinite condițiile prevăzute la litera (a). În acest scop, proprietarul are următoarele alternative:

                                                1.

                                                atribuie sarcinile de menținere a navigabilității menționate la punctul M.A.301 unei CAMO sau unei CAO printr-un contract scris încheiat în conformitate cu apendicele I;

                                                2.

                                                execută el însuși sarcinile respective.

                                          În cazul în care alege să execute el însuși respectivele sarcini, proprietarul poate decide să nu execute sarcinile de elaborare a AMP și de obținere a aprobării acestuia numai dacă sarcinile respective sunt îndeplinite de o CAMO sau de o CAO pe baza unui contract scris încheiat în conformitate cu punctul M.A.302.”

                        (6)

                        Punctul M.A.202 se înlocuiește cu următorul text:
                        „M.A.202   Raportarea evenimentelor

                                    (a)

                                    Fără a aduce atingere cerințelor de raportare prevăzute în anexa II (partea 145) și în anexa Vc (partea CAMO), orice persoană sau întreprindere responsabilă în conformitate cu punctul M.A.201 raportează orice stare identificată a unei aeronave sau a unei componente care pune în pericol siguranța zborului:

                                                1.

                                                autorității competente desemnate de statul membru de înmatriculare al aeronavei și, dacă este diferit de statul membru de înmatriculare, autorității competente desemnate de statul membru al operatorului;

                                                2.

                                                întreprinderii responsabile pentru proiectarea de tip sau pentru proiectarea de tip suplimentară.

                                    (b)

                                    Rapoartele menționate la litera (a) se întocmesc în modul stabilit de autoritatea competentă menționată la litera (a) și conțin toate informațiile pertinente referitoare la starea cunoscută de persoana sau de întreprinderea care întocmește raportul.

                                    (c)

                                    În cazul în care întreținerea sau examinarea navigabilității aeronavei se efectuează pe baza unui contract scris, persoana sau întreprinderea responsabilă pentru respectivele activități raportează, de asemenea, orice condiție menționată la litera (a) proprietarului și operatorului aeronavei și, în alte cazuri, CAMO sau CAO în cauză.

                                    (d)

                                    Persoana sau întreprinderea respectivă prezintă rapoartele menționate la literele (a) și (c) cât mai curând posibil, dar nu mai târziu de 72 de ore de la momentul în care persoana sau întreprinderea a identificat starea care face obiectul raportului, cu excepția cazului în care nu se poate proceda astfel din cauza unor circumstanțe excepționale.

                                    (e)

                                    Persoana sau întreprinderea prezintă un raport privind măsurile ulterioare, furnizând detalii cu privire la măsurile pe care persoana sau întreprinderea în cauză intenționează să le ia pentru a preveni evenimente similare pe viitor, de îndată ce au fost identificate respectivele măsuri. Raportul privind măsurile ulterioare se prezintă în forma și modul stabilite de autoritatea competentă.”

                        (7)

                        Punctele M.A.301 și M.A.302 se înlocuiesc cu următorul text:
                        „M.A.301   Sarcini de menținere a navigabilității

                        Menținerea navigabilității unei aeronave și buna funcționare a echipamentelor operaționale și a celor de urgență sunt asigurate prin:

                                    (a)

                                    efectuarea de inspecții înainte de zbor;

                                    (b)

                                    remedierea oricărui defect sau a oricărei avarii care afectează siguranța operării, în conformitate cu datele specificate la punctele M.A.304 și M.A.401, după caz, ținând cont de lista echipamentului minim («MEL») și de lista derogărilor de configurație, dacă acestea există;

                                    (c)

                                    efectuarea oricărei lucrări de întreținere în conformitate cu AMP menționat la punctul M.A.302;

                                    (d)

                                    vizarea tuturor lucrărilor de întreținere spre punere în serviciu în conformitate cu subpartea H;

                                    (e)

                                    analiza eficacității AMP aprobat menționat la punctul M.A.302 pentru toate aeronavele motorizate complexe sau aeronavele utilizate de transportatori aerieni titulari de licențe în conformitate cu Regulamentul (CE) nr. 1008/2008;

                                    (f)

                                    executarea oricărei:

                                                1.

                                                directive de navigabilitate («AD») aplicabile;

                                                2.

                                                directive operaționale aplicabile care influențează menținerea navigabilității;

                                                3.

                                                cerințe aplicabile referitoare la menținerea navigabilității, care a fost stabilită de agenție;

                                                4.

                                                măsuri aplicabile impuse de autoritatea competentă ca reacție imediată la o problemă de siguranță;

                                    (g)

                                    efectuarea de modificări și reparații în conformitate cu punctul M.A.304;

                                    (h)

                                    furnizarea fișei de masă și centraj ce reflectă configurația actuală a aeronavei pilotului comandant sau, în cazul transportatorilor aerieni titulari de licențe în conformitate cu Regulamentul (CE) nr. 1008/2008, operatorului;

                                    (i)

                                    zboruri de control de întreținere, atunci când este necesar.

                           M.A.302   Programul de întreținere a aeronavei

                                    (a)

                                    Întreținerea fiecărei aeronave se organizează pe baza unui AMP.

                                    (b)

                                    AMP și orice modificare ulterioară a acestuia necesită aprobarea autorității competente.

                                    (c)

                                    Atunci când menținerea navigabilității aeronavei este administrată de o CAMO sau de o CAO sau când există un contract scris între proprietar și o CAMO sau o CAO încheiat în conformitate cu punctul M.A.201(i)1, AMP și modificările acestuia pot fi aprobate printr-o procedură de aprobare indirectă.
                                    În acest caz, procedura de aprobare indirectă este stabilită de către CAMO sau CAO în cauză în cadrul memoriului de prezentare a întreprinderii de management al menținerii navigabilității (Continuing Airworthiness Management Exposition - «CAME») menționat la punctul CAMO.A.300 din anexa Vc sau în cadrul memoriului de prezentare a întreprinderii cu privilegii combinate în materie de navigabilitate (Combined Airworthiness Exposition - «CAE») menționat la punctul CAO.A.025 din anexa Vd și necesită aprobarea autorității competente responsabile de CAMO sau de CAO în cauză.
                                    Procedura de aprobare indirectă se utilizează numai atunci când CAMO sau CAO în cauză este sub supravegherea statului membru de înmatriculare al aeronavei, cu excepția cazului în care s-a încheiat un contract scris în conformitate cu punctul M.1 subpunctul 3, prin care se transferă răspunderea pentru aprobarea programului de întreținere a aeronavei către autoritatea competentă responsabilă de CAMO sau de CAO în cauză.

                                    (d)

                                    AMP trebuie să demonstreze că respectă:

                                                1.

                                                instrucțiunile emise de autoritatea competentă;

                                                2.

                                                instrucțiunile de menținere a navigabilității:

                                                            (i)

                                                            emise de titularii de certificat de tip, de certificat de tip restricționat, de certificat de tip suplimentar, de aprobare a unui proiect de reparație majoră, de autorizație ETSO sau de orice altă aprobare pertinentă eliberată în temeiul anexei I (partea 21) la Regulamentul (UE) nr. 748/2012;

                                                            (ii)

                                                            incluse în specificațiile de certificare menționate la punctul 21.A.90B sau 21.A.431B din anexa I (partea 21) la Regulamentul (UE) nr. 748/2012, dacă este cazul;

                                    (e)

                                    Prin derogare de la litera (d), proprietarul sau întreprinderea care se ocupă de managementul menținerii navigabilității aeronavei poate să se abată de la instrucțiunile menționate la litera (d) subpunctul 2 și să propună intervale extinse în AMP, pe baza datelor obținute din suficiente revizuiri efectuate în conformitate cu litera (h). Nu se permite aprobarea indirectă în cazul extinderii sarcinilor legate de siguranță. Proprietarul sau întreprinderea care se ocupă de managementul menținerii navigabilității aeronavei poate, de asemenea, să propună și alte instrucțiuni în AMP.

                                    (f)

                                    AMP conține detalii referitoare la ansamblul lucrărilor de întreținere care trebuie efectuate, inclusiv la frecvența lor și la sarcinile specifice în funcție de tipul și specificitatea operațiunilor.

                                    (g)

                                    Pentru aeronavele motorizate complexe, dacă AMP se bazează pe o logică a grupului de coordonare a întreținerii sau pe monitorizarea stării componentelor respective, AMP trebuie să includă și un program de fiabilitate.

                                    (h)

                                    AMP este supus unor revizuiri periodice și este modificat în consecință dacă este necesar. Prin aceste revizuiri se garantează că AMP continuă să fie la zi și valabil având în vedere experiența de operare și instrucțiunile autorității competente și ținând seama de instrucțiunile de întreținere noi sau modificate emise de titularii de certificat de tip și de certificat de tip suplimentar și de orice altă întreprindere care publică astfel de date în conformitate cu anexa I (partea 21) la Regulamentul (UE) nr. 748/2012.”

                        (8)

                        Punctul M.A.304 se înlocuiește cu următorul text:
                        „M.A.304   Date necesare pentru modificări și reparații

                        O persoană sau o întreprindere care repară o aeronavă sau o componentă evaluează orice daună. Modificările și reparațiile se efectuează utilizând, după caz, următoarele date:

                                    (a)

                                    datele aprobate de agenție;

                                    (b)

                                    datele aprobate de o organizație de proiectare care respectă anexa I (partea 21) la Regulamentul (UE) nr. 748/2012;

                                    (c)

                                    datele cuprinse în cerințele menționate la punctul 21.A.90B sau 21.A.431B din anexa I (partea 21) la Regulamentul (UE) nr. 748/2012.”

                        (9)

                        Punctul M.A.305 se înlocuiește cu următorul text:
                        „M.A.305   Sistemul de evidență a menținerii navigabilității aeronavelor

                                    (a)

                                    La finalizarea oricărei lucrări de întreținere, certificatul de punere în serviciu (Certificate of Release to Service - «CRS») al aeronavei prevăzut la punctul M.A.801 sau 145.A.50, după caz, este înregistrat în sistemul de evidență a menținerii navigabilității aeronavelor de îndată ce acest lucru este posibil, dar nu mai târziu de 30 de zile de la finalizarea lucrărilor de întreținere.

                                    (b)

                                    Sistemul de evidență a menținerii navigabilității aeronavelor conține următoarele:

                                                1.

                                                data înregistrării, totalul orelor de funcționare acumulate în parametrul aplicabil pentru aeronavă, motor (motoare) și/sau elice;

                                                2.

                                                evidențele referitoare la menținerea navigabilității aeronavelor descrise la literele (c) și (d) de mai jos, împreună cu evidența detaliată a lucrărilor de întreținere descrise la litera (e) de mai jos;

                                                3.

                                                dacă se prevede la punctul M.A.306, jurnalul tehnic al aeronavei.

                                    (c)

                                    Evidențele referitoare la menținerea navigabilității aeronavelor includ fișa actuală de masă și centraj, precum și situația actuală a:

                                                1.

                                                AD-urilor și a măsurilor dispuse de autoritatea competentă ca reacție imediată la o problemă de siguranță;

                                                2.

                                                modificărilor și a reparațiilor;

                                                3.

                                                conformității cu AMP;

                                                4.

                                                sarcinilor de întreținere amânate și a remedierilor amânate ale defectelor.

                                    (d)

                                    Evidențele referitoare la menținerea navigabilității aeronavelor includ situația actuală specifică următoarelor:

                                                1.

                                                a componentelor pieselor cu durată de viață limitată, inclusiv durata de viață acumulată de fiecare piesă afectată în raport cu parametrul aplicabil al limitărilor de navigabilitate; și

                                                2.

                                                a componentelor cu resursă tehnică urmărită, inclusiv durata de viață acumulată de componentele afectate în parametrul aplicabil, de la ultima întreținere programată efectuată, astfel cum se specifică în AMP.

                                    (e)

                                    Proprietarul sau operatorul instituie un sistem pentru a păstra următoarele documente și date într-o formă admisibilă pentru autoritatea competentă pe perioadele indicate mai jos:

                                                1.

                                                sistemul de jurnal tehnic al aeronavei: jurnalul tehnic sau alte date echivalente ca sferă de cuprindere și grad de detaliere, care acoperă perioada de 36 luni premergătoare ultimei înregistrări;

                                                2.

                                                CRS și evidența detaliată a lucrărilor de întreținere:

                                                            (i)

                                                            care demonstrează conformarea cu AD-urile și cu măsurile dispuse de autoritatea competentă ca reacție imediată la o problemă de siguranță în ceea ce privește aeronava, motorul (motoarele), elicea (elicele) și componentele instalate pe aeronavă, după caz, până în momentul în care informațiile conținute în acestea sunt înlocuite de noi informații echivalente ca sferă de cuprindere și grad de detaliere, dar care acoperă o perioadă de cel puțin 36 de luni;

                                                            (ii)

                                                            care demonstrează conformarea cu datele aplicabile în conformitate cu punctul M.A.304 în cazul modificărilor și reparațiilor curente ale aeronavei, ale motorului (motoarelor), ale elicei (elicelor) și ale oricărei componente supuse limitărilor de navigabilitate și

                                                            (iii)

                                                            referitoare la toate lucrările de întreținere programată sau alte lucrări de întreținere necesare pentru menținerea navigabilității aeronavei, a motorului (motoarelor), a elicei (elicelor), după caz, până în momentul în care informațiile conținute în acestea sunt înlocuite de noi informații echivalente ca sferă de cuprindere și grad de detaliere, dar care acoperă o perioadă de cel puțin 36 de luni;

                                                3.

                                                date specifice anumitor componente:

                                                            (i)

                                                            un istoric al orelor de funcționare pentru fiecare piesă cu durată limitată de viață pe baza căruia se determină situația actuală a conformării cu limitările de navigabilitate;

                                                            (ii)

                                                            CRS și evidența detaliată a lucrărilor de întreținere pentru ultima întreținere programată efectuată și pentru orice altă întreținere neprogramată ulterioară a tuturor pieselor cu durată limitată de viață și a componentelor cu resursă tehnică urmărită până când lucrarea de întreținere programată este înlocuită de o altă lucrare de întreținere programată echivalentă ca sferă de cuprindere și grad de detaliere, dar care acoperă o perioadă de cel puțin 36 luni;

                                                            (iii)

                                                            CRS și declarația de acceptare a proprietarului pentru orice componentă montată pe o aeronavă ELA2 fără formularul 1 al AESA, în conformitate cu punctul 21.A.307 litera (c) din anexa I (partea 21) la Regulamentul (UE) nr. 748/2012, dar care acoperă o perioadă de cel puțin 36 luni.

                                                4.

                                                Perioade de păstrare a evidențelor atunci când aeronava este definitiv retrasă din serviciu:

                                                            (i)

                                                            datele prevăzute la punctul M.A.305(b)1 în privința aeronavelor, motorului (motoarelor) și elicei (elicelor) care se păstrează timp de cel puțin 12 luni;

                                                            (ii)

                                                            ultima situație efectivă și ultimele fișe identificate la punctul M.A.305 literele (c) și (d) care se păstrează timp de cel puțin 12 luni și

                                                            (iii)

                                                            cele mai recente CRS-uri și evidențe detaliate ale lucrărilor de întreținere identificate la punctul M.A.305 litera (e) subpunctele 2(ii) și 3(i) care se păstrează timp de cel puțin 12 luni.

                                    (f)

                                    Persoana sau întreprinderea responsabilă cu administrarea sarcinilor de menținere a navigabilității în temeiul punctului M.A.201 respectă cerințele referitoare la sistemul de evidență a menținerii navigabilității aeronavelor și prezintă aceste evidențe, la cerere, autorității competente.

                                    (g)

                                    Toate înregistrările făcute în sistemul de evidență a menținerii navigabilității aeronavelor trebuie să fie clare și precise. În cazul în care este necesar să se corecteze o înregistrare, corectura se face într-un mod care să permită să se vadă în mod clar înregistrarea inițială.”

                        (10)

                        La punctul M.A.306 litera (a), teza introductivă se înlocuiește cu următorul text:

                                    „(a)

                                    În plus față de cerințele de la punctul M.A.305, pentru operațiunile CAT, operațiunile comerciale specializate și operațiunile ATO comerciale sau DTO comerciale, operatorul utilizează un sistem de jurnal tehnic care conține următoarele informații pentru fiecare aeronavă:”

                        (11)

                        La punctul M.A.306, litera (b) se înlocuiește cu următorul text:

                                    „(b)

                                    Versiunea inițială a unui sistem de jurnal tehnic al aeronavei necesită aprobarea autorității competente în conformitate cu punctul CAMO.A.105 din anexa Vc (partea CAMO) sau cu punctul CAO.1.1 din anexa Vd (partea CAO), după caz. Orice modificare ulterioară a respectivului sistem se gestionează în conformitate cu punctul CAMO.A.300 litera (c) sau cu punctul CAO.A.025 litera (c).”

                        (12)

                        La punctul M.A.306, litera (c) se elimină.

                        (13)

                        Punctul M.A.307 se înlocuiește cu următorul text:

                                    „(a)

                                    Atunci când o aeronavă este transferată definitiv de la un proprietar sau de la un operator la altul, proprietarul sau operatorul care efectuează transferul se asigură că sunt transferate și evidențele referitoare la menținerea navigabilității menționate la punctul M.A.305 și, dacă este cazul, sistemul de jurnal tehnic menționat la punctul M.A.306.

                                    (b)

                                    Atunci când încredințează prin contract unei CAMO sau unei CAO executarea sarcinilor de management al menținerii navigabilității, proprietarul se asigură că evidențele referitoare la menținerea navigabilității menționate la punctul M.A.305 sunt transferate către respectiva întreprindere.

                                    (c)

                                    Perioadele de păstrare a evidențelor prevăzute la punctul M.A.305 litera (e) continuă să se aplice noului proprietar, noului operator, noii CAMO sau noii CAO.”

                        (14)

                        La punctul M.A.403, litera (d) se înlocuiește cu următorul text:

                                    „(d)

                                    Orice defect care nu este remediat înaintea zborului se consemnează în sistemul de evidență a menținerii navigabilității aeronavelor menționat la punctul M.A.305 sau, dacă este cazul, în sistemul de jurnal tehnic al aeronavei menționat la punctul M.A.306.”

                        (15)

                        La punctul M.A.501 litera (a), subpunctul 1 se înlocuiește cu următorul text:

                                    „1.

                                    Componente care sunt într-o stare satisfăcătoare, care sunt puse în serviciu pe baza unui formular 1 al AESA sau a unui document echivalent și care sunt marcate în conformitate cu subpartea Q din anexa I (partea 21) la Regulamentul (UE) nr. 748/2012, cu excepția cazurilor în care se specifică altfel în anexa I (partea 21) la Regulamentul (UE) nr. 748/2012, în prezenta anexă (partea M) sau în anexa Vd (partea CAO).”

                        (16)

                        La punctul M.A.501 litera (a), subpunctul 3 se înlocuiește cu următorul text:

                                    „3.

                                    Componente calificate ca irecuperabile deoarece au atins limitarea obligatorie a duratei de viață sau care prezintă un defect ce nu poate fi remediat.”

                        (17)

                        Punctul M.A.502 se înlocuiește cu următorul text:
                        „M.A.502   Întreținerea componentelor

                                    (a)

                                    Întreținerea componentelor este efectuată de întreprinderi de întreținere autorizate în conformitate cu prezenta anexă subpartea F, cu anexa II (partea 145) sau cu anexa Vd (partea CAO), după caz.

                                    (b)

                                    Prin derogare de la litera (a), în cazul în care o componentă este montată pe aeronavă, întreținerea respectivei componente poate fi efectuată de o întreprindere de întreținere a aeronavelor autorizată în conformitate cu prezenta anexă subpartea F, cu anexa II (partea 145) sau cu anexa Vd (partea CAO) sau de personalul de certificare menționat la punctul M.A.801. litera (b) subpunctul 2. O astfel de lucrare de întreținere se efectuează în conformitate cu datele de întreținere a aeronavei sau în conformitate cu datele de întreținere a componentei în cazul în care autoritatea competentă și-a dat acordul în acest sens. Întreprinderea de întreținere a aeronavelor sau personalul de certificare în cauză poate demonta temporar componenta în vederea întreținerii dacă acest lucru este necesar pentru a avea acces mai ușor la componentă, cu excepția cazului în care trebuie efectuate lucrări de întreținere suplimentare în urma demontării. Întreținerea componentelor efectuată în conformitate cu prezenta literă nu îndeplinește condițiile pentru eliberarea unui formular 1 al AESA și face obiectul cerințelor privind punerea în serviciu a aeronavei prevăzute la punctul M.A.801.

                                    (c)

                                    Prin derogare de la litera (a), în cazul în care o componentă este montată pe motor sau pe unitatea auxiliară de putere («APU»), întreținerea respectivei componente poate fi efectuată de o întreprindere de întreținere a motoarelor autorizată în conformitate cu prezenta anexă subpartea F, cu anexa II (partea 145) sau cu anexa Vd (partea CAO). O astfel de lucrare de întreținere se efectuează în conformitate cu datele de întreținere a motorului sau a APU sau în conformitate cu datele de întreținere a componentei în cazul în care autoritatea competentă și-a dat acordul în acest sens. O astfel de întreprindere de clasă B poate demonta temporar componenta în vederea întreținerii dacă acest lucru este necesar pentru a avea acces mai ușor la componentă, cu excepția cazului în care trebuie efectuate lucrări de întreținere suplimentare în urma demontării.

                              Literele (a)-(c) nu se aplică în cazul componentelor menționate la punctul 21.A.307 litera (c) din anexa I (partea 21) la Regulamentul (UE) nr. 748/2012.

                                    (d)

                                    Întreținerea componentelor menționate la punctul 21.A.307 litera (c) din anexa I (partea 21) la Regulamentul (UE) nr. 748/2012, în cazul în care componenta în cauză este montată pe aeronavă sau este demontată temporar pentru a îmbunătăți accesul, se efectuează de către o întreprindere de întreținere a aeronavelor autorizată în conformitate cu prezenta anexă subpartea F, cu anexa II (partea 145) sau cu anexa Vd (partea CAO), după caz, de către personalul de certificare menționat la punctul M.A.801 litera (b) subpunctul 2 sau de către pilotul-proprietar menționat la punctul M.A.801 litera (b) subpunctul 3. Întreținerea componentelor efectuată în conformitate cu prezenta literă nu îndeplinește condițiile pentru eliberarea unui formular 1 al AESA și face obiectul cerințelor privind punerea în serviciu a aeronavei prevăzute la punctul M.A.801.”

                        (18)

                        Punctul M.A.503 se înlocuiește cu următorul text:
                        „M.A.503   Piese cu durată limitată de viață și componente cu resursă tehnică urmărită

                                    „(a)

                                    Piesele cu durată limitată de viață și componentele cu resursă tehnică urmărită nu pot depăși limitarea aprobată specificată în AMP și în AD-uri, cu excepția cazurilor prevăzute la punctul M.A.504 litera (c).

                                    (b)

                                    Atunci când limitarea aprobată expiră, componenta se îndepărtează de pe aeronavă în scopul fie al efectuării întreținerii, fie al eliminării în cazul pieselor cu durată limitată de viață.”

                        (19)

                        La punctul M.A.504, litera (b) se înlocuiește cu următorul text:

                                    „(b)

                                    Nu se permite reintegrarea componentelor irecuperabile în sistemul de aprovizionare cu componente, cu excepția cazurilor în care a fost prelungită limitarea obligatorie a duratei lor de viață sau a fost aprobată o soluție de reparare în conformitate cu Regulamentul (UE) nr. 748/2012.”

                        (20)

                        La punctul M.A.603, literele (a) și (b) se înlocuiesc cu următorul text:

                                    „(a)

                                    O întreprindere care participă la activități care fac obiectul prezentei subpărți nu desfășoară respectivele activități decât dacă este autorizată de autoritatea competentă. În acest scop, autoritatea competentă utilizează modelul prevăzut în apendicele V.

                                    (b)

                                    Domeniul de activitate pentru care se solicită autorizarea se precizează în manualul întreprinderii de întreținere conform dispozițiilor de la punctul M.A.604. Clasele și categoriile utilizate pentru autorizarea întreprinderilor de întreținere sunt prevăzute în apendicele IV la prezenta parte.”

                        (21)

                        La punctul M.A.604 litera (a), subpunctul 1 se înlocuiește cu următorul text:

                                    „1.

                                    o declarație semnată de managerul responsabil, desemnat în conformitate cu punctul M.A.606 litera (a), prin care se confirmă că întreprinderea își va desfășura în orice moment activitățile în conformitate cu cerințele din prezenta anexă (partea M) sau din anexa Vb (partea ML), după caz, precum și în conformitate cu manualul;”

                        (22)

                        La punctul M.A.606, litera (i) se înlocuiește cu următorul text:

                                    „(i)

                                    Dacă întreprinderea efectuează examinări ale navigabilității și eliberează certificatul corespunzător de examinare a navigabilității pentru aeronave ELA1 neimplicate în operațiuni comerciale în conformitate cu punctul ML.A.901 din anexa Vb (partea ML), respectiva întreprindere trebuie să dispună de personal de examinare a navigabilității calificat și autorizat în conformitate cu punctul ML.A.904 din anexa Vb (partea ML).”

                        (23)

                        La punctul M.A.606, litera (j) se elimină.

                        (24)

                        La punctul M.A.607 litera (a), subpunctul 1 se înlocuiește cu următorul text:

                                    „1.

                                    personalul de certificare poate demonstra că îndeplinește cerințele de la punctul 66.A.20 litera (b) din anexa III (partea 66) sau, dacă anexa respectivă prevede astfel, cerințele legislației statului membru;”

                        (25)

                        Punctul M.A.609 se înlocuiește cu următorul text:
                        „M.A.609   Date de întreținere

                        Întreprinderea de întreținere autorizată deține și utilizează, la efectuarea lucrărilor de întreținere, inclusiv a modificărilor și a reparațiilor, date de întreținere care sunt aplicabile, actualizate și care sunt specificate la punctul M.A.401 din prezenta anexă sau la punctul ML.A.401 din anexa Vb (partea ML), după caz. Totuși, în cazul datelor de întreținere furnizate de client, întreprinderea deține și utilizează astfel de date numai atunci când lucrările de întreținere sunt în curs de desfășurare.”

                        (26)

                        Punctele M.A.611, M.A.612 și M.A.613 se înlocuiesc cu următorul text:
                        „M.A.611   Standarde de întreținere

                        Toate lucrările de întreținere se efectuează în conformitate cu cerințele din prezenta anexă secțiunea A subpartea D sau cu cerințele din anexa Vb (partea ML) secțiunea A subpartea D, astfel cum se prevede la articolul 3 alineatul (1).

                           M.A.612   Certificatul de punere în serviciu al aeronavei

                        La finalizarea tuturor lucrărilor obligatorii de întreținere a aeronavelor în conformitate cu prezenta subparte, se eliberează un CRS pentru aeronave în conformitate cu punctul M.A.801 din prezenta anexă sau cu punctul ML.A.801 din anexa Vb (partea ML), astfel cum se prevede la articolul 3 alineatul (1).

                           M.A.613   Certificatul de punere în serviciu pentru componente

                                    (a)

                                    La finalizarea tuturor lucrărilor obligatorii de întreținere a componentelor în conformitate cu prezenta subparte, se eliberează un CRS pentru componente în conformitate cu punctul M.A.802 din prezenta anexă sau cu punctul ML.A.802 din anexa Vb (partea ML), după caz. Se eliberează un formular 1 al AESA, excepție făcând componentele supuse unor lucrări de întreținere în conformitate cu punctul M.A.502 litera (b) sau (d), precum și componentele fabricate în conformitate cu punctul M.A.603 litera (c) din prezenta anexă și componentele în cazul cărora se prevede altfel la punctul ML.A.502 din anexa Vb (partea ML).

                                    (b)

                                    Documentul CRS pentru componente, «formularul 1 al AESA», poate fi generat de un sistem informatic.”

                        (27)

                        La punctul M.A.614, litera (b) se înlocuiește cu următorul text:

                                    „(b)

                                    Întreprinderea de întreținere autorizată furnizează proprietarului sau operatorului aeronavei o copie a fiecărui CRS, însoțită de o copie a tuturor evidențelor detaliate ale lucrărilor de întreținere efectuate necesare pentru a demonstra conformarea cu punctul M.A.305.”

                        (28)

                        Punctul M.A.615 se înlocuiește cu următorul text:
                        „M.A.615   Privilegii ale întreprinderii

                        Întreprinderea de întreținere autorizată în conformitate cu secțiunea A subpartea F din prezenta anexă (partea M) poate:

                                    (a)

                                    să efectueze lucrări de întreținere asupra oricărei aeronave și/sau oricărei componente pentru care a primit autorizare, în locurile precizate în certificatul de autorizare și în manualul întreprinderii de întreținere;

                                    (b)

                                    să ia măsuri în vederea executării unor servicii specializate, sub controlul întreprinderii de întreținere, la o altă întreprindere autorizată corespunzător, astfel cum se descrie în manualul întreprinderii de întreținere;

                                    (c)

                                    să efectueze lucrări de întreținere asupra oricărei aeronave sau componente pentru care a primit autorizare în orice loc, atunci când necesitatea de a efectua astfel de lucrări de întreținere decurge fie din faptul că aeronava este inaptă de zbor, fie din nevoia de a acorda asistență pentru întreținerea ocazională și sub rezerva respectării condițiilor precizate în manualul întreprinderii de întreținere;

                                    (d)

                                    să elibereze certificate de punere în serviciu, la încheierea lucrărilor de întreținere, în conformitate cu punctul M.A.612 sau M.A.613 din prezenta anexă;

                                    (e)

                                    dacă este autorizată în mod specific în acest sens pentru aeronavele ELA1 neimplicate în operațiuni comerciale, să efectueze examinări ale navigabilității și să elibereze certificatul corespunzător de examinare a navigabilității în conformitate cu condițiile specificate la punctul ML.A.903 din anexa Vb (partea ML).

                              Întreprinderea efectuează întreținerea unei aeronave sau a unei componente pentru care este autorizată doar atunci când sunt disponibile toate facilitățile, echipamentele, sculele, materialele și datele de întreținere, precum și întreg personalul de certificare necesar.”

                        (29)

                        La punctul M.A.619, literele (a) și (b) se înlocuiesc cu următorul text:

                                    „(a)

                                    O constatare de nivel 1 corespunde oricărei constatări a unei neconformități semnificative cu cerințele prevăzute în prezenta anexă și în anexa Vb (partea ML), care reduce nivelul de siguranță și pune în pericol grav siguranța zborului.

                                    (b)

                                    O constatare de nivel 2 corespunde oricărei constatări a unei neconformități cu cerințele prevăzute în prezenta anexă și în anexa Vb (partea ML), care poate reduce nivelul de siguranță și poate pune în pericol siguranța zborului.”

                        (30)

                        Punctul M.A.801 se înlocuiește cu următorul text:
                        „M.A.801   Certificatul de punere în serviciu al aeronavei

                                    (a)

                                    Cu excepția aeronavelor puse în serviciu de o întreprindere de întreținere autorizată conform anexei II (partea 145), CRS se eliberează în conformitate cu prezenta subparte.

                                    (b)

                                    O aeronavă poate fi pusă în serviciu doar dacă, după executarea corectă a tuturor sarcinilor de întreținere comandate, se eliberează un CRS. CRS este eliberat de personalul de certificare autorizat al întreprinderii de întreținere autorizate în conformitate cu subpartea F din prezenta anexă sau cu anexa Vd (partea CAO), cu excepția altor sarcini de întreținere decât sarcinile de întreținere complexe enumerate în apendicele VII la prezenta anexă în cazul cărora CRS este eliberat:

                                                1.

                                                fie de personal de certificare independent care acționează în conformitate cu cerințele prevăzute la articolul 5 din prezentul regulament;

                                                2.

                                                fie de pilotul-proprietar care acționează în conformitate cu punctul M.A.803 din prezenta anexă.

                                    (c)

                                    Prin derogare de la litera (b), în cazul unor situații neprevăzute, atunci când o aeronavă este imobilizată la sol într-un loc în care nu este disponibilă nicio întreprindere de întreținere autorizată în conformitate cu prezenta anexă, cu anexa II (partea 145) sau cu anexa Vd (partea CAO) și nici personal de certificare independent, proprietarul poate autoriza orice persoană care are cel puțin trei ani de experiență corespunzătoare de întreținere și care deține fie o licență valabilă de întreținere conformă cu anexa 1 a OACI pentru tipul de aeronavă care necesită certificare, fie o autorizație valabilă de personal de certificare pentru lucrarea care necesită certificare eliberată de o întreprindere de întreținere autorizată în conformitate cu anexa 6 a OACI să efectueze întreținerea aeronavei în conformitate cu standardele prevăzute în subpartea D din prezenta anexă și să o pună în serviciu. În acest caz, proprietarul:

                                                1.

                                                obține și păstrează în evidențele aeronavei detalii care specifică lucrările de întreținere executate și calificările deținute de persoana care eliberează CRS-ul;

                                                2.

                                                se asigură că orice astfel de lucrări de întreținere sunt ulterior verificate și că este eliberat un nou CRS de către o persoană autorizată în mod corespunzător, menționată la litera (b), sau de către o întreprindere autorizată în conformitate cu subpartea F din prezenta anexă, cu anexa II (partea 145) sau cu anexa Vd (partea CAO), cât mai curând posibil, însă în termen de maximum șapte zile calendaristice de la eliberarea unui CRS de către persoana autorizată de proprietar;

                                                3.

                                                înștiințează întreprinderea responsabilă cu managementul menținerii navigabilității aeronavei, atunci când există un contract cu o astfel de întreprindere, sau autoritatea competentă în lipsa unui astfel de contract, în termen de șapte zile de la eliberarea unei astfel de autorizații.

                                    (d)

                                    În cazul unei puneri în serviciu în conformitate cu litera (b) subpunctul 2, personalul de certificare poate fi asistat în îndeplinirea sarcinilor de întreținere de una sau mai multe persoane aflate sub controlul său direct și continuu.

                                    (e)

                                    Un CRS cuprinde cel puțin:

                                                1.

                                                detalii de bază ale lucrării de întreținere efectuate;

                                                2.

                                                data la care a fost realizată întreținerea;

                                                3.

                                                numele întreprinderii sau al persoanei care eliberează CRS-ul, inclusiv:

                                                            (i)

                                                            fie referința autorizației întreprinderii de întreținere autorizate și a personalului de certificare care eliberează CRS-ul;

                                                            (ii)

                                                            fie, în cazul menționat la litera (b) subpunctul 2, numele și, dacă este cazul, numărul de licență al personalului de certificare care eliberează CRS-ul;

                                                4.

                                                limitările de navigabilitate sau operaționale, dacă există.

                                    (f)

                                    Prin derogare de la dispozițiile literei (b) și în pofida dispozițiilor de la litera (g), atunci când întreținerea necesară nu poate fi finalizată, poate fi eliberat un CRS cu limitările aprobate aplicabile aeronavei. În acest caz, certificatul trebuie să precizeze că întreținerea nu a putut fi finalizată și să indice orice limitări de navigabilitate sau operaționale aplicabile, în cadrul informațiilor solicitate la litera (e) subpunctul 4.

                                    (g)

                                    CRS se eliberează numai în cazul în care nu există nicio neconformitate cunoscută care să pună în pericol siguranța zborului.”

                        (31)

                        Punctul M.A.802 se înlocuiește cu următorul text:
                        „M.A.802   Certificatul de punere în serviciu pentru componente

                                    (a)

                                    Cu excepția aeronavelor puse în serviciu de o întreprindere de întreținere autorizată conform anexei II (partea 145), se eliberează un CRS la finalizarea a oricărei întrețineri efectuate asupra unei componente de aeronavă în conformitate cu punctul M.A.502.

                                    (b)

                                    Certificatul de autorizare a punerii în serviciu, identificat ca fiind formularul 1 al AESA, constituie CRS pentru componente, exceptând situația în care o astfel de întreținere a componentelor de aeronavă a fost efectuată în conformitate cu punctul M.A.502 litera (b) sau (d), caz în care întreținerea se supune procedurilor de punere în serviciu a aeronavei în conformitate cu punctul M.A.801.”

                        (32)

                        La punctul M.A.803, litera (b) se înlocuiește cu următorul text:

                                    „(b)

                                    Pentru orice alte aeronave decât cele motorizate complexe cu MTOM de cel mult 2 730 kg, care nu sunt utilizate în operațiuni CAT, în operațiuni comerciale specializate sau în operațiuni comerciale efectuate de ATO-uri sau DTO-uri, pilotul-proprietar poate elibera un CRS după ce a executat lucrări limitate de întreținere efectuate de pilotul-proprietar, astfel cum se specifică în apendicele VIII la prezenta anexă.”

                        (33)

                        La punctul M.A.803, litera (d) se înlocuiește cu următorul text:

                                    „(d)

                                    CRS este înregistrat în sistemul de evidență a menținerii navigabilității aeronavelor și conține detaliile de bază ale lucrării de întreținere efectuate, datele de întreținere utilizate, data la care a fost efectuată această întreținere, precum și numele, semnătura și numărul licenței de pilot ale pilotului-proprietar care eliberează un astfel de certificat.”

                        (34)

                        Punctul M.A.901 se înlocuiește cu următorul text:
                        „M.A.901   Examinarea navigabilității unei aeronave

                        Pentru a se asigura valabilitatea certificatului de navigabilitate al unei aeronave, se realizează periodic o examinare a navigabilității aeronavei și a evidențelor sale referitoare la menținerea navigabilității.

                                    (a)

                                    La încheierea cu rezultate satisfăcătoare a unei examinări a navigabilității se eliberează un certificat de examinare a navigabilității în conformitate cu apendicele III (formularul 15a sau 15b al AESA) la prezenta anexă. Certificatul de examinare a navigabilității este valabil un an;

                                    (b)

                                    O aeronavă într-un mediu controlat este o aeronavă pentru care, în perioada precedentă de 12 luni:

                                                1.

                                                navigabilitatea a fost gestionată continuu de o singură CAMO sau CAO;

                                                2.

                                                întreținerea a fost asigurată de o întreprindere de întreținere autorizată în conformitate cu subpartea F din prezenta anexă, cu anexa II (partea 145) sau cu anexa Vd (partea CAO), fiind incluse cazurile în care sunt efectuate sarcinile de întreținere menționate la punctul M.A.803 litera (b) și sunt vizate spre punere în serviciu în conformitate cu punctul M.A.801 litera (b) subpunctul 1 sau 2 din prezenta anexă.

                                    (c)

                                    Pentru toate aeronavele utilizate de transportatori aerieni titulari de licențe în conformitate cu Regulamentul (CE) nr. 1008/2008 și pentru aeronavele cu MTOM mai mare de 2 730 kg care se află într-un mediu controlat, întreprinderea menționată la litera (b) subpunctul 1 care se ocupă de managementul menținerii navigabilității aeronavei poate, în conformitate cu punctul CAMO.A.125 și cu punctul CAO.A.095 litera (c) subpunctul 1, sub rezerva respectării dispozițiilor de la litera (j):

                                                1.

                                                să elibereze un certificat de examinare a navigabilității în conformitate cu punctul M.A.901;

                                                2.

                                                să prelungească de cel mult două ori, cu câte un an, valabilitatea certificatului de examinare a navigabilității pe care l-a eliberat în cazul în care aeronava în cauză a rămas într-un mediu controlat.

                                    (d)

                                    Certificatul de examinare a navigabilității este eliberat de autoritatea competentă, după o examinare cu rezultate satisfăcătoare efectuată pe baza unei recomandări făcute de o CAMO sau o CAO și transmise împreună cu cererea proprietarului sau a operatorului pentru toate aeronavele utilizate de transportatori aerieni titulari de licențe în conformitate cu Regulamentul (CE) nr. 1008/2008 și pentru aeronavele cu MTOM mai mare de 2 730 kg care respectă următoarele condiții alternative:

                                                1.

                                                nu se află într-un mediu controlat;

                                                2.

                                                de managementul menținerii navigabilității lor se ocupă o întreprindere care nu deține privilegiile necesare pentru a efectua examinări ale navigabilității.

                                          Recomandarea menționată la primul paragraf se face pe baza unei examinări a navigabilității efectuate în conformitate cu punctul M.A.901.

                                    (e)

                                    Pentru aeronavele care nu sunt utilizate de transportatori aerieni titulari de licențe în conformitate cu Regulamentul (CE) nr. 1008/2008 și pentru aeronavele cu MTOM de cel mult 2 730 kg, orice CAMO sau CAO aleasă de proprietar sau de operator poate, în conformitate cu punctul CAMO.A.125 sau CAO.A.095 și sub rezerva respectării dispozițiilor de la litera (j):

                                                1.

                                                să elibereze certificatul de examinare a navigabilității în conformitate cu punctul M.A.901;

                                                2.

                                                să prelungească de cel mult două ori, cu câte un an, valabilitatea certificatului de examinare a navigabilității pe care l-a eliberat în cazul în care aeronava a rămas într-un mediu controlat sub administrarea sa.

                                    (f)

                                    Prin derogare de la punctul M.A.901 litera (c) subpunctul 2 și litera (e) subpunctul 2, pentru aeronavele care se află într-un mediu controlat, întreprinderea menționată la litera (b) subpunctul 1 care se ocupă de managementul menținerii navigabilității aeronavei poate, sub rezerva respectării dispozițiilor de la litera (j), să prelungească de cel mult două ori, cu câte un an, valabilitatea unui certificat de examinare a navigabilității pe care l-a eliberat autoritatea competentă sau o altă CAMO sau CAO.

                                    (g)

                                    De fiecare dată când împrejurările arată existența unui potențial risc la adresa siguranței aviației, autoritatea competentă însăși efectuează examinarea navigabilității și eliberează certificatul de examinare a navigabilității.

                                    (h)

                                    Fără a aduce atingere dispozițiilor de la litera (g), autoritatea competentă poate efectua ea însăși examinarea navigabilității și poate elibera ea însăși certificatul de examinare a navigabilității în următoarele cazuri:

                                                1.

                                                dacă menținerea navigabilității aeronavei este gestionată de o CAMO sau o CAO care își are sediul principal de activitate într-o țară terță;

                                                2.

                                                pentru orice altă aeronavă cu MTOM de cel mult 2 730 kg, dacă proprietarul solicită acest lucru.

                                    (i)

                                    În cazul în care autoritatea competentă eliberează ea însăși certificatul de examinare a navigabilității în conformitate cu litera (g) sau (h) sau după evaluarea recomandării în conformitate cu punctul M.B.901, proprietarul sau operatorul aeronavei furnizează autorității competente, dacă sunt necesare în acest scop:

                                                1.

                                                orice documentație solicitată de autoritatea competentă;

                                                2.

                                                condiții adecvate de instalare în amplasamentul corespunzător pentru personalul acesteia;

                                                3.

                                                asistență din partea personalului de certificare.

                                    (j)

                                    Nu se eliberează și nici nu se prelungește niciun certificat de examinare a navigabilității în cazul în care există indicii sau probe potrivit cărora aeronava nu îndeplinește cerințele de navigabilitate.

                                    (k)

                                    Examinarea navigabilității aeronavei trebuie să includă o examinare completă documentată a evidențelor aeronavei care atestă îndeplinirea următoarelor cerințe:

                                                1.

                                                s-au înregistrat corect numărul de ore de zbor ale corpului aeronavei, motoarelor, elicelor, precum și ciclii de zbor aferenți;

                                                2.

                                                manualul de zbor corespunde configurației aeronavei și reflectă starea corespunzătoare ultimei revizii;

                                                3.

                                                au fost executate toate lucrările de întreținere care trebuiau efectuate în cazul aeronavei pe baza AMP;

                                                4.

                                                toate defectele cunoscute au fost remediate sau, dacă este cazul, reportate într-un mod controlat în conformitate cu punctul M.A.403;

                                                5.

                                                toate AD-urile aplicabile au fost respectate și corect înregistrate;

                                                6.

                                                toate modificările și reparațiile efectuate în cazul aeronavei au fost înregistrate și sunt în conformitate cu punctul M.A.304;

                                                7.

                                                toate piesele cu durată limitată de viață și componentele cu resursă tehnică urmărită instalate pe aeronavă sunt corect identificate și înregistrate și nu și-au depășit limitările prevăzute;

                                                8.

                                                toate lucrările de întreținere au fost efectuate în conformitate cu prezenta anexă;

                                                9.

                                                fișa actuală de masă și centraj reflectă configurația actuală a aeronavei și este valabilă;

                                                10.

                                                aeronava este conformă cu ultima revizie a proiectului său de tip aprobat de agenție;

                                                11.

                                                dacă este necesar, aeronava dispune de un certificat de zgomot corespunzător configurației actuale a aeronavei în conformitate cu subpartea I din anexa I (partea 21) la Regulamentul (UE) nr. 748/2012.

                                    (l)

                                    Examinarea navigabilității aeronavei include un control fizic al aeronavei. Pentru acest control, personalul de examinare a navigabilității care nu este calificat corespunzător în conformitate cu anexa III (partea 66) este asistat de personal calificat conform respectivei anexe.

                                    (m)

                                    Prin controlul fizic al aeronavei, personalul de examinare a navigabilității se asigură că:

                                                1.

                                                toate marcajele și plăcile de semnalizare necesare sunt corect montate;

                                                2.

                                                aeronava este conformă cu manualul de zbor aprobat;

                                                3.

                                                configurația aeronavei este conformă cu documentele aprobate;

                                                4.

                                                nu poate fi detectat niciun defect evident care să nu fi fost remediat în conformitate cu punctul M.A.403;

                                                5.

                                                nu poate fi depistată nicio neconcordanță între aeronavă și examinarea documentată a evidențelor menționată la litera (k).

                                    (n)

                                    Prin derogare de la dispozițiile literei (a), examinarea navigabilității poate fi anticipată cu o perioadă de maximum 90 de zile, fără întreruperea calendarului de examinări ale navigabilității, pentru a se permite ca evaluarea fizică să aibă loc în timpul unei verificări de întreținere.

                                    (o)

                                    Certificatul de examinare a navigabilității (formularul 15b al AESA) sau recomandarea de eliberare a unui certificat de examinare a navigabilității (formularul 15a al AESA) menționate în apendicele III la prezenta anexă se pot elibera numai:

                                                1.

                                                de către personalul de examinare a navigabilității autorizat, în numele întreprinderii autorizate;

                                                2.

                                                dacă examinarea navigabilității a fost efectuată în întregime.

                                    (p)

                                    O copie a oricărui certificat de examinare a navigabilității eliberat sau prelungit pentru o aeronavă trebuie trimisă statului membru de înmatriculare al aeronavei în cauză în termen de 10 zile.

                                    (q)

                                    Sarcinile de examinare a navigabilității nu se subcontractează.

                                    (r)

                                    În cazul în care rezultatul examinării navigabilității nu este concludent, întreprinderea care a efectuat examinarea informează autoritatea competentă cât mai curând posibil, dar, în orice caz, în termen de 72 de ore de la momentul în care respectiva întreprindere identifică motivul pentru care examinarea navigabilității este neconcludentă.

                                    (s)

                                    Certificatul de examinare a navigabilității nu se eliberează decât după ce toate constatările au fost închise.”

                        (35)

                        La punctul M.A.902 litera (b), subpunctul 5 se înlocuiește cu următorul text:

                                    „5.

                                    o modificare sau o reparație nu este în conformitate cu punctul M.A.304.”

                        (36)

                        Punctul M.A.904 se înlocuiește cu următorul text:
                        „M.A.904   Examinarea navigabilității pentru aeronavele importate în UE

                                    (a)

                                    Atunci când se înscrie în registrul unui stat membru o aeronavă importată dintr-o țară terță sau dintr-un sistem de reglementare în care nu se aplică Regulamentul (UE) 2018/1139, solicitantul:

                                                1.

                                                prezintă autorității competente a statului membru de înmatriculare o cerere în vederea eliberării unui nou certificat de navigabilitate în conformitate cu anexa I (partea 21) la Regulamentul (UE) nr. 748/2012;

                                                2.

                                                în cazul aeronavelor care nu sunt noi, ia măsurile necesare pentru efectuarea unei examinări a navigabilității conform dispozițiilor de la punctul M.A.901;

                                                3.

                                                ia măsurile necesare pentru efectuarea tuturor lucrărilor de întreținere în vederea respectării AMP aprobat în conformitate cu punctul M.A.302.

                                    (b)

                                    În cazul în care s-a verificat faptul că aeronava îndeplinește condițiile relevante, întreprinderea care efectuează examinarea navigabilității trimite autorității competente a statului membru de înmatriculare o recomandare documentată de eliberare a unui certificat de examinare a navigabilității.

                                    (c)

                                    Proprietarul aeronavei permite accesul la aeronavă în vederea inspectării acesteia de către autoritatea competentă a statului membru de înmatriculare.

                                    (d)

                                    Autoritatea competentă a statului membru de înmatriculare eliberează un certificat de navigabilitate atunci când s-a asigurat că aeronava îndeplinește cerințele din anexa I (partea 21) la Regulamentul (UE) nr. 748/2012.

                                    (e)

                                    Autoritatea competentă a statului membru eliberează și certificatul de examinare a navigabilității. Certificatul este valabil un an, cu excepția cazului în care autoritatea competentă decide să reducă perioada de valabilitate din motive de siguranță a aviației.”

                        (37)

                        La punctul M.A.905, literele (a) și (b) se înlocuiesc cu următorul text:

                                    „(a)

                                    O constatare de nivel 1 corespunde oricărei constatări a unei neconformități semnificative cu cerințele prevăzute în prezenta anexă, care reduce nivelul de siguranță și pune în pericol grav siguranța zborului.

                                    (b)

                                    O constatare de nivel 2 corespunde oricărei constatări a unei neconformități cu cerințele prevăzute în prezenta anexă, care poate reduce nivelul de siguranță și poate pune în pericol siguranța zborului.”

                        (38)

                        Se introduce următorul punct M.B.103:
                        „M.B.103   Constatări și măsuri de executare - persoane

                        În cazul în care, în cursul supravegherii sau prin orice alte mijloace, autoritatea competentă responsabilă cu supravegherea în conformitate cu prezenta anexă găsește probe care indică o neconformitate cu cerințele aplicabile din Regulamentul (UE) 2018/1139 a unei persoane care deține o licență, un certificat, o calificare sau un atestat eliberat(ă) în conformitate cu Regulamentul (UE) 2018/1139, autoritatea competentă care a identificat neconformitatea ia toate măsurile de executare necesare pentru a împiedica menținerea neconformității respective.”

                        (39)

                        Punctul M.B.104 se înlocuiește cu următorul text:
                        „M.B.104   Evidența documentelor

                                    (a)

                                    Autoritățile competente pun la punct un sistem de evidență care să permită o trasabilitate adecvată a procesului de eliberare, prelungire, modificare, suspendare sau revocare a fiecărui certificat.

                                    (b)

                                    Evidențele de supraveghere a întreprinderilor autorizate în conformitate cu prezenta anexă includ cel puțin:

                                                1.

                                                cererea de obținere a autorizației unei întreprinderi;

                                                2.

                                                certificatul de autorizare al întreprinderii, inclusiv toate modificările;

                                                3.

                                                o copie a programului de audit, care să conțină datele la care trebuie efectuate auditurile, precum și datele la care acestea au fost efectuate;

                                                4.

                                                evidențele controalelor de supraveghere continuă efectuate de către autoritatea competentă, incluzând toate evidențele auditurilor;

                                                5.

                                                copii ale întregii corespondențe relevante;

                                                6.

                                                informații privind orice scutire sau măsuri de executare;

                                                7.

                                                orice raport din partea altor autorități competente referitor la supravegherea întreprinderii;

                                                8.

                                                memoriul de prezentare sau manualul întreprinderii și modificările acestora;

                                                9.

                                                o copie a oricărui alt document care a fost aprobat în mod direct de către autoritatea competentă;

                                    (c)

                                    Perioada de păstrare a evidențelor prevăzute la litera (b) este de cel puțin cinci ani.

                                    (d)

                                    Evidențele minime pentru supravegherea fiecărei aeronave includ cel puțin o copie:

                                                1.

                                                a certificatului de navigabilitate al aeronavei;

                                                2.

                                                a certificatelor de examinare a navigabilității;

                                                3.

                                                a recomandărilor în materie de examinare a navigabilității emise de întreprinderi autorizate în conformitate cu partea CAO sau cu partea CAMO;

                                                4.

                                                a rapoartelor rezultate în urma examinărilor navigabilității efectuate direct de autoritatea competentă;

                                                5.

                                                a întregii corespondențe relevante referitoare la aeronavă;

                                                6.

                                                a informațiilor privind orice scutire sau măsură (măsuri) de executare;

                                                7.

                                                a oricărui document aprobat de autoritatea competentă în temeiul prezentei anexe sau al anexei II la Regulamentul (UE) nr. 965/2012 (partea ARO).

                                    (e)

                                    Evidențele specificate la litera (d) se păstrează timp de doi ani după ce aeronava a fost definitiv retrasă din serviciu.

                                    (f)

                                    Toate evidențele sunt puse la dispoziție, la cerere, unui alt stat membru sau agenției.”

                        (40)

                        Punctul M.B.201 se înlocuiește cu următorul text:
                        „M.B.201   Responsabilități

                        Autoritățile competente indicate la punctul M.1 au responsabilitatea efectuării auditurilor, a inspecțiilor și a investigațiilor, cu scopul de a verifica respectarea cerințelor prezentei anexe.”

                        (41)

                        Se introduce următorul punct M.B.202:
                        „M.B.202   Informarea agenției

                                    (a)

                                    Autoritatea competentă informează agenția, fără întârzieri nejustificate, în cazul oricăror probleme semnificative legate de punerea în aplicare a Regulamentului (UE) 2018/1139.

                                    (b)

                                    Autoritatea competentă furnizează agenției informațiile semnificative din punctul de vedere al siguranței provenite din rapoartele cu privire la evenimente pe care le-a primit în temeiul punctului M.A.202.”

                        (42)

                        Punctul M.B.301 se înlocuiește cu următorul text:
                        „M.B.301   Programul de întreținere a aeronavei

                                    (a)

                                    Autoritatea competentă verifică dacă AMP este conform cu punctul M.A.302.

                                    (b)

                                    Cu excepția cazului în care se prevede altfel la punctul M.A.302 litera (c), AMP și modificările sale sunt aprobate direct de către autoritatea competentă. Autoritatea competentă are acces la toate datele prevăzute la punctul M.A.302 literele (d), (e) și (f).

                                    (c)

                                    În cazul aprobării indirecte prevăzute la punctul M.A.302 litera (c), autoritatea competentă aprobă procedura de aprobare a AMP a CAO sau CAMO prin intermediul memoriului de prezentare în materie de navigabilitate a întreprinderii, menționat la punctele CAO.A.025 și CAMO.A.300.”

                        (43)

                        Se introduce următorul punct M.B.305:
                        „M.B.305   Sistemul de jurnal tehnic al aeronavei

                                    (a)

                                    Autoritatea competentă aprobă sistemul inițial de jurnal tehnic al aeronavei prevăzut la punctul M.A.306.

                                    (b)

                                    Pentru a permite întreprinderii să efectueze modificări în sistemul de jurnal tehnic al aeronavei fără aprobarea prealabilă a autorității competente, autoritatea competentă aprobă procedura relevantă menționată la punctul CAMO.A.300 litera (c) sau la punctul CAO.A.025 litera (c).”

                        (44)

                        La punctul M.B.602, literele (b) și (c) se înlocuiesc cu următorul text:

                                    „(b)

                                    Autoritatea competentă verifică dacă procedurile specificate în manualul întreprinderii de întreținere sunt conforme cu subpartea F din prezenta anexă și se asigură că managerul responsabil semnează declarația de angajament.

                                    (c)

                                    Autoritatea competentă verifică dacă întreprinderea respectă cerințele prevăzute în subpartea F din prezenta anexă.”

                        (45)

                        La punctul M.B.603, litera (a) se înlocuiește cu următorul text:

                                    „(a)

                                    Autoritatea competentă eliberează solicitantului un certificat de autorizare, respectiv formularul 3 al AESA (apendicele V la prezenta anexă), care include sfera de cuprindere a autorizării, în cazul în care întreprinderea de întreținere respectă dispozițiile de la punctele aplicabile din prezenta anexă.”

                        (46)

                        La punctul M.B.604, litera (a) se înlocuiește cu următorul text:

                                    „(a)

                                    Autoritatea competentă păstrează și actualizează un program care conține, pentru fiecare întreprindere de întreținere autorizată în conformitate cu secțiunea B subpartea F din prezenta anexă și aflată sub supravegherea sa, datele la care trebuie să aibă loc vizitele de audit și datele realizării efective a acestor vizite.”

                        (47)

                        La punctul M.B.605 litera (a), teza introductivă se înlocuiește cu următorul text:

                                    „(a)

                                    Dacă în cursul auditurilor sau prin alte mijloace se găsesc probe care indică neconformitatea cu o cerință prevăzută în prezenta anexă sau în anexa Vb (partea ML), autoritatea competentă întreprinde următoarele acțiuni:”

                        (48)

                        La punctul M.B.606, litera (c) se înlocuiește cu următorul text:

                                    „(c)

                                    Pentru orice modificare adusă manualului întreprinderii de întreținere:

                                                1.

                                                În cazul aprobării directe a modificărilor conform dispozițiilor de la punctul M.A.604 litera (b), autoritatea competentă verifică dacă procedurile descrise în manual sunt conforme cu prezenta anexă înainte de a informa oficial întreprinderea autorizată cu privire la aprobare.

                                                2.

                                                În cazul unei aprobări indirecte a modificărilor în conformitate cu punctul M.A.604 litera (c), autoritatea competentă se asigură:

                                                            (i)

                                                            că modificările sunt minore;

                                                            (ii)

                                                            că exercită un control corespunzător asupra aprobării modificărilor pentru a garanta că acestea respectă în continuare cerințele din prezenta anexă.”

                        (49)

                        La punctul M.B.901, subpunctul 1 se înlocuiește cu următorul text:

                                    „1.

                                    Personalul calificat în mod corespunzător al autorității competente verifică dacă declarația de conformitate cuprinsă în recomandare demonstrează că s-a efectuat o examinare completă a navigabilității în conformitate cu punctul M.A.901.”

                        (50)

                        La punctul M.B.902, literele (a) și (b) se înlocuiesc cu următorul text:

                                    „(a)

                                    În cazul în care autoritatea competentă efectuează examinarea navigabilității și eliberează certificatul de examinare a navigabilității (apendicele III - formularul 15a al AESA - la prezenta anexă), autoritatea competentă efectuează o examinare a navigabilității în conformitate cu punctul M.A.901.

                                    (b)

                                    Autoritatea competentă trebuie să dispună de personal de examinare a navigabilității adecvat pentru efectuarea examinărilor de navigabilitate.

                                                1.

                                                Pentru toate aeronavele utilizate de transportatori aerieni titulari de licențe în conformitate cu Regulamentul (CE) nr. 1008/2008 și pentru aeronavele cu MTOM mai mare de 2 730 kg, personalul respectiv trebuie:

                                                            (a)

                                                            să fi dobândit cel puțin cinci ani de experiență în domeniul menținerii navigabilității;

                                                            (b)

                                                            să fi obținut o licență corespunzătoare în conformitate cu anexa III (partea 66), o calificare de personal de întreținere recunoscută la nivel național corespunzătoare categoriei respective de aeronavă [atunci când articolul 5 alineatul (6) face trimitere la reglementări naționale] sau o diplomă în aeronautică ori o calificare echivalentă;

                                                            (c)

                                                            să fi urmat o pregătire oficială în domeniul întreținerii aeronavelor;

                                                            (d)

                                                            să fi deținut o funcție cu responsabilități corespunzătoare.

                                                      În pofida dispozițiilor de la literele (a)-(d), cerința stabilită la punctul M.B.902(b)1(b) poate fi înlocuită cu cinci ani de experiență în domeniul menținerii navigabilității, în plus față de cei necesari conform dispozițiilor de la punctul M.B.902(b)1(a).

                                                2.

                                                Pentru aeronavele care nu sunt utilizate de transportatori aerieni titulari de licențe în conformitate cu Regulamentul (CE) nr. 1008/2008 și pentru aeronavele cu MTOM de cel mult 2 730 kg, personalul respectiv trebuie:

                                                            (a)

                                                            să aibă cel puțin trei ani de experiență în domeniul menținerii navigabilității;

                                                            (b)

                                                            să fi obținut o licență corespunzătoare în conformitate cu anexa III (partea 66), o calificare de personal de întreținere recunoscută la nivel național corespunzătoare categoriei respective de aeronavă atunci când articolul 5 alineatul (6) face trimitere la reglementări naționale sau o diplomă în aeronautică ori o calificare echivalentă;

                                                            (c)

                                                            să fi urmat o pregătire corespunzătoare în domeniul întreținerii aeronavelor;

                                                            (d)

                                                            să fi deținut o funcție cu responsabilități corespunzătoare.

                                                      În pofida dispozițiilor de la literele (a)-(d), cerința stabilită la punctul M.B.902(b)2(b) poate fi înlocuită cu patru ani de experiență în domeniul menținerii navigabilității, în plus față de cei necesari conform dispozițiilor de la punctul M.B.902(b)2(a).”

                        (51)

                        Se adaugă următorul punct M.B.904:
                        „M.B.904   Schimbul de informații

                        La primirea unei notificări de transfer de aeronavă între statele membre în conformitate cu punctul M.A.903, autoritatea competentă a statului membru în care este înmatriculată aeronava informează autoritatea competentă a statului membru în care urmează să fie înmatriculată aeronava cu privire la orice probleme cunoscute legate de aeronava transferată. Autoritatea competentă a statului membru în care urmează să fie înmatriculată aeronava se asigură că autoritatea competentă a statului membru în care este înmatriculată aeronava a fost notificată în mod corespunzător cu privire la transfer.”

                        (52)

                        Apendicele I se înlocuiește cu următorul text:

                              „Apendicele I

                                 Contractul de management al menținerii navigabilității

                              1.   Atunci când, în conformitate cu punctul M.A.201, un proprietar sau un operator încredințează prin contract unei CAMO sau unei CAO executarea sarcinilor de management al menținerii navigabilității, proprietarul sau operatorul transmite autorității competente a statului membru de înmatriculare, la cererea autorității competente, o copie a contractului semnat de ambele părți.
                              2.   Contractul este elaborat ținându-se cont de cerințele prezentei anexe și definește obligațiile semnatarilor în materie de menținere a navigabilității aeronavei.
                              3.   El cuprinde cel puțin informațiile următoare:

                                          —

                                          însemnele de înmatriculare, tipul și numărul de serie al aeronavei;

                                          —

                                          numele proprietarului sau al locatarului înregistrat al aeronavei sau datele societății, inclusiv adresa;

                                          —

                                          datele CAMO sau CAO cu care s-a încheiat contractul, inclusiv adresa, și

                                          —

                                          tipul de activitate.

                                    4.   Contractul stipulează următoarele:

                                 «Proprietarul sau operatorul încredințează CAMO sau CAO managementul menținerii navigabilității aeronavei, elaborarea unui AMP care trebuie aprobat de autoritatea competentă conform precizărilor de la punctul M.1 și organizarea întreținerii aeronavei în conformitate cu AMP menționat.
                                 În conformitate cu prezentul contract, ambele părți semnatare se angajează să respecte obligațiile ce le revin în temeiul prezentului contract.
                                 Proprietarul sau operatorul declară, pe baza datelor pe care le deține, că toate informațiile referitoare la menținerea navigabilității aeronavei pe care le furnizează către CAMO sau către CAO sunt și vor fi exacte, precum și că aeronava nu va fi modificată fără autorizația prealabilă a CAMO sau a CAO.
                                 În cazul oricărei nerespectări a prezentului contract de către oricare dintre părțile semnatare, contractul devine nul. Într-un astfel de caz, proprietarul sau operatorul este în întregime responsabil de toate sarcinile legate de menținerea navigabilității aeronavei, iar proprietarul va informa autoritățile competente ale statului membru de înmatriculare, în termen de două săptămâni, cu privire la o astfel de nerespectare a contractului.».

                              5.   Atunci când un proprietar sau un operator încheie un contract cu o CAMO sau cu o CAO în conformitate cu punctul M.A.201, obligațiile fiecăreia dintre părți sunt atribuite după cum urmează:
                              5.1.   Obligațiile CAMO sau CAMO:

                                          1.

                                          să aibă înscris tipul de aeronavă în condițiile sale de autorizare;

                                          2.

                                          să respecte condițiile de mai jos în ceea ce privește menținerea navigabilității aeronavei:

                                                      (a)

                                                      să elaboreze un AMP pentru aeronavă, care să includă, după caz, orice program de fiabilitate elaborat;

                                                      (b)

                                                      să declare sarcinile de întreținere (în AMP) care pot fi efectuate de pilotul-proprietar în conformitate cu punctul M.A.803 litera (c);

                                                      (c)

                                                      să se ocupe de obținerea aprobării AMP;

                                                      (d)

                                                      de îndată ce a fost aprobat, să furnizeze proprietarului sau operatorului o copie a AMP;

                                                      (e)

                                                      să organizeze o inspecție de tranziție de la programul anterior de întreținere a aeronavei;

                                                      (f)

                                                      să ia măsurile necesare pentru ca toate lucrările de întreținere să fie executate de o întreprindere de întreținere autorizată;

                                                      (g)

                                                      să ia măsurile necesare pentru aplicarea tuturor AD-urilor aplicabile;

                                                      (h)

                                                      să se asigure că toate defectele detectate în cursul întreținerii programate, al examinărilor navigabilității sau semnalate de către proprietar sunt remediate de o întreprindere de întreținere autorizată;

                                                      (i)

                                                      să coordoneze întreținerea programată, aplicarea AD-urilor, înlocuirea pieselor cu durată limitată de viață și respectarea cerințelor privind inspecția componentelor;

                                                      (j)

                                                      să îl informeze pe proprietar de fiecare dată când aeronava este încredințată unei întreprinderi de întreținere autorizate;

                                                      (k)

                                                      să administreze toate înregistrările tehnice;

                                                      (l)

                                                      să arhiveze toate înregistrările tehnice;

                                          3.

                                          să se ocupe de obținerea aprobării oricărei modificări aduse aeronavei în conformitate cu anexa I (partea 21) la Regulamentul (UE) nr. 748/2012, înainte ca aceasta să fie efectuată;

                                          4.

                                          să se ocupe de obținerea aprobării oricărei reparații a aeronavei în conformitate cu anexa I (partea 21) la Regulamentul (UE) nr. 748/2012, înainte ca aceasta să fie efectuată;

                                          5.

                                          să informeze autoritatea competentă a statului membru de înmatriculare de fiecare dată când aeronava nu este prezentată de proprietar întreprinderii de întreținere autorizate, conform solicitării întreprinderii autorizate;

                                          6.

                                          să informeze autoritatea competentă a statului membru de înmatriculare de fiecare dată când prezentul contract nu este respectat;

                                          7.

                                          să se asigure că este efectuată examinarea navigabilității aeronavei atunci când este necesar și să se asigure că certificatul de examinare a navigabilității este eliberat sau că este transmisă o recomandare autorității competente a statului membru de înmatriculare;

                                          8.

                                          să transmită autorității competente a statului membru de înmatriculare o copie a oricărui certificat de examinare a navigabilității care a fost eliberat sau prelungit, în termen de 10 zile;

                                          9.

                                          să transmită rapoarte asupra evenimentelor, așa cum impun reglementările aplicabile;

                                          10.

                                          să informeze autoritatea competentă a statului membru de înmatriculare atunci când contractul este denunțat de oricare dintre părți.

                                    5.2.   Obligațiile proprietarului sau operatorului:

                                          1.

                                          să aibă o înțelegere globală a AMP aprobat;

                                          2.

                                          să aibă o înțelegere globală a prezentei anexe;

                                          3.

                                          să prezinte aeronava întreprinderii de întreținere autorizate convenite cu CAMO sau cu CAO la data corespunzătoare indicată în cererea CAMO sau a CAO;

                                          4.

                                          să nu modifice aeronava fără a consulta în prealabil CAMO sau CAO;

                                          5.

                                          să informeze CAMO sau CAO în legătură cu orice lucrări de întreținere executate în mod excepțional, fără cunoștința și controlul CAMO sau CAO;

                                          6.

                                          să semnaleze CAMO sau CAO, prin intermediul livretului, toate defectele constatate în timpul operațiunilor;

                                          7.

                                          să informeze autoritatea competentă a statului membru de înmatriculare de fiecare dată când prezentul contract este denunțat de oricare dintre părți;

                                          8.

                                          să informeze CAMO sau CAO și autoritatea competentă a statului membru de înmatriculare ori de câte ori aeronava este vândută;

                                          9.

                                          să transmită rapoarte asupra evenimentelor, așa cum impun reglementările aplicabile;

                                          10.

                                          să informeze CAMO sau CAO în mod regulat în legătură cu orele de zbor ale aeronavei și orice alte date privind utilizarea acesteia, așa cum s-a convenit cu CAMO sau cu CAO;

                                          11.

                                          să înscrie CRS în livrete, astfel cum se menționează la punctul M.A.803 litera (d), în momentul efectuării unor lucrări de întreținere de către pilotul-proprietar, fără a depăși limitele specificate în lista sarcinilor de întreținere declarate în AMP aprobat, astfel cum se prevede la punctul M.A.803 litera (c);

                                          12.

                                          să informeze CAMO sau CAO în legătură cu orice lucrări de întreținere executate de pilotul-proprietar, în termen de cel mult 30 de zile de la finalizarea acestora, în conformitate cu punctul M.A.305 litera (a).

                                    6.   Atunci când un proprietar sau un operator încheie un contract cu o CAMO sau o CAO în conformitate cu punctul M.A.201, se specifică în mod clar obligațiile fiecăreia dintre părți în ceea ce privește raportarea obligatorie și voluntară a evenimentelor în conformitate cu Regulamentul (UE) nr. 376/2014 al Parlamentului European și al Consiliului (1).

                        ”

                        (53)

                        Apendicele II se modifică după cum urmează:

                                    (a)

                                    punctul 5 se modifică după cum urmează:

                                                (i)

                                                în caseta 12, subpunctul (x) se înlocuiește cu următorul text:

                                                            „(x)

                                                            pentru întreprinderile de întreținere autorizate în conformitate cu subpartea F din anexa I (partea M) sau cu anexa Vd (partea CAO), declarația privind CRS pentru componente menționată la punctele M.A.613 și CAO.A.070, după caz:
                                                            «Certifică faptul că, exceptând cazul în care se specifică altfel în prezenta casetă, lucrările identificate în caseta 11 și descrise în prezenta casetă au fost executate în conformitate cu cerințele din secțiunea A subpartea F din anexa I (partea M) sau din anexa Vd (partea CAO) la Regulamentul (UE) nr. 1321/2014, iar, în ceea ce privește aceste lucrări, elementul este considerat gata pentru a fi pus în serviciu. ACEASTA NU ESTE O PUNERE ÎN SERVICIU ÎN SENSUL ANEXEI II (PARTEA 145) LA REGULAMENTUL (UE) NR. 1321/2014.»
                                                            Dacă se imprimă datele dintr-un formular 1 al AESA în format electronic, toate datele corespunzătoare care nu se potrivesc în alte casete trebuie completate în prezenta casetă.”;

                                                (ii)

                                                caseta 14a se înlocuiește cu următorul text:
                                                „Caseta 14a

                                                Se marchează caseta (casetele) corespunzătoare, indicându-se reglementările aplicabile lucrărilor finalizate. Dacă se marchează caseta «alte reglementări specificate în caseta 12», atunci în caseta 12 trebuie precizate reglementările celeilalte (celorlalte) autorități responsabile cu navigabilitatea. Se bifează cel puțin o casetă sau, după caz, se pot bifa ambele casete.
                                                Pentru toate lucrările de întreținere efectuate de întreprinderi de întreținere autorizate în conformitate cu secțiunea A subpartea F din anexa I (partea M) sau cu anexa Vd (partea CAO) la Regulamentul (UE) nr. 1321/2014, se bifează caseta «alte reglementări specificate în caseta 12», iar declarația privind CRS se înscrie în caseta 12. În acest caz, mențiunea «cu excepția cazului în care în prezenta casetă se specifică altfel» vizează următoarele situații:

                                                            (a)

                                                            întreținerea nu a putut fi finalizată;

                                                            (b)

                                                            întreținerea nu corespunde standardului impus de anexa I (partea M) sau de anexa Vd (partea CAO);

                                                            (c)

                                                            întreținerea a fost executată în conformitate cu cerințe diferite de cele specificate în anexa I (partea M) sau în anexa Vd (partea CAO). În acest caz, în caseta 12 se precizează reglementarea națională aplicabilă.

                                                      Pentru toate lucrările de întreținere efectuate de întreprinderile de întreținere autorizate în conformitate cu secțiunea A din anexa II (partea 145) la Regulamentul (UE) nr. 1321/2014, mențiunea «cu excepția cazului în care în caseta 12 se specifică altfel» vizează următoarele situații:

                                                            (a)

                                                            întreținerea nu a putut fi finalizată;

                                                            (b)

                                                            întreținerea nu corespunde standardului impus de anexa II (partea 145);

                                                            (c)

                                                            întreținerea a fost executată în conformitate cu cerințe diferite de cele specificate în anexa II (partea 145). În acest caz, în caseta 12 se precizează reglementarea națională aplicabilă.”;

                                    (b)

                                    în subsolul formularului 1 al AESA (pe față), textul „Formularul /11 EASA -MF/145 Versiunea 2” se înlocuiește cu următorul text:
                                    „Formularul 1 al AESA — MF/CAO/145 versiunea 3”

                        (54)

                        Apendicele III se înlocuiește cu următorul text:

                              „Apendicele III

                                 Certificatul de examinare a navigabilității – Formularul 15 al AESA

                              Textul imaginii

                                 [STATUL MEMBRU]
                                 Stat membru al Uniunii Europene (*)
                                 CERTIFICAT DE EXAMINARE A NAVIGABILITĂȚII (CEN)
                                 Numărul de referință al CEN:
                                 În temeiul Regulamentului (UE) 2018/1139 al Parlamentului European și al Consiliului, următoarea întreprindere, autorizată în conformitate cu secțiunea A din anexa Vc (partea CAMO) sau cu secțiunea A din anexa Vb (partea CAO) la Regulamentul (UE) nr. 1321/2014 al Comisiei,
                                 [NUMELE ȘI ADRESA ÎNTREPRINDERII AUTORIZATE]
                                 Referința autorizării: [CODUL STATULUI MEMBRU].MG.[NNNN].
                                 certifică, prin prezenta, că a efectuat o examinare a navigabilității, în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei, asupra următoarei aeronave:
                                 Constructorul aeronavei:
                                 Numărul de fabricație dat de constructor:
                                 Însemnele de înmatriculare ale aeronavei:
                                 Numărul de serie al aeronavei:
                                 și se consideră că, la data examinării, această aeronavă este în stare bună de navigabilitate.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Autorizație nr.:
                                 Prima prelungire: în ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. Se consideră că, la data eliberării, aeronava este în stare bună de navigabilitate.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Numele societății:
                                 Autorizație nr.:
                                 Referința autorizării:
                                 A doua prelungire: în ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. Se consideră că, la data eliberării, aeronava este în stare bună de navigabilitate.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Numele societății:
                                 (*) Se elimină în cazul statelor nemembre ale UE.
                                 Autorizație nr.:
                                 Referința autorizării:
                                 Formularul 15b al AESA versiunea 5
                                 (*) Se elimină în cazul statelor nemembre ale UE.
                                 (**) Cu excepția dirijabilelor.

                              Textul imaginii

                                 [STATUL MEMBRU]
                                 Stat membru al Uniunii Europene (*)
                                 CERTIFICAT DE EXAMINARE A NAVIGABILITĂȚII (CEN)
                                 Numărul de referință al CEN:
                                 În temeiul Regulamentului (UE) 2018/1139 al Parlamentului European și al Consiliului, [AUTORITATEA COMPETENTĂ A STATULUI MEMBRU] certifică prin prezenta că următoarea aeronavă:
                                 Constructorul aeronavei:
                                 Numărul de fabricație dat de constructor:
                                 Însemnele de înmatriculare ale aeronavei:
                                 Numărul de serie al aeronavei:
                                 este considerată în stare bună de navigabilitate la data examinării.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Autorizație nr.:
                                 Prima prelungire: în ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. Se consideră că, la data eliberării, aeronava este în stare bună de navigabilitate.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Numele societății:
                                 Autorizație nr.:
                                 Referința autorizării:
                                 A doua prelungire: în ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. Se consideră că, la data eliberării, aeronava este în stare bună de navigabilitate.
                                 Data eliberării:
                                 Data expirării:
                                 Ore de zbor (FH) ale corpului aeronavei la data eliberării (**):
                                 Semnătura:
                                 Numele societății:
                                 Autorizație nr.:
                                 Referința autorizării:
                                 Formularul 15a al AESA versiunea 5
                                 (*) Se elimină în cazul statelor nemembre ale UE.
                                 (**) Cu excepția dirijabilelor.

                        ”

                        (55)

                        Apendicele IV se modifică după cum urmează:

                                    (i)

                                    rândurile care corespund categoriei A2 se înlocuiesc cu următorul text:

                                                „CLASA

                                                CATEGORIA

                                                LIMITĂRI

                                                DE BAZĂ

                                                DE LINIE

                                                AERONAVE

                                                            A2

                                                            Avioane de maximum 5 700  kg

                                                [Se specifică constructorul, grupa, seria sau tipul avionului și/sau sarcinile de întreținere]

                                                   Exemplu: Twin Otter seria DHC-6

                                                Indicați dacă procedura de eliberare a certificatelor de examinare a navigabilității este autorizată sau nu (posibil numai pentru aeronavele ELA1 neimplicate în operațiuni comerciale)

                                                [DA/NU] (*)

                                                [DA/NU] (*)”;

                                    (ii)

                                    rândurile care corespund categoriei A4 se înlocuiesc cu următorul text:

                                                „CLASA

                                                CATEGORIA

                                                LIMITĂRI

                                                DE BAZĂ

                                                DE LINIE

                                                AERONAVE

                                                            A4

                                                            Avioane, altele decât A1, A2 și A3

                                                [Se specifică categoria de aeronavă (planor, balon, dirijabil etc.), constructorul, grupa, seria sau tipul și/sau sarcina (sarcinile) de întreținere]
                                                Indicați dacă procedura de eliberare a certificatelor de examinare a navigabilității este autorizată sau nu (posibil numai pentru aeronavele ELA1 neimplicate în operațiuni comerciale)

                                                [DA/NU] (*)

                                                [DA/NU] (*)”;

                        (56)

                        Apendicele V se înlocuiește cu următorul text:

                              „Apendicele V

                                 Certificatul de întreprindere de întreținere – Formularul 3-MF al AESA

                              Textul imaginii

                                 Pagina 1 din 2
                                 [STATUL MEMBRU (*)]
                                 Stat membru al Uniunii Europene (**)
                                 CERTIFICAT DE ÎNTREPRINDERE DE ÎNTREȚINERE
                                 Referință: [CODUL STATULUI MEMBRU (*)].MF.[XXXX]
                                 În temeiul Regulamentului (UE) 2018/1139 al Parlamentului European și al Consiliului și al Regulamentului (UE) nr. 1321/2014 al Comisiei și sub rezerva respectării condițiilor de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                                 [NUMELE ȘI ADRESA SOCIETĂȚII]
                                 este o întreprindere de întreținere care respectă secțiunea A subpartea F din anexa I (partea M) la Regulamentul (UE) nr. 1321/2014 al Comisiei, autorizată să asigure întreținerea produselor, pieselor și dispozitivelor enumerate în condițiile de autorizare anexate și să elibereze certificate corespunzătoare de punere în serviciu pe baza referințelor de mai sus, precum și să elibereze, când se stipulează astfel, certificate de examinare a navigabilității după efectuarea unei examinări a navigabilității, astfel cum se specifică la punctul ML.A.903 din anexa Vb (partea ML) la Regulamentul (UE) nr. 1321/2014 al Comisiei, pentru aeronavele enumerate în programul de autorizare anexat.
                                 CONDIȚII:
                                 1. Prezentul certificat este limitat la ceea ce se specifică în secțiunea privind domeniul de activitate din manualul întreprinderii de întreținere autorizate menționat în secțiunea A subpartea F din anexa I (partea M) la Regulamentul (UE) nr. 1321/2014 al Comisiei și
                                 2. Prezentul certificat impune respectarea procedurilor specificate în manualul întreprinderii de întreținere autorizate și
                                 3. Prezentul certificat este valabil atât timp cât întreprinderea de întreținere autorizată respectă dispozițiile din anexa I (partea M) și din anexa Vb (partea ML) la Regulamentul (UE) nr. 1321/2014 al Comisiei.
                                 4. Sub rezerva respectării condițiilor de mai sus, prezentul certificat rămâne valabil până la [a se introduce data - 2 ani de la data intrării în vigoare a prezentului regulament de modificare], cu excepția cazului în care certificatul a făcut obiectul renunțării, înlocuirii, suspendării sau revocării înainte de această dată.
                                 Data primei eliberări:
                                 Data prezentei revizuiri:
                                 Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 3-MF al AESA versiunea 4
                                 (*) Sau «AESA», dacă AESA este autoritatea competentă.
                                 (**) Se elimină în cazul statelor nemembre ale UE sau AESA.

                              Textul imaginii

                                 Pagina 2 din 2
                                 CONDIȚII DE AUTORIZARE A ÎNTREPRINDERII DE ÎNTREȚINERE
                                 Referință: [CODUL STATULUI MEMBRU (*)].MF.XXXX
                                 Întreprindere: [NUMELE ȘI ADRESA SOCIETĂȚII]
                                 Prezentele condiții de autorizare sunt limitate la produsele, piesele și dispozitivele, precum și la activitățile specificate în secțiunea privind domeniul de activitate din manualul întreprinderii de întreținere autorizate.
                                 Numărul de referință al manualului întreprinderii de întreținere:
                                 Data primei eliberări:
                                 Data ultimei revizuiri aprobate: Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 3-MF al AESA versiunea 4
                                 (*) Sau «AESA», dacă AESA este autoritatea competentă.
                                 (**) Se elimină, după caz, dacă întreprinderea nu este autorizată.
                                 (***) Se completează categoriile și limitările corespunzătoare.
                                 (****) Se completează limitările corespunzătoare și se indică dacă emiterea de recomandări și eliberarea de certificate de examinare a navigabilității este autorizată sau nu (posibil numai pentru aeronavele ELA1 neimplicate în operațiuni comerciale, atunci când întreprinderea efectuează examinarea navigabilității odată cu inspecția anuală inclusă în AMP).
                                 CLASA
                                 CATEGORIA
                                 LIMITĂRI
                                 AERONAVE (**)
                                 (***)
                                 (***)
                                 (***)
                                 (***)
                                 MOTOARE (**)
                                 (***)
                                 (***)
                                 (***)
                                 (***)
                                 COMPONENTE, ALTELE DECÂT MOTOARELE SAU APU COMPLETE (**)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 SERVICIISPECIALIZATE (**)
                                 (***)
                                 (***)
                                 (***)
                                 (***)

                        ”

                        (57)

                        Apendicele VI se elimină.

                        (58)

                        În apendicele VII, teza introductivă se înlocuiește cu următorul text:
                        „Următoarele sarcini constituie sarcinile complexe de întreținere menționate la punctul M.A.801 litera (b) subpunctul 2 și la punctul M.A.801 litera (c):”

                        (59)

                        În apendicele VIII, litera (b) subpunctul 9 se elimină.

               (1)  Regulamentul (UE) nr. 376/2014 al Parlamentului European și al Consiliului din 3 aprilie 2014 privind raportarea, analiza și acțiunile subsecvente cu privire la evenimentele de aviație civilă, de modificare a Regulamentului (UE) nr. 996/2010 al Parlamentului European și al Consiliului și de abrogare a Directivei 2003/42/CE a Parlamentului European și a Consiliului, și a Regulamentelor (CE) nr. 1321/2007 și (CE) nr. 1330/2007 ale Comisiei (JO L 122, 24.4.2014, p. 18).

            ANEXA II
            Anexa II la Regulamentul (UE) nr. 1321/2014 se modifică după cum urmează:

                        (1)

                        Punctul 145.A.30 se modifică după cum urmează:

                                    (a)

                                    litera (k) se înlocuiește cu următorul text:

                                                „(k)

                                                Dacă întreprinderea efectuează examinări ale navigabilității și eliberează certificatul corespunzător de examinare a navigabilității în conformitate cu punctul ML.A.903 din anexa Vb (partea ML), respectiva întreprindere trebuie să dispună de personal de examinare a navigabilității calificat și autorizat în conformitate cu punctul ML.A.904 din anexa Vb (partea ML).”;

                                    (b)

                                    litera (l) se elimină;

                        (2)

                        La punctul 145.A.42 litera (a), subpunctul (iii) se înlocuiește cu următorul text:

                                    „(iii)

                                    Componente calificate ca irecuperabile deoarece au atins limitarea obligatorie a duratei de viață sau care prezintă un defect ce nu poate fi remediat.”;

                        (3)

                        La punctul 145.A.42 litera (c), subpunctul (ii) se înlocuiește cu următorul text:

                                    „(ii)

                                    Nu se permite reintegrarea componentelor irecuperabile în sistemul de aprovizionare cu componente, cu excepția cazurilor în care a fost prelungită limitarea obligatorie a duratei lor de viață sau a fost aprobată o soluție de reparare în conformitate cu Regulamentul (UE) nr. 748/2012.”;

                        (4)

                        La punctul 145.A.50, litera (d) se înlocuiește cu următorul text:

                                    „(d)

                                    Se eliberează un certificat de punere în serviciu după ce au fost efectuate lucrările necesare de întreținere asupra unei componente demontate în prealabil de pe aeronavă. Certificatul de autorizare a punerii în serviciu, «formularul 1 al AESA», menționat în apendicele II la anexa I (partea M) constituie certificatul de punere în serviciu pentru componente, sub rezerva existenței unor dispoziții contrare la punctul M.A.502 litera (b). În cazul în care o întreprindere efectuează întreținerea unei componente pentru uzul propriu, se poate ca un formular 1 al AESA să nu fie necesar, în funcție de procedurile interne de punere în serviciu ale întreprinderii definite în memoriul de prezentare.”;

                        (5)

                        La punctul 145.A.55, literele (b) și (c) se înlocuiesc cu următorul text:

                                    „(b)

                                    Întreprinderea furnizează proprietarului/operatorului aeronavei o copie a fiecărui certificat de punere în serviciu, însoțită de o copie a tuturor evidențelor detaliate ale lucrărilor de întreținere efectuate necesare pentru a demonstra conformarea cu punctul M.A.305.

                                    (c)

                                    Întreprinderea păstrează o copie a tuturor evidențelor detaliate ale lucrărilor de întreținere și a oricăror date conexe privind întreținerea, timp de trei ani de la data la care s-a eliberat un certificat de punere în serviciu pentru aeronava sau pentru componenta care a făcut obiectul lucrării de întreținere.

                                                1.

                                                Evidențele vizate la prezenta literă se păstrează astfel încât să fie protejate contra deteriorării, modificării și furtului.

                                                2.

                                                Toate elementele de hardware folosite pentru copiile de siguranță se păstrează într-un loc diferit de cel care conține datele de lucru, într-un mediu care să garanteze că respectivele copii vor rămâne în stare bună.

                                                3.

                                                În cazul în care o întreprindere autorizată în temeiul prezentei anexe își încetează activitatea, toate evidențele păstrate ale lucrărilor de întreținere aferente perioadei de trei ani precedente încetării activității întreprinderii se predau ultimului proprietar sau client al respectivei aeronave sau componente sau se depozitează într-un mod specificat de autoritatea competentă.”;

                        (6)

                        La punctul 145.A.70 litera (a), subpunctul 6 se înlocuiește cu următorul text:

                                    „6.

                                    o listă a personalului de certificare, a personalului de sprijin și, după caz, a personalului de examinare a navigabilității, însoțită de domeniul de autorizare al acestora;”;

                        (7)

                        Punctul 145.A.75 se modifică după cum urmează:

                                    (a)

                                    litera (f) se înlocuiește cu următorul text:

                                                „(f)

                                                dacă este autorizată în mod specific în acest sens pentru aeronavele care fac obiectul anexei Vb (partea ML), poate să efectueze examinări ale navigabilității și să elibereze certificatul corespunzător de examinare a navigabilității în conformitate cu condițiile specificate la punctul ML.A.903 din anexa Vb (partea ML) la prezentul regulament.”;

                                    (b)

                                    litera (g) se elimină;

                        (8)

                        La punctul 145.A.95, literele (a) și (b) se înlocuiesc cu următorul text:

                                    „(a)

                                    O constatare de nivel 1 corespunde oricărei constatări a unei neconformități semnificative cu cerințele prevăzute în prezenta anexă, care reduce nivelul de siguranță și pune în pericol grav siguranța zborului.

                                    (b)

                                    O constatare de nivel 2 corespunde oricărei constatări a unei neconformități cu cerințele prevăzute în prezenta anexă, care poate reduce nivelul de siguranță și poate pune în pericol siguranța zborului.”;

                        (9)

                        Punctul 145.B.60 se înlocuiește cu următorul text:
                        „145.B.60   Scutiri

                        În cazul în care un stat membru acordă o scutire de la cerințele prezentei anexe în conformitate cu articolul 71 din Regulamentul (UE) 2018/1139, autoritatea competentă înregistrează respectiva scutire. Autoritatea competență păstrează înregistrările respective pe perioada prevăzută la punctul 145.B.55 subpunctul 3.”;

                        (10)

                        Apendicele III se înlocuiește cu următorul text:

                              „Apendicele III

                                 Certificatul de întreprindere de întreținere – Formularul 3-145 al AESA

                              Textul imaginii

                                 Pagina 1 din 2
                                 [STATUL MEMBRU (*)]
                                 Stat membru al Uniunii Europene (**)
                                 CERTIFICAT DE ÎNTREPRINDERE DE ÎNTREȚINERE
                                 Referință: [CODUL STATULUI MEMBRU (*)].145.XXXX
                                 În temeiul Regulamentului (UE) 2018/1139 al Parlamentului European și al Consiliului și al Regulamentului (UE)nr. 1321/2014 al Comisiei și sub rezerva respectării condiției de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                                 [NUMELE ȘI ADRESA SOCIETĂȚII]
                                 este o întreprindere de întreținere care respectă secțiunea A din anexa II (partea 145) la Regulamentul (UE)nr. 1321/2014, autorizată să asigure întreținerea produselor, pieselor și dispozitivelor enumerate în condițiile de autorizare anexate și să elibereze certificate corespunzătoare de punere în serviciu pe baza referințelor de mai sus, precum și să elibereze, când se stipulează astfel, certificate de examinare a navigabilității după efectuarea unei examinări a navigabilității, astfel cum se specifică la punctul ML.A.903 din anexa Vb (partea ML) la Regulamentul (UE) nr. 1321/2014 al Comisiei, pentru aeronavele enumerate în programul de autorizare anexat.
                                 CONDIȚII:
                                 1. Prezenta autorizație este limitată la ceea ce se specifică în secțiunea privind domeniul de activitate din memoriul de prezentare a întreprinderii de întreținere autorizate menționat în secțiunea A din anexa II (partea 145) și
                                 2. Prezenta autorizație impune respectarea procedurilor specificate în memoriul de prezentare a întreprinderii de întreținere autorizate și
                                 3. Prezenta autorizație este valabilă atât timp cât întreprinderea de întreținere autorizată respectă dispozițiile din anexa II (partea 145) la Regulamentul (UE) nr. 1321/2014.
                                 4. Sub rezerva respectării condițiilor de mai sus, prezenta autorizație rămâne valabilă pe o durată nelimitată, cu excepția cazului în care autorizația a făcut anterior obiectul renunțării, înlocuirii, suspendării sau revocării.
                                 Data primei eliberări:
                                 Data prezentei revizuiri:
                                 Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 3-145 al AESA versiunea 4
                                 (*) Sau AESA, dacă AESA este autoritatea competentă.
                                 (**) Se elimină în cazul statelor nemembre ale UE sau AESA.

                              Textul imaginii

                                 Pagina 2 din 2
                                 CONDIȚII DE APROBARE
                                 A ÎNTREPRINDERII DE ÎNTREȚINERE
                                 Referință: [CODUL STATULUI MEMBRU (*)].145.[XXXX]
                                 Întreprindere: [NUMELE ȘI ADRESA SOCIETĂȚII]
                                 Prezentele condiții de autorizare sunt limitate la produsele, piesele și dispozitivele, precum și la activitățile specificate în secțiunea privind domeniul de activitate din memoriul de prezentare a întreprinderii de întreținere autorizate.
                                 Numărul de referință al memoriului de prezentare a întreprinderii de întreținere:
                                 Data primei eliberări:
                                 Data ultimei revizuiri aprobate: Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 3-145 al AESA versiunea 4
                                 (*) Sau AESA, dacă AESA este autoritatea competentă.
                                 (**) Se elimină, după caz, dacă întreprinderea nu este autorizată.
                                 (***) Se completează categoriile și limitările corespunzătoare.
                                 (****) Se completează cu limitarea corespunzătoare și se indică dacă este sau nu autorizată eliberarea de certificate de examinare a navigabilității.
                                 CLASA
                                 CATEGORIA
                                 LIMITĂRI
                                 DE BAZĂ
                                 DE LINIE
                                 AERONAVE (**)
                                 (***)
                                 (***)
                                 [DA/NU] (**)
                                 [DA/NU] (**)
                                 (***)
                                 (***)
                                 [DA/NU] (**)
                                 [DA/NU] (**)
                                 (***)
                                 (***)
                                 [DA/NU] (**)
                                 [DA/NU] (**)
                                 (***)
                                 (***)
                                 [DA/NU] (**)
                                 [DA/NU] (**)
                                 MOTOARE (**)
                                 (***)
                                 (***)
                                 (***)
                                 (***)
                                 COMPONENTE, ALTELE DECÂT MOTOARELE SAU APU COMPLETE (**)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 (***)
                                 SERVICII SPECIALIZATE (**)
                                 (***)
                                 (***)
                                 (***)
                                 (***)

                        ”

            ANEXA III
            Anexa III la Regulamentul (UE) nr. 1321/2014 se modifică după cum urmează:

                        (1)

                        La punctul 66.A.45, litera (d) se înlocuiește cu următorul text:

                                    „(d)

                                    Prin derogare de la literele (b) și (c), pentru aeronavele din grupele 2 și 3, calificările de tip de aeronavă pot fi andosate pe o licență, de asemenea, după parcurgerea următoarelor etape:

                                                —

                                                promovarea corespunzătoare a examenelor pe tip de aeronavă pentru categoria B1, B2 sau C în conformitate cu apendicele III la prezenta anexă (partea 66);

                                                —

                                                în cazul categoriilor B1 și B2, demonstrarea unei experiențe practice pe tipul respectiv de aeronavă. În acest caz, experiența practică trebuie să includă o selecție reprezentativă de activități de întreținere relevante pentru categoria de licență.

                                          În cazul unui membru al personalului cu calificare de categoria C obținută pe cale academică, astfel cum se menționează la punctul 66.A.30 litera (a) subpunctul 5, prima examinare relevantă pe tip de aeronavă este la nivelul categoriei B1 sau B2.”;

                        (2)

                        La punctul 66.B.25, litera (a) se înlocuiește cu următorul text:

                                    „(a)

                                    Autoritățile competente participă la un schimb reciproc de informații în conformitate cu articolul 72 alineatul (1) din Regulamentul (UE) 2018/1139.”;

                        (3)

                        Punctul 66.B.30 se înlocuiește cu următorul text:
                        „66.B.30   Scutiri

                        Toate scutirile acordate în conformitate cu articolul 71 alineatul (1) din Regulamentul (UE) 2018/1139 sunt înregistrate și păstrate de autoritatea competentă.”;

                        (4)

                        În apendicele I, tabelul de la Modulul 10 se înlocuiește cu următorul tabel:

                                    „NIVEL

                                    A

                                    B1

                                    B2

                                    B3

                                                10.1

                                                Cadrul de reglementare

                                                            Rolul Organizației Aviației Civile Internaționale.

                                                            Rolul Comisiei Europene.

                                                            Rolul AESA.

                                                            Rolul statelor membre și al autorităților aviatice naționale.

                                                            Regulamentul (UE) 2018/1139, Regulamentul (UE) nr. 748/2012 și Regulamentul (UE) nr. 1321/2014.

                                                            Relația dintre diversele anexe (părți) la Regulamentul (UE) 748/2012, Regulamentul (UE) nr. 1321/2014 și Regulamentul (UE) nr. 965/2012.

                                    1

                                    1

                                    1

                                    1”

            ANEXA IV
            Anexa IV la Regulamentul (UE) nr. 1321/2014 se modifică după cum urmează:

                        (1)

                        La punctul 147.B.25, litera (b) se înlocuiește cu următorul text:

                                    „(b)

                                    Toate scutirile acordate în conformitate cu articolul 71 alineatul (1) din Regulamentul (UE) 2018/1139 sunt înregistrate și păstrate de autoritatea competentă.”;

                        (2)

                        Apendicele II se înlocuiește cu următorul text:

                              „Apendicele II

                                 Autorizația de întreprindere de pregătire în domeniul întreținerii — formularul 11 al AESA

                              Textul imaginii

                                 Pagina 1 din 2
                                 [STATUL MEMBRU (*)]
                                 Stat membru al Uniunii Europene (**)
                                 CERTIFICAT DE AUTORIZARE A ÎNTREPRINDERII DE PREGĂTIRE ȘI EXAMINARE ÎN DOMENIUL ÎNTREȚINERII
                                 Referință: [CODUL STATULUI MEMBRU (*)].147.[XXXX]
                                 În temeiul Regulamentului (UE) 2018/1139 al Parlamentului European și al Consiliului și al Regulamentului (UE)nr. 1321/2014 al Comisiei, aflate actualmente în vigoare, și sub rezerva respectării condițiilor de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                                 [NUMELE ȘI ADRESA SOCIETĂȚII]
                                 este o întreprindere de pregătire în domeniul întreținerii care respectă secțiunea A din anexa IV (partea 147) la Regulamentul (UE) nr. 1321/2014, autorizată să ofere pregătire și să efectueze examinările enumerate în programul de autorizare anexat, precum și să elibereze cursanților certificatele de recunoaștere aferente pe baza referințelor de mai sus.
                                 CONDIȚII:
                                 1. Prezenta autorizație este limitată la ceea ce se specifică în secțiunea privind domeniul de activitate din memoriul de prezentare a întreprinderii autorizate de pregătire în domeniul întreținerii menționat în secțiunea A din anexa IV (partea 147) și
                                 2. Prezenta autorizație impune respectarea procedurilor specificate în memoriul de prezentare a întreprinderii autorizate de pregătire în domeniul întreținerii și
                                 3. Prezenta autorizație este valabilă atât timp cât întreprinderea autorizată de pregătire în domeniul întreținerii respectă dispozițiile din anexa IV (partea 147) la Regulamentul (UE) nr. 1321/2014 și
                                 4. Sub rezerva respectării condițiilor de mai sus, prezenta autorizație rămâne valabilă pe o durată nelimitată, cu excepția cazului în care autorizația a făcut anterior obiectul renunțării, înlocuirii, suspendării sau revocării.
                                 Data primei eliberări:
                                 Data prezentei revizuiri:
                                 Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 11 al AESA versiunea 6
                                 (*) Sau AESA, dacă AESA este autoritatea competentă.
                                 (**) Se elimină în cazul statelor nemembre ale UE sau AESA.

                              Textul imaginii

                                 Pagina 2 din 2
                                 PROGRAM DE AUTORIZARE A ÎNTREPRINDERII DE PREGĂTIRE ȘI EXAMINARE ÎN DOMENIUL ÎNTREȚINERII
                                 Referință: [CODUL STATULUI MEMBRU (*)].147.[XXXX]
                                 Întreprindere: [NUMELE ȘI ADRESA SOCIETĂȚII]
                                 Prezenta autorizație este limitată la pregătirile și examinările specificate în secțiunea privind domeniul de activitate din memoriul de prezentare a întreprinderii autorizate de pregătire în domeniul întreținerii.
                                 Numărul de referință al memoriului de prezentare a întreprinderii de pregătire în domeniul întreținerii:
                                 Data primei eliberări:
                                 Data ultimei revizuiri aprobate: Revizuire nr.:
                                 Semnătura:
                                 Pentru autoritatea competentă: [AUTORITATEA COMPETENTĂ A STATULUI MEMBRU (*)]
                                 Formularul 11 al AESA versiunea 5
                                 (*) Sau AESA, dacă AESA este autoritatea competentă.
                                 (**) Se elimină, după caz, dacă întreprinderea nu este autorizată.
                                 (***) Se completează categoriile și limitările corespunzătoare.
                                 (****) Autorizația pentru curs/examinare de bază B2 include autorizația pentru curs/examinare B2L pentru toate calificările de sistem.
                                 CLASA
                                 CATEGORIA LICENȚEI
                                 LIMITĂRI
                                 DE BAZĂ (**)
                                 B1 (**)
                                 TB1.1 (**)
                                 AVIOANE CU MOTOR CU TURBINĂ (**)
                                 TB1.2 (**)
                                 AVIOANE CU MOTOR CU PISTON (**)
                                 TB1.3 (**)
                                 ELICOPTERE CU MOTOR CU TURBINĂ (**)
                                 TB1.4 (**)
                                 ELICOPTERE CU MOTOR CU PISTON (**)
                                 B2 (**)/(****)
                                 TB2 (**)
                                 SISTEME ELECTRONICE DE BORD (**)
                                 B2L (**)
                                 TB2L (**)
                                 SISTEME ELECTRONICE DE BORD (a se preciza calificarea de sistem) (**)
                                 B3 (**)
                                 TB3 (**)
                                 AVIOANE CU MOTOR CU PISTON NEPRESURIZATE CU O MTOM DE MAXIMUM 2 000 KG (**)
                                 A (**)
                                 TA.1 (**)
                                 AVIOANE CU MOTOR CU TURBINĂ (**)
                                 TA.2 (**)
                                 AVIOANE CU MOTOR CU PISTON (**)
                                 TA.3 (**)
                                 ELICOPTERE CU MOTOR CU TURBINĂ (**)
                                 TA.4 (**)
                                 ELICOPTERE CU MOTOR CU PISTON (**)
                                 L (**) (doar examinare)
                                 TL (**)
                                 A SE INDICA SUBCATEGORIA SPECIFICĂ DE LICENȚĂ (**)
                                 TIP/SARCINĂ (**)
                                 C (**)
                                 T4 (**)
                                 [A SE INDICA TIPUL DE AERONAVĂ] (***)
                                 B1 (**)
                                 T1 (**)
                                 [A SE INDICA TIPUL DE AERONAVĂ] (***)
                                 B2 (**)
                                 T2 (**)
                                 [A SE INDICA TIPUL DE AERONAVĂ] (***)
                                 A (**)
                                 T3 (**)
                                 [A SE INDICA TIPUL DE AERONAVĂ] (***)

                        ”

                        (3)

                        Apendicele III se înlocuiește cu următorul text:
                        „1.   Pregătire și examinare de bază

                        Modelul de certificat pentru pregătirea de bază se folosește pentru recunoașterea finalizării pregătirii de bază, a examinării de bază sau atât a pregătirii de bază, cât și a examinării de bază.
                        Certificatul de pregătire trebuie să identifice clar examinarea corespunzătoare fiecărui modul individual, cu menționarea datei promovării, împreună cu versiunea corespunzătoare a apendicelui I la anexa III (partea 66).
                        Textul imaginii

                           Pagina 1 din 2
                           [STATUL MEMBRU (*)]
                           Stat membru al Uniunii Europene (**)
                           CERTIFICAT DE AUTORIZARE A ÎNTREPRINDERII DE PREGĂTIRE ȘI EXAMINARE ÎN DOMENIUL ÎNTREȚINERII
                           Referință: [CODUL STATULUI MEMBRU (*)].147.[XXXX]
                           În temeiul Regulamentului (UE) 2018/1139 al Parlamentului European și al Consiliului și al Regulamentului (UE)nr. 1321/2014 al Comisiei, aflate actualmente în vigoare, și sub rezerva respectării condițiilor de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                           [NUMELE ȘI ADRESA SOCIETĂȚII]
                           este o întreprindere de pregătire în domeniul întreținerii care respectă secțiunea A din anexa IV (partea 147) la Regulamentul (UE) nr. 1321/2014, autorizată să ofere pregătire și să efectueze examinările enumerate în programul de autorizare anexat, precum și să elibereze cursanților certificatele de recunoaștere aferente pe baza referințelor de mai sus.
                           CONDIȚII:
                           1. Prezenta autorizație este limitată la ceea ce se specifică în secțiunea privind domeniul de activitate din memoriul de prezentare a întreprinderii autorizate de pregătire în domeniul întreținerii menționat în secțiunea A din anexa IV (partea 147) și
                           2. Prezenta autorizație impune respectarea procedurilor specificate în memoriul de prezentare a întreprinderii autorizate de pregătire în domeniul întreținerii și
                           3. Prezenta autorizație este valabilă atât timp cât întreprinderea autorizată de pregătire în domeniul întreținerii respectă dispozițiile din anexa IV (partea 147) la Regulamentul (UE) nr. 1321/2014 și
                           4. Sub rezerva respectării condițiilor de mai sus, prezenta autorizație rămâne valabilă pe o durată nelimitată, cu excepția cazului în care autorizația a făcut anterior obiectul renunțării, înlocuirii, suspendării sau revocării.
                           Data primei eliberări:
                           Data prezentei revizuiri:
                           Revizuire nr.:
                           Semnătura:
                           Pentru autoritatea competentă: [AUTORITATEA COMPETENTĂ A STATULUI MEMBRU (*)]
                           Formularul 11 al AESA versiunea 6
                           (*) Sau AESA, dacă AESA este autoritatea competentă.
                           (**) Se elimină în cazul statelor nemembre ale UE sau AESA.

                        2.   Pregătirea și examinarea de tip

                        Modelul de certificat pentru pregătirea de tip se folosește pentru recunoașterea finalizării fie a elementelor teoretice sau a elementelor practice, fie atât a elementelor teoretice, cât și a celor practice ale cursului de pregătire pentru calificarea de tip.
                        Certificatul trebuie să indice combinația corp de aeronavă/motor pentru care s-a ținut pregătirea.
                        Referințele corespunzătoare trebuie eliminate după caz, iar caseta corespunzătoare tipului de curs trebuie să detalieze dacă au fost acoperite doar elementele teoretice, doar cele practice sau atât elementele teoretice, cât și cele practice.
                        Certificatul de pregătire trebuie să indice clar dacă este vorba de un curs complet, de un curs parțial (de exemplu, un curs despre corpul aeronavei, despre grupul motopropulsor sau despre sistemele electronice de bord/electrice) sau de un curs pentru diferențe bazat pe experiența anterioară a solicitantului, de exemplu cursul A340 (CFM) pentru tehnicieni A320. Dacă nu este vorba de un curs complet, certificatul trebuie să indice dacă au fost sau nu tratate părțile de interfață.
                        Textul imaginii

                           Pagina 2 din 2
                           PROGRAM DE AUTORIZARE A ÎNTREPRINDERII DE PREGĂTIRE ȘI EXAMINARE ÎN DOMENIUL ÎNTREȚINERII
                           Referință: [CODUL STATULUI MEMBRU (*)].147.[XXXX]
                           Întreprindere: [NUMELE ȘI ADRESA SOCIETĂȚII]
                           Prezenta autorizație este limitată la pregătirile și examinările specificate în secțiunea privind domeniul de activitate din memoriul de prezentare a întreprinderii autorizate de pregătire în domeniul întreținerii.
                           Numărul de referință al memoriului de prezentare a întreprinderii de pregătire în domeniul întreținerii:
                           Data primei eliberări:
                           Data ultimei revizuiri aprobate: Revizuire nr.:
                           Semnătura:
                           Pentru autoritatea competentă: [AUTORITATEA COMPETENTĂ A STATULUI MEMBRU (*)]
                           Formularul 11 al AESA versiunea 5
                           (*) Sau AESA, dacă AESA este autoritatea competentă.
                           (**) Se elimină, după caz, dacă întreprinderea nu este autorizată.
                           (***) Se completează categoriile și limitările corespunzătoare.
                           (****) Autorizația pentru curs/examinare de bază B2 include autorizația pentru curs/examinare B2L pentru toate calificările de sistem.
                           CLASA
                           CATEGORIA LICENȚEI
                           LIMITĂRI
                           DE BAZĂ (**)
                           B1 (**)
                           TB1.1 (**)
                           AVIOANE CU MOTOR CU TURBINĂ (**)
                           TB1.2 (**)
                           AVIOANE CU MOTOR CU PISTON (**)
                           TB1.3 (**)
                           ELICOPTERE CU MOTOR CU TURBINĂ (**)
                           TB1.4 (**)
                           ELICOPTERE CU MOTOR CU PISTON (**)
                           B2 (**)/(****)
                           TB2 (**)
                           SISTEME ELECTRONICE DE BORD (**)
                           B2L (**)
                           TB2L (**)
                           SISTEME ELECTRONICE DE BORD (a se preciza calificarea de sistem) (**)
                           B3 (**)
                           TB3 (**)
                           AVIOANE CU MOTOR CU PISTON NEPRESURIZATE CU O MTOM DE MAXIMUM 2 000 KG (**)
                           A (**)
                           TA.1 (**)
                           AVIOANE CU MOTOR CU TURBINĂ (**)
                           TA.2 (**)
                           AVIOANE CU MOTOR CU PISTON (**)
                           TA.3 (**)
                           ELICOPTERE CU MOTOR CU TURBINĂ (**)
                           TA.4 (**)
                           ELICOPTERE CU MOTOR CU PISTON (**)
                           L (**) (doar examinare)
                           TL (**)
                           A SE INDICA SUBCATEGORIA SPECIFICĂ DE LICENȚĂ (**)
                           TIP/SARCINĂ (**)
                           C (**)
                           T4 (**)
                           [A SE INDICA TIPUL DE AERONAVĂ] (***)
                           B1 (**)
                           T1 (**)
                           [A SE INDICA TIPUL DE AERONAVĂ] (***)
                           B2 (**)
                           T2 (**)
                           [A SE INDICA TIPUL DE AERONAVĂ] (***)
                           A (**)
                           T3 (**)
                           [A SE INDICA TIPUL DE AERONAVĂ] (***)
                        ”;

            ANEXA V
            Anexa Va la Regulamentul (UE) nr. 1321/2014 se modifică după cum urmează:

                        (1)

                        Cuprinsul se înlocuiește cu următorul text:
                        „CUPRINS

                           T.1   Autoritatea competentă

                        Secțiunea A – Cerințe tehnice
                        Subpartea A – GENERALITĂȚI

                                    T.A.101

                                 Domeniu de aplicare

                              Subpartea B – CERINȚE

                                    T.A.201

                                 Responsabilități

                              Subpartea E — ÎNTREPRINDEREA DE ÎNTREȚINERE

                                    T.A.501

                                 Întreprindere de întreținere

                              Subpartea G – CERINȚE SUPLIMENTARE PENTRU ÎNTREPRINDERILE DE MANAGEMENT AL MENȚINERII NAVIGABILITĂȚII AUTORIZATE ÎN CONFORMITATE CU ANEXA Vc (PARTEA CAMO)

                                    T.A.701

                                 Domeniu de aplicare

                                    T.A.704

                                 Memoriul de prezentare a întreprinderii de management al menținerii navigabilității

                                    T.A.706

                                 Cerințe privind personalul

                                    T.A.708

                                 Managementul menținerii navigabilității

                                    T.A.709

                                 Documentație

                                    T.A.711

                                 Privilegii

                                    T.A.712

                                 Sistemul de management

                                    T.A.714

                                 Evidența documentelor

                                    T.A.715

                                 Menținerea valabilității

                                    T.A.716

                                 Constatări

                              Secțiunea B – Procedură suplimentară pentru autoritatea competentă
                        Subpartea A — Generalități

                                    T.B.101

                                 Domeniu de aplicare

                                    T.B.104

                                 Evidența documentelor

                              Subpartea B – Răspundere

                                    T.B.201

                                 Responsabilități

                                    T.B.202

                                 Constatări

                              Subpartea G – CERINȚE SUPLIMENTARE PENTRU ÎNTREPRINDERILE DE MANAGEMENT AL MENȚINERII NAVIGABILITĂȚII AUTORIZATE ÎN CONFORMITATE CU ANEXA Vc (PARTEA CAMO)

                                    T.B.702

                                 Procedura de certificare inițială

                                    T.B.704

                                 Supraveghere continuă

                                    T.B.705

                                 Constatări și acțiuni corective”

                        (2)

                        Secțiunea A se modifică după cum urmează:

                                    (a)

                                    punctul T.A.101 se înlocuiește cu următorul text:
                                    „T.A.101   Domeniu de aplicare

                                    Prezenta secțiune stabilește cerințe menite să garanteze că menținerea navigabilității aeronavelor în sensul articolului 1 litera (b) este realizată în conformitate cu cerințele esențiale din anexa V la Regulamentul (UE) 2018/1139 al Parlamentului European și al Consiliului.
                                    Ea specifică de asemenea condițiile care trebuie să fie îndeplinite de persoanele și întreprinderile responsabile de managementul menținerii navigabilității și de întreținerea acestor aeronave.”;

                                    (b)

                                    titlul subpărții G se înlocuiește cu următorul titlu:
                                    „CERINȚE SUPLIMENTARE PENTRU ÎNTREPRINDERILE DE MANAGEMENT AL MENȚINERII NAVIGABILITĂȚII AUTORIZATE ÎN CONFORMITATE CU ANEXA Vc (PARTEA CAMO)”;

                                    (c)

                                    punctul T.A.701 se înlocuiește cu următorul text:
                                    „T.A.701   Domeniu de aplicare

                                    Prezenta subparte stabilește cerințele care trebuie îndeplinite, în plus față de cerințele din anexa Vc (partea CAMO), de o întreprindere autorizată în conformitate anexa respectivă, pentru a avea dreptul de a controla îndeplinirea sarcinilor specificate la punctul T.A.201.”;

                                    (d)

                                    punctul T.A.704 se înlocuiește cu următorul text:
                                    „T.A.704   Memoriul de prezentare a întreprinderii de management al menținerii navigabilității

                                    În plus față de cerințele prevăzute la punctul CAMO.A.300, memoriul de prezentare trebuie să conțină proceduri care precizează modul în care întreprinderea asigură conformarea cu prezenta anexă.”;

                                    (e)

                                    punctul T.A.706 se înlocuiește cu următorul text:
                                    „T.A.706   Cerințe privind personalul

                                    În plus față de cerințele prevăzute la punctul CAMO.A.305, personalul menționat la punctul CAMO.A.305 litera (a) subpunctele 3-5 și litera (b) subpunctul 2 trebuie să aibă un nivel suficient de cunoaștere a legislației aplicabile a țărilor terțe în care este înmatriculată aeronava.”;

                                    (f)

                                    la punctul T.A.708, primul paragraf se înlocuiește cu următorul text:
                                    „În pofida dispozițiilor de la punctul CAMO.A.315, pentru aeronavele pentru care managementul menținerii navigabilității este realizat în conformitate cu cerințele prezentei anexe, întreprinderea:”;

                                    (g)

                                    punctul T.A.709 se înlocuiește cu următorul text:
                                    „T.A.709   Documentație

                                    În pofida dispozițiilor de la punctul CAMO.A.325, pentru fiecare aeronavă pentru care managementul menținerii navigabilității este realizat în conformitate cu cerințele prezentei anexe, întreprinderea deține și utilizează date de întreținere aplicabile, admisibile pentru statul de înmatriculare al aeronavei.”;

                                    (h)

                                    punctele T.A.711 și T.A.712 se înlocuiesc cu următorul text:
                                    „T.A.711   Privilegii

                                    O întreprindere autorizată în conformitate cu anexa Vc (partea CAMO) poate îndeplini sarcinile specificate la punctul T.A.708 pentru aeronavele incluse în certificatul său de operator aerian, cu condiția ca întreprinderea să fi instituit proceduri, aprobate de autoritatea competentă, pentru a asigura conformarea cu cerințele din prezenta anexă.

                                       T.A.712   Sistemul de management

                                    În plus față de cerințele de la punctul CAMO.A.200, întreprinderea trebuie să se asigure că respectă cerințele din prezenta anexă.”;

                                    (i)

                                    punctele T.A.714, T.A.715 și T.A.716 se înlocuiesc cu următorul text:
                                    „T.A.714   Evidența documentelor

                                    Pe lângă cerințele de la punctul CAMO.A.220 litera (a), întreprinderea păstrează evidențele menționate la punctul T.A.201 litera (j) subpunctul 1.

                                       T.A.715   Menținerea valabilității

                                    Pentru ca autorizația unei întreprinderi care se ocupă cu managementul menținerii navigabilității să rămână valabilă, trebuie să se îndeplinească următoarele cerințe în plus față de cerințele de la punctul CAMO.A.135:

                                                (a)

                                                întreprinderea respectă cerințele aplicabile din prezenta anexă și

                                                (b)

                                                întreprinderea se asigură că orice persoană autorizată de autoritatea competentă are acces la toate facilitățile și aeronavele sale, precum și la toate documentele sale referitoare la activitățile desfășurate, inclusiv la orice activitate subcontractată, pentru a determina conformarea cu prezenta anexă.

                                       T.A.716   Constatări

                                                (a)

                                                După primirea unei notificări referitoare la constatări în conformitate cu punctul T.B.705, întreprinderea procedează după cum urmează:

                                                            1.

                                                            identifică atât cauza sau cauzele apariției neconformității constate, cât și factorii care contribuie la aceasta;

                                                            2.

                                                            pregătește, adoptă și pune în aplicare un plan de acțiuni corective;

                                                            3.

                                                            demonstrează într-un mod considerat satisfăcător de autoritatea competentă că au fost luate acțiunile corective necesare pentru a remedia neconformitatea constatată.

                                                (b)

                                                Acțiunile menționate la litera (a) subpunctele 1-3 se execută în termenul stabilit de autoritatea competentă în conformitate cu punctul T.B.705.”;

                        (3)

                        Secțiunea B se modifică după cum urmează:

                                    (a)

                                    titlul se înlocuiește cu următorul text:
                                    „PROCEDURĂ SUPLIMENTARĂ PENTRU AUTORITATEA COMPETENTĂ”;

                                    (b)

                                    titlul subpărții G se înlocuiește cu următorul titlu:
                                    „CERINȚE SUPLIMENTARE PENTRU ÎNTREPRINDERILE DE MANAGEMENT AL MENȚINERII NAVIGABILITĂȚII AUTORIZATE ÎN CONFORMITATE CU ANEXA Vc (PARTEA CAMO)”;

                                    (c)

                                    punctul T.B.702 se înlocuiește cu următorul text:
                                    „T.B.702   Procedura de certificare inițială

                                    În plus față de cerințele de la punctul CAMO.B.310, autoritatea competentă verifică și stabilește dacă respectivele proceduri sunt conforme cu cerințele prezentei anexe și verifică dacă întreprinderea respectă cerințele prezentei anexe.”;

                                    (d)

                                    punctele T.B.704 și T.B.705 se înlocuiesc cu următorul text:
                                    „T.B.704   Supraveghere continuă

                                    În plus față de cerințele de la punctul CAMO.B.305, în timpul fiecărui ciclu de planificare a supravegherii, autoritatea competentă controlează un eșantion relevant de aeronave menționate la articolul 1 litera (b), gestionate de întreprindere.

                                       T.B.705   Constatări și acțiuni corective

                                    În cazul întreprinderilor care se ocupă cu managementul menținerii navigabilității aeronavelor menționate la articolul 1 litera (b), autoritatea competentă aplică cerințele de la punctul CAMO.B.350 atunci când verifică dacă întreprinderea respectă cerințele din prezenta anexă.”

            ANEXA VI

                     „ANEXA Vb

                        (Partea ML)

                     CUPRINS

                        ML.1

                     SECȚIUNEA A — CERINȚE TEHNICE
                     SUBPARTEA A — GENERALITĂȚI

                                 ML.A.101

                              Domeniu de aplicare

                           SUBPARTEA B — RĂSPUNDERE

                                 ML.A.201

                              Responsabilități

                                 ML.A.202

                              Raportarea evenimentelor

                           SUBPARTEA C — MENȚINEREA NAVIGABILITĂȚII

                                 ML.A.301

                              Sarcini de menținere a navigabilității

                                 ML.A.302

                              Programul de întreținere a aeronavei

                                 ML.A.303

                              Directive de navigabilitate

                                 ML.A.304

                              Date necesare pentru modificări și reparații

                                 ML.A.305

                              Sistemul de evidență a menținerii navigabilității aeronavelor

                                 ML.A.307

                              Transferul evidențelor referitoare la menținerea navigabilității aeronavei

                           SUBPARTEA D — STANDARDE DE ÎNTREȚINERE

                                 ML.A.401

                              Date de întreținere

                                 ML.A.402

                              Executarea lucrărilor de întreținere

                                 ML.A.403

                              Defecte ale aeronavelor

                           SUBPARTEA E — COMPONENTE

                                 ML.A.501

                              Clasificare și instalare

                                 ML.A.502

                              Întreținerea componentelor

                                 ML.A.503

                              Componente cu durată de serviciu limitată

                                 ML.A.504

                              Controlul componentelor inutilizabile

                           SUBPARTEA H — CERTIFICATUL DE PUNERE ÎN SERVICIU (CRS)

                                 ML.A.801

                              Certificatul de punere în serviciu al aeronavei

                                 ML.A.802

                              Certificatul de punere în serviciu pentru componente

                                 ML.A.803

                              Autorizarea pilotului-proprietar

                           SUBPARTEA I — CERTIFICATUL DE EXAMINARE A NAVIGABILITĂȚII (CEN)

                                 ML.A.901

                              Examinarea navigabilității unei aeronave

                                 ML.A.902

                              Valabilitatea certificatului de examinare a navigabilității

                                 ML.A.903

                              Procesul de examinare a navigabilității

                                 ML.A.904

                              Calificarea personalului de examinare a navigabilității

                                 ML.A.905

                              Transferul înmatriculării aeronavelor în cadrul Uniunii

                                 ML.A.906

                              Examinarea navigabilității pentru aeronavele importate în Uniune

                                 ML.A.907

                              Constatări

                           SECȚIUNEA B — PROCEDURĂ PENTRU AUTORITĂȚILE COMPETENTE
                     SUBPARTEA A — GENERALITĂȚI

                                 ML.B.101

                              Domeniu de aplicare

                                 ML.B.102

                              Autoritate competentă

                                 ML.B.104

                              Evidența documentelor

                                 ML.B.105

                              Schimbul reciproc de informații

                           SUBPARTEA B — RĂSPUNDERE

                                 ML.B.201

                              Responsabilități

                           SUBPARTEA C — MENȚINEREA NAVIGABILITĂȚII

                                 ML.B.302

                              Scutiri

                                 ML.B.303

                              Monitorizarea menținerii navigabilității aeronavelor

                                 ML.B.304

                              Revocare, suspendare și limitare

                           SUBPARTEA I — CERTIFICATUL DE EXAMINARE A NAVIGABILITĂȚII (CEN)

                                 ML.B.902

                              Examinarea navigabilității efectuată de autoritatea competentă

                                 ML.B.903

                              Constatări

                           Apendicele I — Contractul de management al menținerii navigabilității
                     Apendicele II — Întreținere limitată efectuată de pilotul-proprietar
                     Apendicele III — Sarcini de întreținere complexe care nu pot fi vizate spre punere în serviciu de către pilotul-proprietar
                     Apendicele IV — Certificatul de examinare a navigabilității (formularul 15c al AESA)

                        ML.1

                                 (a)

                                 În conformitate cu articolul 3 alineatul (2), prezenta anexă (partea ML) se aplică următoarelor alte aeronave decât cele motorizate complexe, care nu sunt înscrise în certificatul de operator aerian al unui transportator aerian căruia i s-a acordat licență în conformitate cu Regulamentul (CE) nr. 1008/2008:

                                             1.

                                             avioanelor cu o masă maximă la decolare (MTOM) de cel mult 2 730 kg;

                                             2.

                                             giravioanelor cu o MTOM de cel mult 1 200 kg, certificate pentru maximum patru ocupanți;

                                             3.

                                             altor aeronave ELA2.

                                 (b)

                                 În sensul prezentei anexe, autoritatea competentă este autoritatea desemnată de statul membru de înmatriculare al aeronavei.

                                 (c)

                                 În sensul prezentei anexe, se aplică următoarele definiții:

                                             1.

                                             «personal de certificare independent» înseamnă personalul de certificare care nu lucrează în numele unei întreprinderi de întreținere autorizate și care respectă:

                                                         (i)

                                                         fie cerințele din anexa III (partea 66);

                                                         (ii)

                                                         fie, pentru aeronavele cărora nu li se aplică anexa III (partea 66), cerințele aplicabile personalului de certificare aflate în vigoare în statul membru de înmatriculare al aeronavei;

                                             2.

                                             «întreprindere de întreținere» înseamnă o întreprindere care deține o autorizație eliberată în conformitate cu:

                                                         (i)

                                                         fie subpartea F din anexa I (partea M);

                                                         (ii)

                                                         fie secțiunea A din anexa II (partea 145);

                                                         (iii)

                                                         fie secțiunea A din anexa Vd (partea CAO).

                                             3.

                                             «proprietar» înseamnă persoana care răspunde de menținerea navigabilității aeronavei, inclusiv unul dintre următorii:

                                                         (i)

                                                         proprietarul înregistrat al aeronavei;

                                                         (ii)

                                                         locatarul în cazul unui contract de închiriere;

                                                         (iii)

                                                         operatorul.

                        SECȚIUNEA A

                        CERINȚE TEHNICE

                     SUBPARTEA A

                        GENERALITĂȚI

                        ML.A.101   Domeniu de aplicare

                     Prezenta secțiune stabilește măsurile care trebuie luate pentru a se asigura că aeronava este în stare bună de navigabilitate. Prezenta secțiune specifică și condițiile care trebuie îndeplinite de către persoanele sau întreprinderile care participă la activitățile legate de navigabilitatea aeronavelor.
                     SUBPARTEA B

                        RĂSPUNDERE

                        ML.A.201   Responsabilități

                                 (a)

                                 Proprietarul unei aeronave este responsabil cu menținerea navigabilității aeronavei și se asigură că nu se efectuează niciun zbor decât dacă se îndeplinesc în mod cumulativ toate cerințele următoare:

                                             1.

                                             aeronava este menținută într-o stare bună de navigabilitate;

                                             2.

                                             toate componentele operaționale și de salvare de la bordul aeronavei sunt corect instalate și în stare de funcționare sau sunt identificate în mod clar ca inutilizabile;

                                             3.

                                             certificatul de navigabilitate este valabil;

                                             4.

                                             întreținerea aeronavei se efectuează în conformitate cu programul de întreținere (Aircraft Maintenance Program - «AMP») prevăzut la punctul ML.A.302.

                                 (b)

                                 Prin derogare de la litera (a), în cazul în care aeronava este închiriată, responsabilitățile prevăzute la litera (a) se aplică locatarului, dacă locatarul este identificat fie în documentul de înmatriculare al aeronavei, fie în contractul de închiriere.

                                 (c)

                                 Orice persoană sau întreprindere care efectuează lucrări de întreținere a aeronavelor și a componentelor răspunde de sarcinile de întreținere efectuate.

                                 (d)

                                 Pilotul comandant al aeronavei este responsabil de buna desfășurare a inspecției înainte de zbor. Respectiva inspecție se efectuează de către pilot sau o altă persoană calificată, nefiind necesar să fie efectuată de o întreprindere de întreținere autorizată sau de personal de certificare.

                                 (e)

                                 În cazul aeronavelor care sunt operate de organizații de pregătire aprobate («ATO») comerciale și de organizații de pregătire declarate («DTO») comerciale menționate la articolul 10a din Regulamentul (UE) nr. 1178/2011, care nu sunt operate în conformitate cu anexa VII (partea NCO) la Regulamentul (UE) nr. 965/2012 sau care sunt operate în conformitate cu subpartea ADD a anexei II (partea BOP) la Regulamentul (UE) 2018/395 sau cu subpartea DEC a anexei II (partea SAO) la Regulamentul (UE) 2018/1976 (*1), operatorul trebuie:

                                             1.

                                             să fie autorizat drept CAMO sau CAO pentru managementul menținerii navigabilității aeronavelor sale în conformitate cu anexa Vc (partea CAMO) sau cu anexa Vd (partea CAO) sau să încheie un contract cu o astfel de întreprindere folosind contractul prevăzut în apendicele I la prezenta anexă;

                                             2.

                                             să se asigure că toate lucrările de întreținere sunt executate de întreprinderi de întreținere autorizate în conformitate cu punctul ML.1 litera (c) subpunctul 2;

                                             3.

                                             să se asigure că sunt îndeplinite cerințele de la litera (a).

                                 (f)

                                 În cazul aeronavelor care nu sunt incluse la litera (e), pentru a îndeplini cerințele de la litera (a), proprietarul aeronavei poate încredința prin contract executarea sarcinilor asociate managementului menținerii navigabilității unei întreprinderi autorizate drept CAMO sau CAO în conformitate cu anexa Vc (partea CAMO) sau cu anexa Vd (partea CAO). În acest caz, întreprinderea cu care se face contractul își asumă responsabilitatea pentru executarea corespunzătoare a sarcinilor respective și se încheie un contract scris în conformitate cu apendicele I la prezenta anexă. Dacă proprietarul nu încheie un contract cu o astfel de întreprindere, proprietarul este responsabil pentru executarea corespunzătoare a sarcinilor asociate managementului menținerii navigabilității.

                                 (g)

                                 Proprietarul acordă autorității competente acces la aeronavă și la evidențele aeronavei pentru ca autoritatea competentă să poată stabili dacă aeronava îndeplinește cerințele prezentei anexe.

                        ML.A.202   Raportarea evenimentelor

                                 (a)

                                 Fără a aduce atingere cerințelor de raportare prevăzute în anexa II (partea 145) și în anexa Vc (partea CAMO), orice persoană sau întreprindere responsabilă în conformitate cu punctul ML.A.201 raportează orice stare identificată a unei aeronave sau a unei componente care pune în pericol siguranța zborului:

                                             1.

                                             autorității competente desemnate de statul membru de înmatriculare al aeronavei și, dacă este diferit de statul membru de înmatriculare, autorității competente desemnate de statul membru al operatorului;

                                             2.

                                             întreprinderii responsabile pentru proiectarea de tip sau pentru proiectarea de tip suplimentară.

                                 (b)

                                 Rapoartele menționate la litera (a) se întocmesc în modul stabilit de autoritatea competentă menționată la litera (a) și conțin toate informațiile pertinente referitoare la starea cunoscută de persoana sau de întreprinderea care întocmește raportul.

                                 (c)

                                 În cazul în care întreținerea sau examinarea navigabilității aeronavei se efectuează pe baza unui contract scris, persoana sau întreprinderea responsabilă pentru respectivele activități raportează, de asemenea, orice condiție menționată la litera (a) proprietarului aeronavei și, în alte cazuri, CAMO sau CAO în cauză.

                                 (d)

                                 Persoana sau întreprinderea respectivă prezintă rapoartele menționate la literele (a) și (c) cât mai curând posibil, dar nu mai târziu de 72 de ore de la momentul în care persoana sau întreprinderea a identificat starea care face obiectul raportului, cu excepția cazului în care nu se poate proceda astfel din cauza unor circumstanțe excepționale.

                           SUBPARTEA C

                        MENȚINEREA NAVIGABILITĂȚII

                        ML.A.301   Sarcini de menținere a navigabilității

                     Menținerea navigabilității unei aeronave și buna funcționare a echipamentelor operaționale și a celor de urgență sunt asigurate prin:

                                 (a)

                                 efectuarea de inspecții înainte de zbor;

                                 (b)

                                 remedierea oricărui defect sau a oricărei avarii care afectează siguranța operării, în conformitate cu datele specificate la punctele ML.A.304 și ML.A.401, după caz, ținând cont de lista echipamentului minim («MEL») și de lista derogărilor de configurație, dacă acestea există;

                                 (c)

                                 efectuarea oricărei operații de întreținere în conformitate cu AMP menționat la punctul ML.A.302;

                                 (d)

                                 executarea oricărei:

                                             1.

                                             directive de navigabilitate («AD») aplicabile;

                                             2.

                                             directive operaționale aplicabile care influențează menținerea navigabilității;

                                             3.

                                             cerințe aplicabile referitoare la menținerea navigabilității, care a fost stabilită de agenție;

                                             4.

                                             măsuri aplicabile impuse de autoritatea competentă ca reacție imediată la o problemă de siguranță;

                                 (e)

                                 efectuarea de modificări și reparații în conformitate cu punctul ML.A.304;

                                 (f)

                                 zboruri de control de întreținere, atunci când este necesar.

                        ML.A.302   Programul de întreținere a aeronavei

                                 (a)

                                 Întreținerea fiecărei aeronave se organizează pe baza unui AMP.

                                 (b)

                                 AMP și orice modificare ulterioară a acestuia trebuie:

                                             1.

                                             fie declarate de proprietar în conformitate cu punctul ML.A.302 litera (c) subpunctul 7, în cazul în care menținerea navigabilității aeronavei nu este gestionată de o CAMO sau de o CAO;

                                             2.

                                             fie aprobate de CAMO sau CAO responsabilă cu managementul menținerii navigabilității aeronavei.

                                       Proprietarul care declară AMP în conformitate cu litera (b) subpunctul 1 sau întreprinderea care aprobă AMP în conformitate cu litera (b) subpunctul 2 ține AMP-ul la zi.

                                 (c)

                                 AMP-ul:

                                             1.

                                             identifică în mod clar proprietarul aeronavei și aeronava la care se referă, inclusiv orice motor și elice instalate, după caz;

                                             2.

                                             include:

                                                         (a)

                                                         fie sarcinile sau inspecțiile cuprinse în programul minim de inspecție («PMI») aplicabil menționat la litera (d);

                                                         (b)

                                                         fie instrucțiunile de menținere a navigabilității (Instructions for Continued Airworthiness - «ICA») emise de titularul aprobării de proiect (Design Approval Holder - «DAH»);

                                             3.

                                             poate include acțiuni suplimentare de întreținere în plus față de cele menționate la litera (c) subpunctul 2 sau acțiuni de întreținere alternative celor menționate la litera (c) subpunctul 2(b) la propunerea proprietarului, a CAMO sau a CAO, odată ce a fost aprobat sau declarat în conformitate cu litera (b). Acțiunile de întreținere alternative celor menționate la litera (c) subpunctul 2(b) nu pot fi mai puțin restrictive decât cele prevăzute în PMI aplicabil;

                                             4.

                                             include toate informațiile obligatorii privind menținerea navigabilității, cum ar fi AD-urile repetitive, secțiunea referitoare la limitările de navigabilitate (Airworthiness Limitation Section - «ALS») inclusă în ICA și cerințele specifice de întreținere din fișa de date a certificatului de tip (Type Certificate Data Sheet - «TCDS»);

                                             5.

                                             identifică orice sarcină de întreținere suplimentară care trebuie executată datorită tipului specific de aeronavă, configurației aeronavei și tipului și specificității operațiunii, avându-se în vedere cel puțin următoarele elemente:

                                                         (a)

                                                         echipamentele specifice instalate și modificările aeronavei;

                                                         (b)

                                                         reparațiile efectuate în aeronavă;

                                                         (c)

                                                         componentele cu durată limitată de viață și componentele critice pentru siguranța zborului;

                                                         (d)

                                                         recomandările de întreținere, precum intervalele de timp dintre reviziile generale (Time Between Overhaul - «TBO»), emise prin buletine de service, scrisori de service și alte informații de service neobligatorii;

                                                         (e)

                                                         directivele sau cerințele operaționale aplicabile privind inspecția periodică a anumitor echipamente;

                                                         (f)

                                                         aprobările operaționale speciale;

                                                         (g)

                                                         utilizarea aeronavei și mediul operațional;

                                             6.

                                             identifică dacă piloții-proprietari sunt autorizați să efectueze lucrări de întreținere;

                                             7.

                                             în cazul în care este declarat de proprietar, include o declarație semnată prin care proprietarul declară că acesta este AMP-ul pentru însemnele de înmatriculare ale aeronavei în cauză și că proprietarul poartă responsabilitatea deplină pentru conținutul respectivului program, în special pentru orice abatere de la recomandările DAH;

                                             8.

                                             în cazul în care este aprobat de CAMO sau de CAO, necesită semnătura respectivei întreprinderi, care trebuie să păstreze evidențe ce justifică orice abatere de la recomandările DAH;

                                             9.

                                             este revizuit cel puțin o dată pe an, pentru a se evalua eficacitatea sa, iar această revizuire se efectuează:

                                                         (a)

                                                         fie odată cu examinarea navigabilității aeronavei de către persoana care efectuează respectiva examinare a navigabilității;

                                                         (b)

                                                         fie, în cazul în care revizuirea AMP nu este efectuată odată cu o examinare a navigabilității, de către CAMO sau CAO care se ocupă de managementul menținerii navigabilității aeronavei.

                                                   Dacă în urma revizuirii se constată deficiențe ale aeronavei legate de deficiențe la nivelul conținutului AMP, respectivul AMP este modificat în consecință. În acest caz, persoana care efectuează revizuirea informează autoritatea competentă a statului membru de înmatriculare dacă nu este de acord cu măsurile de modificare a AMP luate de proprietar, de CAMO sau de CAO. Autoritatea competentă decide ce modificări ale AMP sunt necesare, formulând constatările corespunzătoare și, dacă este necesar, reacționând în conformitate cu punctul ML.B.304.

                                 (d)

                                 Un PMI:

                                             1.

                                             conține următoarele intervale de inspecție:

                                                         (a)

                                                         pentru avioane, motoplanoare de agrement (Touring Motor Gliders - «TMG») și baloane, ori fiecare interval anual, ori fiecare interval de 100 h, în funcție de cel care survine primul, iar intervalului respectiv i se poate aplica o toleranță de 1 lună sau de 10 h. Următorul interval se calculează de la momentul la care are loc inspecția;

                                                         (b)

                                                         pentru planoare și alte motoplanoare decât TMG, fiecare interval anual, căruia i se poate aplica o toleranță de 1 lună. Următorul interval se calculează de la momentul la care are loc inspecția;

                                             2.

                                             conține următoarele elemente, în funcție de tipul de aeronavă:

                                                         (a)

                                                         sarcinile de service, conform cerințelor DAH;

                                                         (b)

                                                         inspecția marcajelor;

                                                         (c)

                                                         examinarea înregistrărilor cântăririlor și a cântăririlor în conformitate cu Regulamentul (UE) nr. 965/2012, Regulamentul (UE) 2018/395 și Regulamentul (UE) 2018/1976;

                                                         (d)

                                                         un test operațional al transponderului (dacă este instalat);

                                                         (e)

                                                         un test funcțional al sistemului static Pitot;

                                                         (f)

                                                         în cazul avioanelor:

                                                                     (i)

                                                                     teste operaționale ale puterii și rotațiilor pe minut (rpm), magnetourilor, presiunii combustibilului și uleiului, precum și ale temperaturii motoarelor;

                                                                     (ii)

                                                                     pentru motoarele echipate cu control automatizat, procedura de pornire publicată;

                                                                     (iii)

                                                                     pentru motoarele cu carter uscat, motoarele cu turbocompresoare și motoarele răcite cu lichid, un test operațional al existenței oricăror eventuale semne de perturbare a circulației fluidelor;

                                                         (g)

                                                         inspecția stării și a conexiunii elementelor, sistemelor și componentelor structurale corespunzătoare zonelor următoare:

                                                                     (i)

                                                                     pentru avioane:
                                                                     corpul aeronavei, cabina și carlinga, trenul de aterizare, aripa și secțiunea centrală, comenzile de zbor, ampenajul, sistemele electronice de bord și circuitele electrice, grupul motor, ambreiajele și cutiile de viteze, elicele și diverse alte sisteme, cum ar fi sistemul de salvare balistic;

                                                                     (ii)

                                                                     pentru planoare și motoplanoare:
                                                                     corpul aeronavei, cabina și carlinga, trenul de aterizare, aripa și secțiunea centrală, ampenajul, sistemele electronice de bord și circuitele electrice, grupul motor (pentru motoplanoare) și diverse alte sisteme, cum ar fi balastul eliminabil și/sau parașuta de frânare și comenzile, precum și sistemul de balast hidraulic;

                                                                     (iii)

                                                                     pentru baloane cu aer cald:
                                                                     anvelopa, arzătorul, coșul, rezervoarele de combustibil, echipamentele și instrumentele;

                                                                     (iv)

                                                                     pentru baloanele cu gaz:
                                                                     anvelopa, coșul, echipamentele și instrumentele.

                                                   Atât timp cât prezenta anexă nu precizează un PMI pentru dirijabile și giravioane, AMP-ul acestora se bazează pe ICA emise de DAH, astfel cum se menționează la litera (c) subpunctul 2(b).

                                 (e)

                                 Prin derogare de la literele (b) și (c), nu este necesară o declarație a proprietarului sau o aprobare din partea unei CAMO sau CAO și nu este necesară prezentarea unui document cu AMP dacă sunt îndeplinite următoarele condiții:

                                             1.

                                             toate ICA emise de DAH sunt urmate fără abatere;

                                             2.

                                             toate recomandările de întreținere, precum intervalele TBO, emise prin buletine de service, scrisori de serviciu și alte informații de service neobligatorii sunt urmate fără abatere;

                                             3.

                                             nu este necesară efectuarea niciunor sarcini de întreținere suplimentare ca urmare a oricăruia dintre următoarele elemente:

                                                         (a)

                                                         echipamente specifice instalate și modificări ale aeronavei;

                                                         (b)

                                                         reparații efectuate în aeronavă;

                                                         (c)

                                                         componente cu durată limitată de viață și componente critice pentru siguranța zborului;

                                                         (d)

                                                         aprobări operaționale speciale;

                                                         (e)

                                                         utilizarea aeronavei și mediul operațional.

                                             4.

                                             Piloții-proprietari sunt autorizați să efectueze lucrări de întreținere executate de pilotul-proprietar.

                                       Prezenta derogare nu se aplică dacă pilotul-proprietar sau, în cazul unei aeronave deținute în comun, oricare dintre piloții-proprietari nu este autorizat să efectueze lucrări de întreținere executate de pilotul-proprietar, deoarece acest lucru trebuie specificat în AMP-ul declarat sau aprobat.

                                 (f)

                                 Dacă sunt îndeplinite condițiile prevăzute la litera (e) subpunctele 1-4, AMP aplicabil aeronavei cuprinde următoarele elemente:

                                             1.

                                             ICA emise de DAH;

                                             2.

                                             recomandările de întreținere, precum intervalele TBO, emise prin buletine de service, scrisori de service și alte informații de service neobligatorii;

                                             3.

                                             informațiile obligatorii privind menținerea navigabilității, cum ar fi AD-urile repetitive, ALS inclusă în ICA și cerințele specifice de întreținere din TCDS;

                                             4.

                                             sarcinile care decurg din directive specifice operaționale sau legate de spațiul aerian ori din cerințe legate de anumite instrumente și echipamente.

                        ML.A.303   Directive de navigabilitate

                     Orice AD aplicabilă trebuie pusă în practică în conformitate cu cerințele respectivei AD, cu excepția cazurilor în care agenția dispune altfel.

                        ML.A.304   Date necesare pentru modificări și reparații

                     O persoană sau o întreprindere care repară o aeronavă sau o componentă evaluează orice daună. Modificările și reparațiile se efectuează utilizând, după caz, următoarele date:

                                 (a)

                                 datele aprobate de agenție;

                                 (b)

                                 datele aprobate de o organizație de proiectare care respectă anexa I (partea 21) la Regulamentul (UE) nr. 748/2012;

                                 (c)

                                 datele cuprinse în cerințele menționate la punctul 21.A.90B sau 21.A.431B din anexa I (partea 21) la Regulamentul (UE) nr. 748/2012.

                        ML.A.305   Sistemul de evidență a menținerii navigabilității aeronavelor

                                 (a)

                                 La finalizarea oricărei lucrări de întreținere, certificatul de punere în serviciu (CRS) prevăzut la punctul ML.A.801 este înregistrat în sistemul de evidență a menținerii navigabilității aeronavei. Fiecare înregistrare se face de îndată ce acest lucru este posibil, dar nu mai târziu de 30 de zile de la finalizarea lucrărilor de întreținere.

                                 (b)

                                 Evidențele referitoare la menținerea navigabilității aeronavei constau într-un livret al aeronavei, livretul sau livretele motorului sau fișe de lucrări ale modulelor de motorizare, un livret(e) și fișe de lucrări ale elicelor, pentru orice componentă cu durată de serviciu limitată, după caz.

                                 (c)

                                 Tipul de aeronavă și însemnele de înmatriculare, data, timpul total de zbor și ciclii de zbor și aterizările sunt înscrise în livretele aeronavei.

                                 (d)

                                 Evidențele referitoare la menținerea navigabilității aeronavelor cuprind:

                                             1.

                                             situația actuală a AD-urilor și a măsurilor dispuse de autoritatea competentă ca reacție imediată la o problemă de siguranță;

                                             2.

                                             situația actuală a modificărilor, a reparațiilor și a altor recomandări de întreținere ale DAH;

                                             3.

                                             situația actuală a conformării cu AMP;

                                             4.

                                             starea actuală a componentelor cu durată de serviciu limitată;

                                             5.

                                             fișa actuală de masă și centraj;

                                             6.

                                             lista actuală a lucrărilor de întreținere amânate.

                                 (e)

                                 În plus față de documentul de autorizare a punerii în serviciu, și anume formularul 1 al AESA prevăzut în apendicele II la anexa I (partea M), sau documentul echivalent, următoarele informații referitoare la orice componentă instalată, precum motorul, elicea, modulul de motorizare sau orice componentă cu durată de serviciu limitată, sunt înscrise în livretul corespunzător al motorului sau al elicelor, în fișa de lucrări a modulelor de motorizare sau a componentelor cu durată de serviciu limitată:

                                             1.

                                             identificarea componentei;

                                             2.

                                             tipul, numărul de serie și însemnele de înmatriculare, după caz, ale aeronavei, motorului, elicei, modulului de motorizare sau componentei cu durată de serviciu limitată pe care este instalată componenta respectivă, alături de o trimitere la montarea și demontarea componentei respective;

                                             3.

                                             data, împreună cu timpul total de zbor, ciclii de zbor, aterizările și zilele calendaristice acumulate, după cum este cazul componentei respective;

                                             4.

                                             informațiile actuale menționate la litera (d), aplicabile componentei.

                                 (f)

                                 Persoana sau întreprinderea responsabilă cu managementul menținerii navigabilității și cu sarcinile în temeiul punctului ML.A.201 controlează evidențele detaliate la punctul ML.A.305 și prezintă, la cerere, aceste evidențe autorității competente.

                                 (g)

                                 Toate înregistrările înscrise în evidențele referitoare la menținerea navigabilității aeronavelor trebuie să fie clare și precise. În cazul în care este necesar să se corecteze o înregistrare, corectura se face într-un mod care să permită să se vadă în mod clar înregistrarea inițială.

                                 (h)

                                 Proprietarul se asigură că s-a instituit un sistem pentru a păstra evidențele următoare pe perioadele specificate:

                                             1.

                                             evidența detaliată a tuturor lucrărilor de întreținere aferente aeronavei și oricărei componente cu durată de serviciu limitată care este instalată pe aeronavă, până în momentul în care informațiile conținute în respectivele evidențe sunt înlocuite de noi informații echivalente ca sferă de cuprindere și grad de detaliere, dar cel puțin 36 de luni de la punerea în serviciu a aeronavei sau a componentei;

                                             2.

                                             timpul total de zbor, adică ore, zile calendaristice, cicli de zbor și aterizări, al aeronavei și al tuturor componentelor cu durată de serviciu limitată, timp de cel puțin 12 luni după ce aeronava sau componenta a fost definitiv retrasă din serviciu;

                                             3.

                                             timpul de zbor, adică ore, zile calendaristice, cicli de zbor și aterizări, după caz, de la ultima lucrare de întreținere programată a componentei cu durată de serviciu limitată, cel puțin până când lucrarea de întreținere programată a componentei este înlocuită cu o altă lucrare de întreținere programată echivalentă ca sferă de cuprindere și grad de detaliere;

                                             4.

                                             stadiul actual al conformării cu AMP cel puțin până când lucrarea de întreținere programată a aeronavei sau a componentei este înlocuită cu o altă lucrare de întreținere programată echivalentă ca grad de întindere și detaliere;

                                             5.

                                             situația actuală a AD-urilor aplicabile aeronavei și componentelor, timp de cel puțin 12 luni după ce aeronava sau componenta a fost definitiv retrasă din serviciu;

                                             6.

                                             detalii ale modificărilor și reparațiilor curente efectuate asupra aeronavei, motorului (motoarelor), elicei (elicelor) și asupra oricărei componente vitale pentru siguranța zborului, timp de cel puțin 12 luni de la retragerea lor definitivă din serviciu.

                        ML.A.307   Transferul evidențelor referitoare la menținerea navigabilității aeronavei

                                 (a)

                                 Atunci când o aeronavă este transferată definitiv de la un proprietar la altul, proprietarul care efectuează transferul se asigură că sunt transferate și evidențele referitoare la menținerea navigabilității menționate la punctul MLA.305.

                                 (b)

                                 Atunci când încheie un contract cu o CAMO sau cu o CAO pentru executarea sarcinilor de management al menținerii navigabilității, proprietarul se asigură că evidențele referitoare la menținerea navigabilității menționate la punctul ML.A.305 sunt transferate către respectiva întreprindere.

                                 (c)

                                 Perioadele de păstrare a evidențelor prevăzute la punctul ML.A.305 litera (h) continuă să se aplice noului proprietar, CAMO sau CAO.

                           SUBPARTEA D

                        STANDARDE DE ÎNTREȚINERE

                        ML.A.401   Date de întreținere

                                 (a)

                                 Persoana sau organizația care asigură întreținerea unei aeronave utilizează datele de întreținere aplicabile numai pe durata efectuării lucrărilor de întreținere.

                                 (b)

                                 În sensul prezentei anexe, «datele de întreținere aplicabile» înseamnă:

                                             1.

                                             orice cerință, procedură, standard sau informație aplicabilă, emisă de către autoritatea competentă sau de către agenție;

                                             2.

                                             orice AD aplicabilă;

                                             3.

                                             ICA aplicabile emise de titularii de certificat de tip, de titularii de certificat de tip suplimentar, precum și de orice altă întreprindere care publică astfel de date în conformitate cu anexa I (partea 21) la Regulamentul (UE) nr. 748/2012;

                                             4.

                                             orice date aplicabile emise în conformitate cu punctul 145.A.45 litera (d).

                        ML.A.402   Executarea lucrărilor de întreținere

                                 (a)

                                 Lucrările de întreținere executate de întreprinderi de întreținere autorizate trebuie să respecte subpartea F din anexa I (partea M), anexa II (partea 145) sau anexa Vd (partea CAO), după caz.

                                 (b)

                                 În cazul lucrărilor de întreținere care nu sunt executate în conformitate cu litera (a), persoana care execută întreținerea trebuie:

                                             1.

                                             să fie calificată pentru sarcinile îndeplinite, în conformitate cu prezenta anexă;

                                             2.

                                             să se asigure că zona în care se execută lucrările de întreținere este bine organizată și curată, fără praf și necontaminată;

                                             3.

                                             să utilizeze metodele, tehnicile, standardele și instrucțiunile specificate în datele de întreținere menționate la punctul ML.A.401;

                                             4.

                                             să utilizeze sculele, echipamentele și materialele specificate în datele de întreținere menționate la punctul ML.A.401. Dacă este necesar, scule și echipamentele sunt controlate și etalonate conform unui standard recunoscut în mod oficial;

                                             5.

                                             să se asigure că lucrările de întreținere sunt executate cu respectarea limitărilor de mediu specificate în datele de întreținere menționate la punctul ML.A.401;

                                             6.

                                             să se asigure că sunt utilizate unități de lucru adecvate, în caz de condiții meteorologice nefavorabile sau lucrări de întreținere de lungă durată;

                                             7.

                                             să se asigure că riscul de erori multiple în timpul lucrărilor de întreținere și riscul de erori repetate în cazul unor sarcini de întreținere identice sunt reduse la minimum;

                                             8.

                                             să se asigure că, după executarea oricărei sarcini de întreținere critice, este aplicată o metodă de detectare a erorilor;

                                             9.

                                             să efectueze o verificare generală, după finalizarea lucrărilor de întreținere, pentru a se asigura că de pe aeronavă sau componentă s-au îndepărtat toate sculele, echipamentele sau alte repere și materiale străine și că toate panourile de acces demontate au fost reinstalate;

                                             10.

                                             să se asigure că toate lucrările de întreținere efectuate sunt înregistrate și documentate în mod corespunzător.

                        ML.A.403   Defecte ale aeronavelor

                                 (a)

                                 Orice defect al unei aeronave care pune în pericol grav siguranța zborului trebuie remediat înaintea oricărui nou zbor.

                                 (b)

                                 Următoarele persoane pot decide că un defect nu pune în pericol grav siguranța zborului și pot amâna în consecință remedierea acestuia:

                                             1.

                                             pilotul, în cazul defectelor care afectează echipamente neobligatorii ale aeronavei;

                                             2.

                                             pilotul, atunci când utilizează lista echipamentului minim, în cazul defectelor care afectează echipamente obligatorii ale aeronavei. Altfel, remedierea acestor defecte poate fi amânată numai de către personalul de certificare autorizat;

                                             3.

                                             pilotul, în cazul altor defecte decât cele menționate la litera (b) subpunctele 1 și 2, dacă sunt îndeplinite cumulativ condițiile următoare:

                                                         (i)

                                                         aeronava este operată în temeiul anexei VII (partea NCO) la Regulamentul (UE) nr. 965/2012 sau, în cazul baloanelor sau al planoarelor, nu sunt operate în temeiul subpărții ADD din anexa II (partea BOP) la Regulamentul (UE) 2018/395 sau nu se conformează subpărții DEC din anexa II (partea SAO) la Regulamentul (UE) 2018/1976;

                                                         (ii)

                                                         pilotul amână remedierea defectului cu acordul proprietarului aeronavei sau, după caz, al CAMO sau CAO cu care s-a încheiat un contract;

                                             4.

                                             personalul de certificare calificat în mod corespunzător, în cazul altor defecte decât cele menționate la litera (b) subpunctele 1 și 2, dacă nu sunt întrunite condițiile menționate la subpunctele 3(i) și 3(ii).

                                 (c)

                                 Orice defect al unei aeronave care nu pune în pericol grav siguranța zborului se remediază cât mai curând posibil de la data la care a fost identificat și în termenele specificate în datele de întreținere.

                                 (d)

                                 Orice defect care nu este remediat înaintea zborului se consemnează în sistemul de evidență a menținerii navigabilității aeronavei menționat la punctul ML.A.305, iar pilotului are la dispoziție o evidență în acest sens.

                           SUBPARTEA E

                        COMPONENTE

                        ML.A.501   Clasificare și instalare

                                 (a)

                                 Cu excepția cazului în care se prevede altfel în subpartea F din anexa I (partea M), în anexa II (partea 145) și în anexa Vd (partea CAO) la prezentul regulament, precum și în anexa I (partea 21) la Regulamentul (UE) nr. 748/2012, o componentă poate fi montată numai dacă îndeplinește cumulativ toate condițiile următoare:

                                             (i)

                                             este într-o stare satisfăcătoare;

                                             (ii)

                                             a fost pusă în serviciu în mod corespunzător, pe baza unui formular 1 al AESA, astfel cum se prevede în apendicele II la anexa I (partea M), sau a unui document echivalent;

                                             (iii)

                                             a fost marcată în conformitate cu subpartea Q din anexa I (partea 21) la Regulamentul (UE) nr. 748/2012.

                                 (b)

                                 Înainte de instalarea unei componente pe o aeronavă, persoana sau întreprinderea de întreținere autorizată se asigură că respectiva componentă de aeronavă îndeplinește condițiile pentru a fi montată pe aeronava respectivă în cazul în care sunt aplicabile modificări și/sau configurații AD diferite.

                                 (c)

                                 Piesele standard se montează pe o aeronavă sau componentă numai în cazul în care datele de întreținere indică respectivele piese standard. Piesele standard se montează numai dacă sunt însoțite de dovada conformității cu standardul aplicabil și dacă au o trasabilitate corespunzătoare.

                                 (d)

                                 Materiile prime sau materialele consumabile nu se utilizează pe o aeronavă sau componentă decât dacă:

                                             (i)

                                             constructorul aeronavei sau al componentei permite utilizarea de materii prime sau materiale consumabile în datele de întreținere relevante sau astfel cum se specifică în subpartea F din anexa I (partea M), în anexa II (partea 145) sau în anexa Vd (partea CAO);

                                             (ii)

                                             respectivele materii sau materiale corespund specificațiilor impuse și au o trasabilitate corespunzătoare;

                                             (iii)

                                             respectivele materii sau materiale sunt însoțite de o documentație specifică, care se referă în mod clar la materia sau materialul în cauză și care conține o declarație de conformitate cu specificațiile, precum și producătorul și furnizorul-sursă.

                                 (e)

                                 În cazul baloanelor, atunci când sunt posibile diferite combinații de coșuri, arzătoare și butelii de combustibil pentru o anumită anvelopă, persoana care le instalează trebuie să se asigure că:

                                             1.

                                             coșul, arzătorul și/sau buteliile de combustibil îndeplinesc condițiile pentru a fi instalate în conformitate cu TCDS sau cu alte documente menționate în TCDS;

                                             2.

                                             coșul, arzătorul și/sau buteliile de combustibil sunt în stare de funcționare și sunt însoțite de evidențele corespunzătoare ale lucrărilor de întreținere.

                        ML.A.502   Întreținerea componentelor

                                 (a)

                                 Componentele acceptate de proprietar în conformitate cu punctul 21.A.307 litera (c) din anexa I (partea 21) la Regulamentul (UE) nr. 748/2012 sunt întreținute de orice persoană sau întreprindere, sub rezerva reacceptării de către proprietar în condițiile prevăzute la punctul 21.A.307 litera (c) din anexa respectivă. Această întreținere nu îndeplinește condițiile pentru eliberarea unui formular 1 al AESA, astfel cum se prevede în apendicele II la anexa I (partea M) și face obiectul cerințelor privind punerea în serviciu a aeronavelor.

                                 (b)

                                 Componentele sunt puse în serviciu în conformitate cu tabelul următor:

                                                Punere în serviciu pe baza unui formular 1 al AESA [astfel cum se prevede în apendicele II la anexa I (partea M)]

                                                Punere în serviciu la nivel de aeronavă în conformitate cu punctul ML.A.801 (nu se poate elibera un formular 1 al AESA)

                                                Componente întreținute în conformitate cu datele de întreținere a componentei (date emise de constructorul componentei)

                                                Alt tip de întreținere decât revizia generală

                                             Întreprinderi de întreținere calificate pentru motoare (pentru motor) sau calificate pentru componente (pentru alte componente)

                                                         (i)

                                                         Întreprinderi de întreținere calificate pentru aeronave și/sau

                                                         (ii)

                                                         Personal de certificare independent

                                                Revizie generală a altor componente decât motoarele și elicele

                                             Întreprinderi de întreținere calificate pentru componente

                                             Nu este posibilă

                                                Revizie generală a motoarelor și elicelor pentru aeronavele CS-VLA, CS-22 și LSA

                                             Întreprinderi de întreținere calificate pentru motoare (pentru motor) sau calificate pentru componente (pentru elice)

                                                         (iii)

                                                         Întreprinderi de întreținere calificate pentru aeronave și/sau

                                                         (iv)

                                                         Personal de certificare independent

                                                Revizia generală a motoarelor și elicelor pentru alte aeronave decât CS-VLA, CS-22 și LSA

                                             Întreprinderi de întreținere calificate pentru motoare (pentru motor) sau calificate pentru componente (pentru elice)

                                             Nu este posibilă

                                                Componente întreținute în conformitate cu datele de întreținere a aeronavei (date emise de constructorul aeronavei)

                                                Toate componentele și toate tipurile lucrări de întreținere

                                             Întreprinderi de întreținere calificate pentru motoare (pentru motor) sau calificate pentru componente (pentru alte componente)

                                                         —

                                                         Întreprinderi de întreținere calificate pentru aeronave și/sau

                                                         —

                                                         Personal de certificare independent

                        ML.A.503   Componente cu durată de serviciu limitată

                                 (a)

                                 Termenul «componente cu durată de serviciu limitată» cuprinde următoarele componente:

                                             1.

                                             componente care au o limită de viață certificată după care trebuie retrase și

                                             2.

                                             componente care au o durată de serviciu limitată după care trebuie supuse întreținerii, astfel încât să fie restabilită buna lor funcționare.

                                 (b)

                                 Componentele cu durată de serviciu limitată instalate nu pot depăși durata de serviciu aprobată, specificată în AMP și în AD-uri, sub rezerva dispozițiilor de la punctul ML.A.504 litera (c).

                                 (c)

                                 Durata de serviciu aprobată se exprimă în zile calendaristice, ore de zbor, aterizări sau cicli de zbor, după caz.

                                 (d)

                                 La sfârșitul duratei de serviciu aprobate, componenta trebuie demontată de pe aeronavă fie în scopul efectuării întreținerii, fie al eliminării în cazul componentelor cu o limită de viață certificată.

                        ML.A.504   Controlul componentelor inutilizabile

                                 (a)

                                 O componentă este considerată inutilizabilă în oricare dintre împrejurările următoare:

                                             1.

                                             expirarea duratei de serviciu a componentei definită în AMP;

                                             2.

                                             nerespectarea AD-urilor aplicabile și a altor cerințe de menținere a navigabilității impuse de agenție;

                                             3.

                                             absența informațiilor necesare pentru a determina starea de navigabilitate a componentei sau îndeplinirea condițiilor pentru a fi instalată;

                                             4.

                                             dovezi de defecte ale componentei sau de funcționare defectuoasă a acesteia;

                                             5.

                                             implicarea componentei într-un incident sau accident susceptibil să afecteze buna stare de funcționare.

                                 (b)

                                 Componentele inutilizabile sunt identificate ca fiind într-una dintre următoarele situații:

                                             1.

                                             inutilizabile și depozitate într-un loc sigur, sub controlul unei întreprinderi de întreținere autorizate sau al personalului de certificare independent, până la luarea unei decizii cu privire la viitorul statut al respectivelor componente;

                                             2.

                                             inutilizabile de către persoana sau întreprinderea care a declarat componenta inutilizabilă, iar custodia acesteia se transferă proprietarului aeronavei după consemnarea respectivului transfer în sistemul de evidență a lucrărilor de întreținere menționat la punctul ML.A.305.

                                 (c)

                                 Componentele care și-au atins limita de viață certificată sau cele care prezintă un defect sau o funcționare defectuoasă ce nu se poate remedia se clasează ca irecuperabile și nu se mai permite reintegrarea lor în sistemul de aprovizionare cu componente de aeronavă, cu excepția cazurilor în care limitele de viață certificate au fost prelungite sau a fost aprobată o soluție de reparare în conformitate cu punctul ML.A.304.

                                 (d)

                                 În cazul unei componente irecuperabile, astfel cum se prevede la litera (c), orice persoană sau întreprindere responsabilă în temeiul punctului ML.A.201 ia una dintre următoarele măsuri:

                                             1.

                                             păstrează componenta în cauză într-un loc menționat la litera (b) subpunctul 1;

                                             2.

                                             face în așa fel încât componenta de aeronavă să fie deteriorată suficient de mult pentru ca nicio operație de recuperare sau de reparare să nu fie rentabilă înainte de a renunța la responsabilitatea pentru respectiva componentă.

                                 (e)

                                 În pofida dispozițiilor de la litera (d), o persoană sau o întreprindere responsabilă în temeiul punctului ML.A.201 poate transfera responsabilitatea pentru componentele clasificate ca irecuperabile, fără deteriorare, unei întreprinderi în scopuri de pregătire sau de cercetare.

                           SUBPARTEA H

                        CERTIFICATUL DE PUNERE ÎN SERVICIU (CRS)

                        ML.A.801   Certificatul de punere în serviciu al aeronavei

                                 (a)

                                 Se eliberează un CRS după ce au fost executate corect toate lucrările necesare de întreținere asupra unei aeronave.

                                 (b)

                                 Un CRS este eliberat:

                                             1.

                                             fie de personalul de certificare corespunzător în numele întreprinderii de întreținere autorizate;

                                             2.

                                             fie de personalul de certificare independent;

                                             3.

                                             fie de pilotul-proprietar în conformitate cu punctul ML.A.803.

                                 (c)

                                 Prin derogare de la litera (b), în circumstanțe neprevăzute, atunci când o aeronavă este imobilizată la sol într-un loc în care nu există nicio întreprindere de întreținere autorizată în mod corespunzător și nu este disponibil niciun membru al personalului de certificare corespunzător, proprietarul poate autoriza orice persoană care are cel puțin trei ani de experiență corespunzătoare de întreținere și care deține calificările adecvate să efectueze întreținerea aeronavei în conformitate cu standardele prevăzute în subpartea D din prezenta anexă și să pună aeronava în serviciu. În acest caz, proprietarul:

                                             1.

                                             obține și păstrează în evidențele aeronavei detalii privind toate lucrările executate și calificările deținute de persoana care eliberează certificatul;

                                             2.

                                             se asigură că orice astfel de lucrări de întreținere sunt reverificate și vizate spre punere în serviciu în conformitate cu punctul ML.A.801 litera (b) cât mai curând posibil, dar în termen de cel mult șapte zile sau, în cazul aeronavelor operate în temeiul anexei VII la Regulamentul (UE) nr. 965/2012 (partea NCO), în cazul baloanelor care nu sunt operate în temeiul subpărții ADD a anexei II (partea BOP) la Regulamentul (UE) 2018/395 sau în cazul planoarelor care nu se conformează subpărții DEC a anexei II (partea SAO) la Regulamentul (UE) 2018/1976, în termen de maximum 30 de zile;

                                             3.

                                             înștiințează CAMO sau CAO cu care s-a încheiat un contract sau, în lipsa unui astfel de contract, autoritatea competentă în termen de șapte zile de la eliberarea unei astfel de autorizații.

                                 (d)

                                 În cazul unei puneri în serviciu în conformitate cu litera (b) subpunctul 1 sau 2, personalul de certificare poate fi asistat în îndeplinirea sarcinilor de întreținere de una sau mai multe persoane aflate sub controlul său direct și continuu;

                                 (e)

                                 Un CRS cuprinde cel puțin:

                                             1.

                                             detalii de bază ale lucrării de întreținere efectuate;

                                             2.

                                             data la care a fost realizată întreținerea;

                                             3.

                                             numele întreprinderii sau al persoanei care eliberează certificatul de punere în serviciu, inclusiv:

                                                         (i)

                                                         fie referința autorizării întreprinderii de întreținere autorizate și a personalului de certificare care eliberează CRS-ul;

                                                         (ii)

                                                         fie, în cazul menționat la litera (b) subpunctul 2, numele și, dacă este cazul, numărul de licență al personalului de certificare independent care eliberează CRS-ul;

                                             4.

                                             limitările de navigabilitate sau operaționale, dacă există.

                                 (f)

                                 Prin derogare de la dispozițiile literei (a) și în pofida dispozițiilor de la litera (g), atunci când întreținerea necesară nu poate fi finalizată, poate fi eliberat un CRS în cadrul limitărilor aprobate aplicabile aeronavei. În acest caz, CRS trebuie să precizeze că întreținerea nu a putut fi finalizată și să indice orice limitări de navigabilitate sau operaționale aplicabile, în cadrul informațiilor solicitate la litera (e) subpunctul 4.

                                 (g)

                                 CRS se eliberează numai în cazul în care nu există nicio neconformitate cunoscută cu cerințele din prezenta anexă care să pună în pericol siguranța zborului.

                        ML.A.802   Certificatul de punere în serviciu pentru componente

                                 (a)

                                 Un CRS pentru componente se eliberează după ce au fost executate corect toate lucrările necesare de întreținere asupra unei componente de aeronavă în conformitate cu punctul ML.A.502.

                                 (b)

                                 Certificatul de autorizare a punerii în serviciu, identificat ca fiind formularul 1 al AESA, astfel cum figurează în apendicele II la anexa I (partea M), constituie CRS pentru componente, exceptând situația în care o astfel de lucrare de întreținere este vizată spre punere în serviciu la nivel de aeronavă, astfel cum se indică la punctul ML.A.502 litera (b).

                        ML.A.803   Autorizarea pilotului-proprietar

                                 (a)

                                 Pentru a se califica drept pilot-proprietar, o persoană trebuie:

                                             1.

                                             să dețină o licență de pilot valabilă sau o licență echivalentă eliberată sau validată de un stat membru pentru tipul și clasa de aeronavă;

                                             2.

                                             să fie proprietar unic sau coproprietar al aeronavei; respectivul proprietar trebuie să fie:

                                                         (i)

                                                         fie una dintre persoanele fizice indicate pe formularul de înmatriculare;

                                                         (ii)

                                                         fie un membru al unei entități juridice care desfășoară activități de agrement fără scop lucrativ, entitatea juridică fiind indicată pe documentul de înmatriculare în calitate de proprietar sau operator; membrul respectiv trebuie să fie direct implicat în procesul decizional al entității juridice și desemnat de respectiva entitate juridică să efectueze lucrări de întreținere în calitate de pilot-proprietar.

                                 (b)

                                 În cazul aeronavelor operate în temeiul anexei VII (partea NCO) la Regulamentul (UE) nr. 965/2012, în cazul baloanelor care nu sunt operate în temeiul subpărții ADD a anexei II (partea BOP) la Regulamentul (UE) 2018/395 sau în cazul planoarelor care nu se conformează subpărții DEC a anexei II (partea SAO) la Regulamentul (UE) 2018/1976, pilotul-proprietar poate elibera un CRS în urma unor lucrări limitate de întreținere executate de pilotul-proprietar, astfel cum se specifică în apendicele II la prezenta anexă.

                                 (c)

                                 CRS este înscris în livrete și conține detaliile de bază ale lucrării de întreținere efectuate, datele de întreținere utilizate, data la care a fost efectuată această întreținere, precum și numele, semnătura și numărul licenței de pilot (sau licenței echivalente) ale pilotului-proprietar care eliberează un astfel de certificat.

                           SUBPARTEA I

                        CERTIFICATUL DE EXAMINARE A NAVIGABILITĂȚII («CEN»)

                        ML.A.901   Examinarea navigabilității unei aeronave

                     Pentru a se asigura valabilitatea certificatului de navigabilitate al unei aeronave (CEN), se realizează periodic o examinare a navigabilității aeronavei și a evidențelor sale referitoare la menținerea navigabilității.

                                 (a)

                                 La încheierea cu rezultate satisfăcătoare a unei examinări a navigabilității se eliberează un CEN în conformitate cu apendicele IV (formularul 15c al AESA) la prezenta anexă. CEN este valabil un an.

                                 (b)

                                 Examinarea navigabilității și eliberarea CEN sunt efectuate în conformitate cu punctul ML.A.903:

                                             1.

                                             fie de autoritatea competentă;

                                             2.

                                             fie de o CAMO sau CAO autorizată corespunzător;

                                             3.

                                             fie de întreprinderea de întreținere autorizată care efectuează inspecția la 100h/inspecția anuală inclusă în AMP;

                                             4.

                                             fie, în cazul aeronavelor operate în temeiul anexei VII (partea NCO) la Regulamentul (UE) nr. 965/2012, în cazul baloanelor care nu sunt operate în temeiul subpărții ADD a anexei II (partea BOP) la Regulamentul (UE) 2018/395 sau în cazul planoarelor care nu se conformează subpărții DEC a anexei II (partea SAO) la Regulamentul (UE) 2018/1976, de personalul de certificare independent care efectuează inspecția la 100h/inspecția anuală inclusă în AMP, dacă respectivul personal deține:

                                                         (i)

                                                         o licență eliberată în conformitate cu anexa III (partea 66) cu calificare pentru aeronava în cauză sau, dacă anexa III (partea 66) nu se aplică aeronavei respective, o calificare națională de personal de certificare valabilă pentru aeronava respectivă;

                                                         (ii)

                                                         o autorizație eliberată:

                                                                     (A)

                                                                     fie de autoritatea competentă care a eliberat licența în conformitate cu anexa III (partea 66);

                                                                     (B)

                                                                     fie, în cazul în care nu se aplică anexa III (partea 66), de autoritatea competentă responsabilă pentru calificarea națională de personal de certificare.

                                                   Personalul de certificare independent care deține o licență eliberată în conformitate cu anexa III (partea 66) poate să efectueze examinări ale navigabilității și să elibereze CEN pentru aeronavele înmatriculate în orice stat membru. Cu toate acestea, personalul de certificare independent care deține o calificare națională nu poate să efectueze examinări ale navigabilității și să elibereze CEN decât pentru aeronavele înmatriculate în statul membru responsabil pentru calificarea națională.
                                             CEN eliberate de personalul de certificare independent care deține o calificare națională nu beneficiază de recunoaștere reciprocă atunci când aeronava se transferă într-un alt stat membru.

                                       De fiecare dată când împrejurările arată existența unei potențiale amenințări la adresa siguranței, autoritatea competentă însăși efectuează examinarea navigabilității și eliberează CEN.

                                 (c)

                                 Valabilitatea unui CEN poate fi prelungită de cel mult două ori consecutiv, cu câte un an, de o CAMO sau CAO autorizată în mod corespunzător, sub rezerva următoarelor condiții:

                                             1.

                                             aeronava a fost gestionată continuu în ultimele 12 luni de către respectiva CAMO sau CAO;

                                             2.

                                             aeronava a fost întreținută în ultimele 12 luni de către organizații de întreținere autorizate; sunt incluse aici sarcinile de întreținere efectuate de pilotul-proprietar executate și vizate spre punere în serviciu fie de către pilotul-proprietar, fie de către personalul de certificare independent;

                                             3.

                                             CAMO sau CAO nu are probe sau motive potrivit cărora aeronava nu îndeplinește cerințele de navigabilitate.

                                       Prelungirea valabilității de către CAMO sau CAO este posibilă indiferent de personalul sau întreprinderea, astfel cum se prevede la litera (b), care a eliberat inițial CEN.

                                 (d)

                                 Prin derogare de la dispozițiile literei (c), prelungirea valabilității CEN poate fi anticipată cu o perioadă de maximum 30 de zile, fără întreruperea calendarului de examinări ale navigabilității, pentru a se asigura disponibilitatea aeronavei, în vederea plasării CEN original la bord.

                                 (e)

                                 Atunci când autoritatea competentă însăși efectuează examinarea navigabilității și eliberează CEN, proprietarul furnizează autorității competente:

                                             1.

                                             documentația solicitată de autoritatea competentă;

                                             2.

                                             condiții adecvate de instalare în amplasamentul corespunzător pentru personalul acesteia;

                                             3.

                                             atunci când este necesar, sprijinul personalului de certificare corespunzător.

                        ML.A.902   Valabilitatea certificatului de examinare a navigabilității

                                 (a)

                                 Un CEN își pierde valabilitatea în oricare dintre următoarele cazuri:

                                             1.

                                             este suspendat sau revocat;

                                             2.

                                             certificatul de navigabilitate este suspendat sau revocat;

                                             3.

                                             aeronava nu este înscrisă în registrul aeronavelor unui stat membru;

                                             4.

                                             certificatul de tip pe baza căruia a fost eliberat certificatul de navigabilitate este suspendat sau revocat.

                                 (b)

                                 O aeronavă nu are voie să zboare dacă CEN nu este valabil sau dacă apare oricare dintre următoarele situații:

                                             1.

                                             menținerea navigabilității aeronavei sau a oricărei componente montate pe aeronavă nu îndeplinește cerințele prezentei anexe;

                                             2.

                                             aeronava nu mai este conformă cu proiectul de tip aprobat de agenție;

                                             3.

                                             aeronava a fost operată cu depășirea limitărilor din manualul de zbor aprobat sau din certificatul de navigabilitate, fără a se fi luat măsuri corespunzătoare;

                                             4.

                                             aeronava a fost implicată într-un accident sau incident care îi afectează navigabilitatea, fără a se fi luat ulterior măsuri corespunzătoare pentru a se restabili navigabilitatea;

                                             5.

                                             o modificare sau reparație a aeronavei sau a oricărei componente montate pe aeronavă nu respectă anexa I (partea 21) la Regulamentul (UE) nr. 748/2012.

                                 (c)

                                 În cazul renunțării sau al revocării, CEN se înapoiază autorității competente.

                        ML.A.903   Procesul de examinare a navigabilității

                                 (a)

                                 Pentru a îndeplini cerința de examinare a navigabilității unei aeronave menționată la punctul ML.A.901, personalul de examinare a navigabilității efectuează o examinare documentată a evidențelor aeronavei pentru a verifica dacă:

                                             1.

                                             s-au înregistrat corect numărul de ore de zbor ale corpului aeronavei, motoarelor, elicelor, precum și ciclii de zbor aferenți;

                                             2.

                                             manualul de zbor corespunde configurației aeronavei și reflectă starea corespunzătoare ultimei revizii;

                                             3.

                                             au fost executate toate lucrările de întreținere care trebuiau efectuate în cazul aeronavei conform AMP;

                                             4.

                                             toate defectele cunoscute au fost remediate sau amânate într-un mod controlat;

                                             5.

                                             toate AD aplicabile au fost respectate și corect înregistrate;

                                             6.

                                             toate modificările și reparațiile efectuate în cazul aeronavei au fost înregistrate și sunt în conformitate cu anexa I (partea 21) la Regulamentul (UE) nr. 748/2012;

                                             7.

                                             toate componentele cu durată de serviciu limitată instalate pe aeronavă sunt corect identificate și înregistrate și nu și-au depășit durata de serviciu aprobată;

                                             8.

                                             toate lucrările de întreținere au fost certificate în conformitate cu prezenta anexă;

                                             9.

                                             în caz că este necesară, fișa actuală de masă și centraj reflectă configurația aeronavei și este valabilă;

                                             10.

                                             aeronava este conformă cu ultima revizie a proiectului său de tip aprobat de agenție;

                                             11.

                                             în caz că este necesar, aeronava dispune de un certificat de zgomot corespunzător configurației actuale a aeronavei în conformitate cu subpartea I din anexa I (partea 21) la Regulamentul (UE) nr. 748/2012.

                                 (b)

                                 Personalul de examinare a navigabilității menționat la litera (a) efectuează un control fizic al aeronavei. Pentru acest control, personalul de examinare a navigabilității care nu este calificat corespunzător în conformitate cu anexa III (partea 66) este asistat de personal calificat conform respectivei anexe.

                                 (c)

                                 Prin controlul fizic al aeronavei, personalul de examinare a navigabilității se asigură că:

                                             1.

                                             toate marcajele și plăcile de semnalizare necesare sunt corect montate;

                                             2.

                                             aeronava este conformă cu manualul de zbor aprobat;

                                             3.

                                             configurația aeronavei este conformă cu documentele aprobate;

                                             4.

                                             nu poate fi detectat niciun defect evident care să nu fi fost remediat în conformitate cu punctul ML.A.403;

                                             5.

                                             nu poate fi depistată nicio neconcordanță între aeronavă și examinarea documentată a evidențelor menționată la litera (a).

                                 (d)

                                 Prin derogare de la punctul ML.A.901 litera (a), examinarea navigabilității poate fi anticipată cu o perioadă de maximum 90 de zile, fără întreruperea calendarului de examinări ale navigabilității, pentru ca evaluarea fizică să aibă loc în timpul unei verificări de întreținere.

                                 (e)

                                 CEN (formularul 15c al AESA) care figurează în apendicele IV se eliberează numai:

                                             1.

                                             de către personalul de examinare a navigabilității autorizat corespunzător;

                                             2.

                                             dacă examinarea navigabilității a fost efectuată în întregime, iar toate constatările au fost închise;

                                             3.

                                             dacă s-a remediat în mod satisfăcător orice discrepanță constatată în AMP în conformitate cu litera (h).

                                 (f)

                                 O copie a oricărui CEN eliberat sau prelungit pentru o aeronavă trebuie trimisă statului membru de înmatriculare al aeronavei în cauză în termen de 10 zile.

                                 (g)

                                 Sarcinile de examinare a navigabilității nu se subcontractează.

                                 (h)

                                 Eficacitatea AMP poate fi evaluată în cadrul unei revizuiri efectuate odată cu examinarea navigabilității în conformitate cu punctul ML.A.302 litera (c) subpunctul 9. Această revizuire este realizată de persoana care a efectuat examinarea navigabilității. Dacă în urma revizuirii se constată deficiențe ale aeronavei legate de deficiențe la nivelul conținutului AMP, respectivul AMP este modificat în consecință. Persoana care efectuează revizuirea informează autoritatea competentă a statului membru de înmatriculare dacă nu este de acord cu măsurile de modificare a AMP luate de proprietar, de CAMO sau de CAO. Într-un astfel de caz, autoritatea competentă decide ce modificări ale AMP sunt necesare, formulând constatările corespunzătoare definite la punctul ML.B.903 și, dacă este necesar, reacționând în conformitate cu punctul ML.B.304.

                        ML.A.904   Calificarea personalului de examinare a navigabilității

                                 (a)

                                 Personalul de examinare a navigabilității care acționează în numele autorității competente trebuie să fie calificat în conformitate cu punctul ML.B.902.

                                 (b)

                                 Personalul de examinare a navigabilității care acționează în numele unei întreprinderi menționate în subpartea F din anexa I (partea M), în anexa II (partea 145), în anexa Vc (partea CAMO) sau în anexa Vd (partea CAO) trebuie să fie calificat în conformitate cu subpartea F din anexa I (partea M), cu anexa II (partea 145), cu anexa Vc (partea CAMO) sau cu anexa Vd (partea CAO).

                                 (c)

                                 Personalul de examinare a navigabilității care acționează în nume propriu, astfel cum este permis în temeiul punctului ML.A.901 litera (b) subpunctul 4, trebuie:

                                             1.

                                             să dețină o licență eliberată în conformitate cu anexa III (partea 66) cu calificare pentru aeronava în cauză sau, dacă anexa III (partea 66) nu se aplică aeronavei respective, să dețină o calificare națională de personal de certificare valabilă pentru aeronava respectivă și

                                             2.

                                             să dețină o autorizație eliberată:

                                                         (i)

                                                         fie de autoritatea competentă care a eliberat licența în conformitate cu anexa III (partea 66);

                                                         (ii)

                                                         fie, în cazul în care nu se aplică anexa III (partea 66), de autoritatea competentă responsabilă pentru calificarea națională de personal de certificare.

                                 (d)

                                 Autorizația necesară în temeiul literei (c) subpunctul 2 este eliberată de autoritatea competentă dacă:

                                             1.

                                             potrivit evaluării autorității competente, persoana în cauză cunoaște părțile din prezenta anexă relevante pentru managementul menținerii navigabilității, efectuarea examinărilor navigabilității și eliberarea de CEN;

                                             2.

                                             persoana în cauză a efectuat în mod satisfăcător o examinare a navigabilității sub supravegherea autorității competente.

                                       Autorizația rămâne valabilă pe o durată de cinci ani, atât timp cât titularul efectuează cel puțin o examinare a navigabilității o dată la 12 luni. În caz contrar, trebuie efectuată în mod satisfăcător o nouă examinare a navigabilității sub supravegherea autorității competente.
                                 La expirarea valabilității sale, autorizația se reînnoiește pe încă cinci ani, sub rezerva constatării din nou a conformării cu dispozițiile de la litera (d) subpunctele 1 și 2. Numărul de reînnoiri nu este limitat.
                                 Titularul autorizației ține evidența tuturor examinărilor de navigabilitate efectuate și, la cerere, pune respectivele evidențe la dispoziția oricărei autorități competente și a oricărui proprietar de aeronavă pentru care efectuează o examinare a navigabilității.
                                 Autorizația poate fi revocată de autoritatea competentă în orice moment dacă aceasta nu este mulțumită de competența titularului sau de utilizarea autorizației respective.

                        ML.A.905   Transferul înmatriculării aeronavelor în cadrul Uniunii

                                 (a)

                                 În cazul în care înmatricularea unei aeronave este transferată în cadrul Uniunii, solicitantul:

                                             1.

                                             mai întâi furnizează fostului stat membru numele statului membru în care va fi înmatriculată aeronava;

                                             2.

                                             apoi depune în noul stat membru o cerere de eliberare a unui nou certificat de navigabilitate în conformitate cu anexa I (partea 21) la Regulamentul (UE) nr. 748/2012.

                                 (b)

                                 În pofida dispozițiilor de la punctul ML.A.902 litera (a) subpunctul 3, vechiul CEN rămâne valabil până la data expirării sale, cu excepția cazului în care CEN a fost eliberat de un personal de certificare independent care deține o calificare națională de personal de certificare în conformitate cu punctul ML.A.901 litera (b) subpunctul 4, caz în care se aplică punctul ML.A.906.

                                 (c)

                                 În pofida dispozițiilor de la literele (a) și (b), în cazurile în care aeronava nu era în stare de navigabilitate în fostul stat membru sau în care starea de navigabilitate a aeronavei nu poate fi determinată pe baza evidențelor existente, se aplică punctul ML.A.906.

                        ML.A.906   Examinarea navigabilității pentru aeronavele importate în Uniune

                                 (a)

                                 Atunci când se înscrie în registrul unui stat membru o aeronavă importată dintr-o țară terță, solicitantul:

                                             1.

                                             prezintă autorității competente a statului membru de înmatriculare o cerere în vederea eliberării unui nou certificat de navigabilitate în conformitate cu anexa I (partea 21) la Regulamentul (UE) nr. 748/2012;

                                             2.

                                             în cazul aeronavelor care nu sunt noi, ia măsurile necesare pentru efectuarea, în mod corespunzător, a unei examinări a navigabilității, conform punctului ML.A.901;

                                             3.

                                             ia măsurile necesare pentru efectuarea tuturor lucrărilor de întreținere în vederea respectării AMP aprobat sau declarat.

                                 (b)

                                 Dacă aeronava îndeplinește cerințele relevante, autoritatea competentă, CAMO sau CAO, întreprinderea de întreținere sau personalul de certificare independent care efectuează examinarea navigabilității, astfel cum se prevede la punctul ML.A.901 litera (b), eliberează un CEN și transmite o copie a acestuia autorității competente a statului membru de înmatriculare.

                                 (c)

                                 Proprietarul permite accesul la aeronavă în vederea inspectării acesteia de către autoritatea competentă a statului membru de înmatriculare.

                                 (d)

                                 Autoritatea competentă a statului membru de înmatriculare eliberează un nou certificat de navigabilitate dacă aeronava îndeplinește cerințele din anexa I (partea 21) la Regulamentul (UE) nr. 748/2012.

                        ML.A.907   Constatări

                                 (a)

                                 Constatările sunt clasificate după cum urmează:

                                             1.

                                             O constatare de nivel 1 corespunde oricărei constatări a unei neconformități semnificative cu cerințele prevăzute în prezenta anexă, care reduce nivelul de siguranță și pune în pericol grav siguranța zborului.

                                             2.

                                             O constatare de nivel 2 corespunde oricărei constatări a unei neconformități cu cerințele prevăzute în prezenta anexă, care poate reduce nivelul de siguranță și poate pune în pericol siguranța zborului.

                                 (b)

                                 După primirea unei notificări referitoare la constatări în conformitate cu punctul ML.B.903, persoana sau întreprinderea cu responsabilități în temeiul punctului ML.A.201 trebuie să definească un plan de acțiuni corective, menit să prevină reapariția neconformității constatate și a cauzei apariției sale inițiale, și să demonstreze autorității competente implementarea acestui plan într-un termen stabilit de comun acord cu respectiva autoritate.

                        SECȚIUNEA B

                        PROCEDURĂ PENTRU AUTORITĂȚILE COMPETENTE

                     SUBPARTEA A

                        GENERALITĂȚI

                        ML.B.101   Domeniu de aplicare

                     Prezenta secțiune stabilește cerințele de ordin administrativ care trebuie respectate de autoritățile competente însărcinate cu punerea în aplicare și cu asigurarea respectării dispozițiilor secțiunii A din prezenta anexă.

                        ML.B.102   Autoritate competentă

                     (a)   Generalități
                     Un stat membru desemnează o autoritate competentă care să aibă atribuții de eliberare, de prelungire, de modificare, de suspendare sau de revocare a certificatelor, precum și de supraveghere a menținerii navigabilității. Această autoritate competentă stabilește proceduri documentate și instituie o structură organizațională.
                     (b)   Resurse
                     Numărul de angajați trebuie să fie adecvat pentru a satisface cerințele prezentate în detaliu în prezenta secțiune.
                     (c)   Calificare și pregătire
                     Întregul personal implicat în activitățile care fac obiectul prezentei anexe trebuie să dețină calificarea, cunoștințele, experiența, precum și pregătirea inițială și continuă corespunzătoare pentru a efectua sarcinile care îi sunt atribuite.
                     (d)   Proceduri
                     Autoritatea competentă stabilește proceduri care specifică modul în care se asigură conformarea cu prezenta anexă.
                     Procedurile trebuie revizuite și modificate pentru a se asigura conformarea continuă.

                        ML.B.104   Evidența documentelor

                                 (a)

                                 Autoritatea competentă trebuie să instituie un sistem de evidență care să permită o trasabilitate adecvată a procesului de eliberare, prelungire, modificare, suspendare sau revocare a fiecărui certificat și a fiecărei autorizații.

                                 (b)

                                 Evidențele de supraveghere a fiecărei aeronave includ cel puțin o copie:

                                             1.

                                             a certificatului de navigabilitate al aeronavei;

                                             2.

                                             a CEN-urilor;

                                             3.

                                             a rapoartelor rezultate în urma examinărilor navigabilității efectuate direct de către statul membru;

                                             4.

                                             a întregii corespondențe relevante referitoare la aeronavă;

                                             5.

                                             a informațiilor privind orice scutire sau măsură de executare;

                                             6.

                                             a oricărui document aprobat de autoritatea competentă în temeiul prezentei anexe sau al Regulamentului (UE) nr. 965/2012.

                                 (c)

                                 Evidențele specificate la litera (b) se păstrează timp de doi ani după ce aeronava a fost definitiv retrasă din serviciu.

                                 (d)

                                 Toate evidențele specificate la punctul ML.B.104 sunt puse la dispoziție, la cerere, oricărui alt stat membru sau agenției.

                        ML.B.105   Schimbul reciproc de informații

                                 (a)

                                 Pentru a contribui la îmbunătățirea siguranței aviației, autoritățile competente participă la un schimb reciproc al tuturor informațiilor necesare în conformitate cu articolul 72 din Regulamentul (CE) 2018/1139.

                                 (b)

                                 Fără a aduce atingere competențelor statelor membre, în cazul unei amenințări potențiale la adresa siguranței care implică mai multe state membre, autoritățile competente în cauză se sprijină reciproc în realizarea acțiunii de supraveghere necesare.

                           SUBPARTEA B

                        RĂSPUNDERE

                        ML.B.201   Responsabilități

                     Autoritatea competentă menționată la punctul ML.1 litera (b) are responsabilitatea efectuării inspecțiilor și a investigațiilor, cu scopul de a verifica respectarea cerințelor prezentei anexe.
                     SUBPARTEA C

                        MENȚINEREA NAVIGABILITĂȚII

                        ML.B.302   Scutiri

                     Toate scutirile acordate în conformitate cu articolul 71 din Regulamentul (UE) 2018/1139 sunt înregistrate și păstrate de autoritatea competentă.

                        ML.B.303   Monitorizarea menținerii navigabilității aeronavelor

                                 (a)

                                 Autoritatea competentă elaborează un program de inspecții urmând o abordare bazată pe riscuri, pentru a monitoriza starea navigabilității flotei de aeronave care figurează în registrul său.

                                 (b)

                                 Programul de inspecții cuprinde audituri de produs ale aeronavelor prin eșantionare și acoperă toate aspectele principalilor factori de risc la adresa navigabilității.

                                 (c)

                                 În cadrul unui audit de produs prin eșantionare se analizează un eșantion de standarde de navigabilitate atinse, pe baza cerințelor aplicabile, și se identifică fiecare constatare.

                                 (d)

                                 Toate constatările identificate sunt clasificate în conformitate cu punctul ML.B.903 și sunt confirmate în scris persoanei sau întreprinderii responsabile în temeiul punctului ML.A.201. Autoritatea competentă trebuie să dispună de o procedură de analiză a constatărilor pentru a stabili semnificația acestora la nivelul siguranței.

                                 (e)

                                 Autoritatea competentă înregistrează toate constatările și acțiunile de închidere a constatărilor.

                                 (f)

                                 Dacă pe parcursul monitorizării aeronavelor se găsesc probe care indică nerespectarea prezentei anexe sau a altor anexe, constatarea respectivă este tratată astfel cum se prevede în anexa relevantă.

                                 (g)

                                 Dacă este necesar pentru a garanta luarea unor măsuri de executare corespunzătoare, autoritatea competentă face schimb de informații cu alte autorități competente cu privire la neconformările constatate în conformitate cu litera (f).

                        ML.B.304   Revocare, suspendare și limitare

                     Autoritatea competentă:

                                 (a)

                                 suspendă un CEN pe motive temeinice, în cazul unei potențiale amenințări la adresa siguranței sau

                                 (b)

                                 suspendă sau revocă un CEN în conformitate cu punctul ML.B.903 litera (a).

                           Autoritatea competentă care a eliberat personalului de certificare independent autorizația de examinare a navigabilității în conformitate cu punctul ML.A.904 litera (c) revocă respectiva autorizație în cazul în care titularul are performanțe slabe în activitatea de examinare a navigabilității sau utilizează o astfel de autorizație în mod necorespunzător.
                     SUBPARTEA I

                        CERTIFICATUL DE EXAMINARE A NAVIGABILITĂȚII («CEN»)

                        ML.B.902   Examinarea navigabilității efectuată de autoritatea competentă

                                 (a)

                                 În cazul în care autoritatea competentă efectuează examinarea navigabilității și eliberează CEN prevăzut în apendicele IV la prezenta anexă (formularul 15c al AESA), respectiva autoritate competentă efectuează o examinare a navigabilității în conformitate cu punctul ML.A.903.

                                 (b)

                                 Autoritatea competentă trebuie să dispună de personal de examinare a navigabilității adecvat pentru efectuarea examinărilor de navigabilitate. Acest personal trebuie să îndeplinească toate condițiile următoare:

                                             1.

                                             să aibă cel puțin trei ani de experiență în domeniul menținerii navigabilității;

                                             2.

                                             să fi obținut o licență corespunzătoare în conformitate cu anexa III (partea 66), o calificare de personal de întreținere recunoscută la nivel național corespunzătoare categoriei respective de aeronavă, atunci când articolul 5 alineatul (6) din Regulamentul (UE) nr. 1321/2014 face trimitere la reglementări naționale, sau o diplomă în aeronautică ori o calificare echivalentă;

                                             3.

                                             să fi urmat o pregătire corespunzătoare în domeniul întreținerii aeronavelor;

                                             4.

                                             să aibă o funcție care autorizează persoana în cauză să semneze în numele autorității competente.

                                       În pofida dispozițiilor de la subpunctele 1-4, cerința enunțată la punctul ML.B.902 litera (b) subpunctul 2 poate fi înlocuită cu patru ani de experiență în domeniul menținerii navigabilității, în plus față de cei necesari conform punctului ML.B.902 litera (b) subpunctul 1.

                                 (c)

                                 Autoritatea competentă ține evidența întregului personal de examinare a navigabilității, această evidență incluzând detalii privind toate calificările corespunzătoare deținute și un rezumat al experienței și pregătirii pertinente în domeniul managementului menținerii navigabilității.

                                 (d)

                                 În cursul efectuării examinării navigabilității, autorității competente i se dă acces la datele aplicabile specificate la punctele ML.A.305, ML.A.306 și ML.A.401.

                                 (e)

                                 Personalul care efectuează examinarea navigabilității eliberează un certificat de examinare a navigabilității (formularul 15c al AESA), prevăzut în apendicele IV, după încheierea cu rezultate satisfăcătoare a examinării navigabilității.

                                 (f)

                                 De fiecare dată când împrejurările arată existența unei potențiale amenințări la adresa siguranței, autoritatea competentă însăși efectuează examinarea navigabilității și eliberează CEN.

                        ML.B.903   Constatări

                     Dacă în cursul inspecției aeronavelor sau prin orice alt mijloc se găsesc probe care indică nerespectarea cerințelor din prezenta anexă, autoritatea competentă:

                                 (a)

                                 pentru constatările de nivel 1, impune acțiuni corective corespunzătoare înaintea oricărui nou zbor și revocă sau suspendă imediat CEN-ul și

                                 (b)

                                 pentru constatările de nivel 2, impune acțiuni corective corespunzătoare naturii constatării.

                     Apendicele I

                        Contractul de management al menținerii navigabilității

                                 (a)

                                 Atunci când, în conformitate cu punctul ML.A.201, un proprietar încheie un contract cu o CAMO sau cu o CAO pentru executarea sarcinilor de management al menținerii navigabilității, proprietarul transmite autorității competente a statului membru de înmatriculare, la cererea autorității competente, o copie a contractului semnat de ambele părți.

                                 (b)

                                 Contractul este elaborat ținându-se cont de cerințele prezentei anexe și definește obligațiile semnatarilor în materie de menținere a navigabilității aeronavei.

                                 (c)

                                 El cuprinde cel puțin informațiile următoare:

                                             1.

                                             însemnele de înmatriculare, tipul și numărul de serie al aeronavei;

                                             2.

                                             numele proprietarului sau al locatarului înregistrat al aeronavei sau datele societății, inclusiv adresa;

                                             3.

                                             datele CAMO sau CAO cu care s-a încheiat contractul, inclusiv adresa;

                                             4.

                                             tipul de activitate.

                                 (d)

                                 Contractul stipulează următoarele:
                                 «Proprietarul încredințează CAMO sau CAO managementul menținerii navigabilității aeronavei, elaborarea unui program de întreținere și obținerea aprobării acestuia, precum și organizarea întreținerii aeronavei în conformitate cu programul de întreținere menționat.
                                 În conformitate cu prezentul contract, ambele părți semnatare se angajează să respecte obligațiile ce le revin în temeiul prezentului contract.
                                 Proprietarul declară, pe baza datelor pe care le deține, că toate informațiile referitoare la menținerea navigabilității aeronavei pe care le furnizează către CAMO sau către CAO sunt și vor fi exacte, precum și că aeronava nu va fi modificată fără autorizația prealabilă a CAMO sau a CAO.
                                 În cazul oricărei nerespectări a prezentului contract de către oricare dintre părțile semnatare, contractul devine nul. Într-un astfel de caz, proprietarul este în întregime responsabil de toate sarcinile legate de menținerea navigabilității aeronavei și va informa autoritatea sau autoritățile competente ale statului membru de înmatriculare, în termen de două săptămâni, cu privire la rezilierea contractului.»

                                 (e)

                                 Atunci când un proprietar încheie un contract cu o CAMO sau cu o CAO în conformitate cu punctul ML.A.201, obligațiile fiecăreia dintre părți sunt atribuite după cum urmează:

                                             1.

                                                Obligațiile CAMO sau CAO:

                                                         (i)

                                                         să aibă înscris tipul de aeronavă în condițiile sale de autorizare;

                                                         (ii)

                                                         să respecte toate condițiile de mai jos în ceea ce privește menținerea navigabilității aeronavei:

                                                                     (A)

                                                                     să elaboreze și să aprobe AMP al aeronavei;

                                                                     (B)

                                                                     de îndată ce AMP a fost aprobat, să furnizeze proprietarului o copie a acestuia, precum și o copie a justificării oricărei abateri de la recomandările DAH;

                                                                     (C)

                                                                     să organizeze o inspecție de tranziție pe baza AMP anterior al aeronavei;

                                                                     (D)

                                                                     să se asigure că toate lucrările de întreținere sunt efectuate de o întreprindere de întreținere autorizată sau, dacă este permis, de personal de certificare independent;

                                                                     (E)

                                                                     să asigure aplicarea tuturor AD-urilor aplicabile;

                                                                     (F)

                                                                     să se asigure că toate defectele detectate în cursul întreținerii, al examinărilor navigabilității sau semnalate de către proprietar sunt remediate de o întreprindere de întreținere autorizată sau, dacă este permis, de personal de certificare independent;

                                                                     (G)

                                                                     să coordoneze întreținerea programată, aplicarea AD-urilor, înlocuirea pieselor cu durată de serviciu limitată și respectarea cerințelor privind inspecția componentelor;

                                                                     (H)

                                                                     să îl informeze pe proprietar de fiecare dată când aeronava trebuie încredințată unei întreprinderi de întreținere autorizate sau, dacă este permis, personalului de certificare independent;

                                                                     (I)

                                                                     să gestioneze și să arhiveze toate înregistrările tehnice;

                                                         (iii)

                                                         să se ocupe de obținerea aprobării oricărei modificări aduse aeronavei în conformitate cu anexa I (partea 21) la Regulamentul (UE) nr. 748/2012, înainte ca respectiva modificare să fie efectuată;

                                                         (iv)

                                                         să se ocupe de obținerea aprobării oricărei reparații a aeronavei în conformitate cu anexa I (partea 21) la Regulamentul (UE) nr. 748/2012, înainte ca respectiva reparație să fie efectuată;

                                                         (v)

                                                         să informeze autoritatea competentă a statului membru de înmatriculare de fiecare dată când aeronava nu este prezentată spre întreținere de către proprietar, conform solicitării CAMO sau CAO cu care s-a încheiat contractul;

                                                         (vi)

                                                         să informeze autoritatea competentă a statului membru de înmatriculare de fiecare dată când prezentul contract nu este respectat;

                                                         (vii)

                                                         să se asigure că examinarea navigabilității aeronavei este efectuată, atunci când este necesar, și să se asigure că este eliberat CEN-ul;

                                                         (viii)

                                                         să transmită autorității competente a statului membru de înmatriculare o copie a oricărui CEN eliberat sau prelungit, în termen de 10 zile;

                                                         (ix)

                                                         să transmită rapoarte asupra evenimentelor, așa cum impun reglementările aplicabile;

                                                         (x)

                                                         să informeze autoritatea competentă a statului membru de înmatriculare de fiecare dată când prezentul contract este denunțat de oricare dintre părți.

                                             2.

                                                Obligațiile proprietarului:

                                                         (i)

                                                         să aibă o înțelegere globală a AMP;

                                                         (ii)

                                                         să aibă o înțelegere globală a prezentei anexe;

                                                         (iii)

                                                         să prezinte aeronava spre întreținere, conform indicațiilor CAMO sau CAO cu care s-a încheiat contractul;

                                                         (iv)

                                                         să nu modifice aeronava fără a consulta în prealabil CAMO sau CAO cu care s-a încheiat contractul;

                                                         (v)

                                                         să informeze CAMO sau CAO cu care s-a încheiat contractul în legătură cu orice lucrări de întreținere executate în mod excepțional, fără cunoștința și controlul respectivei CAMO sau CAO;

                                                         (vi)

                                                         să semnaleze CAMO sau CAO cu care s-a încheiat contractul, prin intermediul livretului, toate defectele detectate în cursul operațiunilor;

                                                         (vii)

                                                         să informeze autoritatea competentă a statului membru de înmatriculare de fiecare dată când prezentul contract este denunțat de oricare dintre părți;

                                                         (viii)

                                                         să informeze autoritatea competentă a statului membru de înmatriculare și CAMO sau CAO cu care s-a încheiat contractul ori de câte ori aeronava este vândută;

                                                         (ix)

                                                         să transmită rapoarte asupra evenimentelor, așa cum impun reglementările aplicabile;

                                                         (x)

                                                         să informeze în mod regulat CAMO sau CAO cu care s-a încheiat contractul în legătură cu orele de zbor ale aeronavei și orice alte date privind utilizarea acesteia, așa cum s-a convenit cu respectiva CAMO sau CAO;

                                                         (xi)

                                                         să înscrie CRS în livrete, astfel cum se menționează la punctul ML.A.803 litera (c), atunci când execută lucrări de întreținere efectuate de pilotul-proprietar;

                                                         (xii)

                                                         să informeze CAMO sau CAO cu care s-a încheiat contractul în legătură cu orice lucrări de întreținere efectuate de pilotul-proprietar, în termen de cel mult 30 de zile de la finalizarea acestora.

                     Apendicele II

                        Întreținere limitată efectuată de pilotul-proprietar

                     În plus față de cerințele prevăzute în prezenta anexă, pilotul-proprietar respectă următoarele principii de bază înainte de a executa orice sarcină de întreținere:
                     (a)   Competență și responsabilitate

                                 1.

                                 Pilotul-proprietar este întotdeauna responsabil de orice lucrare de întreținere pe care o execută.

                                 2.

                                 Proprietarul-pilot trebuie să dețină un nivel satisfăcător de competență pentru a executa sarcina în cauză. Este responsabilitatea pilotului-proprietar să se familiarizeze cu practicile standard de întreținere pentru aeronava sa și cu AMP.

                           (b)   Sarcini

                     Pilotul-proprietar poate efectua inspecții vizuale sau operațiuni simple pentru a verifica starea generală, deteriorările evidente și funcționarea normală a corpului, motoarelor, sistemelor și componentelor aeronavei.
                     O sarcină de întreținere nu poate fi vizată spre punere în serviciu de către pilotul-proprietar în niciunul dintre cazurile următoare:

                                 1.

                                 dacă este o sarcină de întreținere critică;

                                 2.

                                 dacă necesită demontarea unor componente principale sau a unui ansamblu principal;

                                 3.

                                 dacă este efectuată în conformitate cu o AD sau cu un element al limitărilor de navigabilitate (ALI), exceptând cazul în care acest lucru este permis în mod specific în AD sau în ALI;

                                 4.

                                 dacă necesită utilizarea unor scule speciale sau a unor scule etalonate (cu excepția cheii dinamometrice și a uneltei de sertizare);

                                 5.

                                 dacă necesită utilizarea unor echipamente de testare sau a unor testări speciale (de exemplu, încercări nedistructive, testări ale sistemelor sau verificări operaționale pentru echipamentele electronice de bord);

                                 6.

                                 dacă constă în orice inspecții speciale neprogramate (de exemplu, verificări în urma unei aterizări forțate);

                                 7.

                                 dacă afectează sistemele esențiale pentru operațiunile în conformitate cu regulile de zbor instrumental (IFR);

                                 8.

                                 dacă este o sarcină de întreținere complexă în conformitate cu apendicele III sau dacă este o sarcină de întreținere a componentelor în conformitate cu punctul ML.A.502 litera (a) sau (b);

                                 9.

                                 dacă face parte din inspecția la 100 h/inspecția anuală (pentru cazurile în care sarcina de întreținere este combinată cu examinarea navigabilității efectuată de întreprinderi de întreținere sau personal de certificare independent).

                           Criteriile menționate la subpunctele 1-9 nu pot fi înlocuite cu instrucțiuni mai puțin restrictive emise în conformitate cu AMP menționat la punctul ML.A.302.
                     Orice sarcină descrisă în manualul de zbor al aeronavei (sau în alte manuale operaționale), de exemplu pregătirea aeronavei pentru zbor (asamblarea aripilor planorului, inspecția înainte de zbor sau asamblarea unui combinații de coș, arzător, butelii de combustibil și anvelopă pentru un balon etc.), nu este considerată sarcină de întreținere și, în consecință, nu necesită un CRS. Cu toate acestea, persoana care asamblează respectivele piese este responsabilă să se asigure că piesele întrunesc condițiile pentru instalare și că sunt în stare de funcționare.
                     (c)   Executarea și evidența sarcinilor de întreținere efectuate de pilotul-proprietar

                     Datele referitoare la întreținere specificate la punctul ML.A.401 trebuie să fie mereu disponibile în timpul efectuării lucrărilor de întreținere de către pilotul-proprietar și trebuie mereu respectate. Detaliile datelor folosite drept reper în timpul efectuării întreținerii de către pilotul-proprietar trebuie incluse în CRS în conformitate cu punctul ML.A.803 litera (d).
                     Pilotul-proprietar trebuie să informeze CAMO sau CAO cu care are contract (dacă există un astfel de contract) cu privire la finalizarea sarcinilor de întreținere efectuate de pilotul-proprietar, în termen de cel mult 30 de zile de la finalizarea acestor sarcini, în conformitate cu punctul ML.A.305 litera (a).

                     Apendicele III

                        Sarcini de întreținere complexe care nu pot fi vizate spre punere în serviciu de către pilotul-proprietar

                     Toate sarcinile enumerate în continuare constituie sarcinile complexe de întreținere care, conform apendicelui II, nu pot fi efectuate de către pilotul-proprietar. Aceste sarcini pot fi vizate spre punere în serviciu fie de către CAO, fie de către personalul de certificare independent:

                                 (a)

                                 modificarea, repararea sau înlocuirea prin nituire, lipire, stratificare sau sudare a uneia dintre următoarele piese ale corpului aeronavei:

                                             1.

                                             o grindă cheson;

                                             2.

                                             un stringher de aripă sau o coardă a aripii;

                                             3.

                                             un lonjeron;

                                             4.

                                             o flanșă de lonjeron;

                                             5.

                                             o bară a unei grinzi cu zăbrele;

                                             6.

                                             inima unei grinzi;

                                             7.

                                             chila sau bara filei de gurnă a calei unui hidroavion sau un flotor;

                                             8.

                                             un reper de compresie din tablă ondulată într-o aripă sau un ampenaj;

                                             9.

                                             o nervură principală de aripă;

                                             10.

                                             un lonjeron principal al suprafeței aripii sau ampenajului;

                                             11.

                                             un montant de motor;

                                             12.

                                             un lonjeron sau un cadru de fuzelaj;

                                             13.

                                             un reper de armătură laterală, armătură orizontală sau perete de compartimentare;

                                             14.

                                             o contrafișă sau o consolă suport de scaun;

                                             15.

                                             un înlocuitor pentru șinele de fixare a scaunelor;

                                             16.

                                             un lonjeron sau un suport de lonjeron pentru trenul de aterizare;

                                             17.

                                             o osie;

                                             18.

                                             o roată și

                                             19.

                                             o bechie sau un picior al suportului de bechie, excluzând înlocuirea unei acoperiri cu frecare redusă.

                                 (b)

                                 modificarea sau repararea oricăreia dintre următoarele repere:

                                             1.

                                             învelișul aeronavei sau învelișul unui flotor de hidroavion, dacă lucrarea necesită utilizarea unui suport, dispozitiv de ghidare sau a unuia de fixare;

                                             2.

                                             învelișul aeronavei care este supus unor încărcări de presurizare, dacă deteriorarea învelișului măsoară mai mult de 15 cm (6 țoli) în orice direcție;

                                             3.

                                             un reper portant al unui sistem de control, incluzând o coloană de control, o pedală, un arbore, un cadran, o pârghie cotită, un tub pentru arborele cardanic, pâlnie de control și suport forjat sau turnat, dar excluzând:

                                                         (i)

                                                         matrițarea unui racord de reparare sau a unei garnituri de cablu și

                                                         (ii)

                                                         înlocuirea unei asamblări de capăt cu tub simetric (împingere-tragere) fixată prin nituire;

                                             4.

                                             orice altă structură care nu a fost enumerată la litera (a) și pe care producătorul a identificat-o ca fiind o structură primară în manualul său de întreținere, în manualul de reparații structurale sau în instrucțiunile de menținere a navigabilității;

                                 (c)

                                 efectuarea tuturor următoarelor lucrări de întreținere asupra unui motor cu piston:

                                             1.

                                             demontarea și reasamblarea ulterioară a unui motor cu piston în alt scop decât:

                                                         (i)

                                                         pentru a obține accesul la ansamblurile de pistoane/cilindri sau

                                                         (ii)

                                                         pentru a demonta capacul secundar posterior, cu scopul de a inspecta și/sau a înlocui piesele pompelor de ulei, în cazurile în care aceste lucrări nu implică demontarea și remontarea angrenajelor interioare;

                                             2.

                                             demontarea și reasamblarea ulterioară a reductoarelor;

                                             3.

                                             sudarea și brazarea îmbinărilor, altele decât reparațiile minore prin sudură aduse dispozitivelor de evacuare, efectuate de un sudor acreditat sau autorizat în mod corespunzător, dar excluzând înlocuirea componentelor;

                                             4.

                                             intervenția asupra unor piese individuale ale unor sisteme supuse unei încercări pe banc, cu excepția înlocuirii sau ajustării reperelor care, în mod normal, pot fi înlocuite sau ajustate în timpul funcționării;

                                 (d)

                                 echilibrarea unei elice, cu excepția:

                                             1.

                                             certificării echilibrării statice, în cazurile în care aceasta este impusă de manualul de întreținere; și

                                             2.

                                             echilibrării dinamice a elicelor instalate utilizând instrumente electronice de echilibrare în cazurile în care manualul de întreținere sau alte date de navigabilitate aprobate permit acest lucru.

                                 (e)

                                 orice sarcină suplimentară care necesită:

                                             1.

                                             scule, echipamente sau facilități speciale sau

                                             2.

                                             proceduri de coordonare considerabile ca urmare a duratei prelungite a sarcinilor și a implicării mai multor persoane.

                     Apendicele IV

                        Certificatul de examinare a navigabilității – Formularul 15 al AESA

                                    OBSERVAȚIE:

                                 persoanele și întreprinderile care efectuează examinarea navigabilității în combinație cu inspecția la 100 h/inspecția anuală pot utiliza verso-ul prezentului formular pentru a elibera CRS-ul menționat la punctul ML.A.801 corespunzător inspecției la 100 h/inspecției anuale.

                           Textul imaginii

                        CERTIFICAT DE EXAMINARE A NAVIGABILITĂȚII (CEN) [pentru aeronavele care se conformează anexei Vb (partea ML)]
                        Numărul de referință al CEN:
                        În temeiul Regulamentului (UE) 2018/1139 al Parlamentului European și al Consiliului:
                        [NUMELE AUTORITĂȚII COMPETENTE]
                        sau
                        [NUMELE ÎNTREPRINDERII AUTORIZATE, ADRESA și REFERINȚA AUTORIZĂRII]
                        sau
                        [NUMELE COMPLET AL PERSONALULUI DE CERTIFICARE ȘI NUMĂRUL LICENȚEI CONFORME CU PARTEA 66 (SAU AL LICENȚEI NAȚIONALE ECHIVALENTE)]
                        certifică, prin prezenta, că a efectuat o examinare a navigabilității în conformitate cu Regulamentul (UE) nr. 1321/2014, asupra următoarei aeronave:
                        Constructorul aeronavei: Numărul de fabricație dat de constructor:
                        Însemnele de înmatriculare ale aeronavei: Numărul de serie al aeronavei:
                        și se consideră că, la data examinării, această aeronavă este în stare bună de navigabilitate.
                        Data eliberării: Data expirării:
                        Ore de zbor (FH) ale corpului aeronavei la data examinării (*):
                        Semnătura: Autorizație nr. (dacă este cazul):
                        Prima prelungire: aeronava îndeplinește condițiile de la punctul ML.A.901 litera (c) din anexa Vb (partea ML).
                        Data eliberării: Data expirării:
                        Ore de zbor (FH) ale corpului aeronavei la data eliberării (*):
                        Semnătura: Autorizație nr.:
                        Numele societății: Referința autorizării:
                        A doua prelungire: aeronava îndeplinește condițiile de la punctul ML.A.901 litera (c) din anexa Vb (partea ML).
                        Data eliberării: Data expirării:
                        Ore de zbor (FH) ale corpului aeronavei la data eliberării (*):
                        Semnătura: Autorizație nr.:
                        Numele societății: Referința autorizării:
                        (*) Cu excepția baloanelor și a dirijabilelor.
                        Formularul 15c al AESA versiunea 3

               ”

               (*1)  Regulamentul de punere în aplicare (UE) 2018/1976 al Comisiei din 14 decembrie 2018 de stabilire a normelor detaliate pentru operarea planoarelor în temeiul Regulamentului (UE) 2018/1139 al Parlamentului European și al Consiliului (JO L 326, 20.12.2018, p. 64).

            ANEXA VII

                     „ANEXA Vc

                        (Partea CAMO)

                     CUPRINS
                     SECȚIUNEA A — CERINȚE APLICABILE ÎNTREPRINDERILOR

                                 CAMO.A.005

                              Domeniu de aplicare

                                 CAMO.A.105

                              Autoritate competentă

                                 CAMO.A.115

                              Solicitarea unui certificat de întreprindere

                                 CAMO.A.120

                              Mijloace de conformare

                                 CAMO.A.125

                              Condițiile de autorizare și privilegiile unei întreprinderi

                                 CAMO.A.130

                              Schimbări la nivelul întreprinderii

                                 CAMO.A.135

                              Menținerea valabilității

                                 CAMO.A.140

                              Accesul

                                 CAMO.A.150

                              Constatări

                                 CAMO.A.155

                              Reacția imediată la o problemă de siguranță

                                 CAMO.A.160

                              Raportarea evenimentelor

                                 CAMO.A.200

                              Sistemul de management

                                 CAMO.A.202

                              Sistemul intern de raportare în materie de siguranță

                                 CAMO.A.205

                              Încredințarea prin contract și subcontractarea

                                 CAMO.A.215

                              Unități de lucru

                                 CAMO.A.220

                              Evidența documentelor

                                 CAMO.A.300

                              Memoriul de prezentare a întreprinderii de management al menținerii navigabilității

                                 CAMO.A.305

                              Cerințe privind personalul

                                 CAMO.A.310

                              Calificările personalului de examinare a navigabilității

                                 CAMO.A.315

                              Managementul menținerii navigabilității

                                 CAMO.A.320

                              Examinarea navigabilității

                                 CAMO.A.325

                              Datele referitoare la managementul menținerii navigabilității

                           SECȚIUNEA B — CERINȚE APLICABILE AUTORITĂȚII

                                 CAMO.B.005

                              Domeniu de aplicare

                                 CAMO.B.115

                              Documentația de supraveghere

                                 CAMO.B.120

                              Mijloace de conformare

                                 CAMO.B.125

                              Informarea agenției

                                 CAMO.B.135

                              Reacția imediată la o problemă de siguranță

                                 CAMO.B.200

                              Sistemul de management

                                 CAMO.B.205

                              Atribuirea de sarcini entităților calificate

                                 CAMO.B.210

                              Modificări aduse sistemului de management

                                 CAMO.B.220

                              Evidența documentelor

                                 CAMO.B.300

                              Principii de supraveghere

                                 CAMO.B.305

                              Programul de supraveghere

                                 CAMO.B.310

                              Procedura de certificare inițială

                                 CAMO.B.330

                              Schimbări

                                 CAMO.B.350

                              Constatări și acțiuni corective

                                 CAMO.B.355

                              Suspendarea, limitarea și revocarea

                        SECȚIUNEA A

                        CERINȚE APLICABILE ÎNTREPRINDERILOR

                        CAMO.A.005   Domeniu de aplicare

                     Prezenta subparte stabilește condițiile care trebuie îndeplinite de o întreprindere pentru a i se putea elibera sau prelungi un certificat pentru managementul menținerii navigabilității unei aeronave și a componentelor destinate instalării pe aeronavă.

                        CAMO.A.105   Autoritate competentă

                     În sensul prezentei anexe, autoritatea competentă este:

                                 (a)

                                 autoritatea desemnată de statul membru în care se află sediul principal de activitate al întreprinderii, dacă autorizarea nu este inclusă într-un certificat de operator aerian;

                                 (b)

                                 autoritatea desemnată de statul membru al operatorului, dacă autorizarea este inclusă într-un certificat de operator aerian;

                                 (c)

                                 agenția, dacă sediul principal de activitate al întreprinderii se află într-o țară terță.

                        CAMO.A.115   Solicitarea unui certificat de întreprindere

                                 (a)

                                 Cererea de certificat sau de modificare a unui certificat existent în conformitate cu prezenta anexă se face în forma și modul stabilite de autoritatea competentă, ținând cont de cerințele aplicabile din anexa I (partea M), din anexa Vb (partea ML) și din prezenta anexă.

                                 (b)

                                 Persoanele care solicită un certificat inițial în temeiul prezentei anexe furnizează autorității competente:

                                             1.

                                             rezultatele unui audit prealabil efectuat de întreprindere în raport cu cerințele aplicabile prevăzute în anexa I (partea M), în anexa Vb (partea ML) și în prezenta anexă;

                                             2.

                                             o documentație care demonstrează modul în care aceste persoane se vor conforma cerințelor stabilite în prezentul regulament.

                                       O astfel de documentație include, astfel cum se prevede la punctul CAMO.A.130, o procedură care descrie modul în care se vor gestiona schimbările ce nu necesită o aprobare prealabilă și cum se vor notifica acestea autorității competente.

                        CAMO.A.120   Mijloace de conformare

                                 (a)

                                 Pentru a obține conformarea cu Regulamentul (UE) 2018/1139 și cu actele sale delegate și de punere în aplicare, o întreprindere poate utiliza mijloace de conformare alternative la AMC adoptate de agenție.

                                 (b)

                                 Atunci când dorește să utilizeze un mijloc de conformare alternativ, o întreprindere furnizează autorității competente o descriere completă a respectivului mijloc de conformare alternativ, înainte de a-l utiliza. Descrierea include orice revizuiri ale manualelor sau ale procedurilor care ar putea fi relevante, precum și o evaluare care demonstrează conformarea cu Regulamentul (UE) 2018/1139 și cu actele sale delegate și de punere în aplicare.
                                 Întreprinderea poate utiliza aceste mijloace de conformare alternative sub rezerva aprobării prealabile de către autoritatea competentă și la primirea notificării prevăzute la punctul CAMO.B.120.

                        CAMO.A.125   Condițiile de autorizare și privilegiile unei întreprinderi

                                 (a)

                                 Autorizarea este înscrisă în certificatul inclus în apendicele I și este eliberată de autoritatea competentă.

                                 (b)

                                 În pofida dispozițiilor de la litera (a), pentru transportatorii aerieni titulari de licențe în conformitate cu Regulamentul (CE) nr. 1008/2008, autorizarea face parte din certificatul de operator aerian eliberat de autoritatea competentă pentru aeronava operată.

                                 (c)

                                 În memoriul de prezentare a întreprinderii de management al menținerii navigabilității, conform dispozițiilor de la punctul CAMO.A.300, se precizează sfera de activitate.

                                 (d)

                                 O întreprindere autorizată în conformitate cu prezenta anexă poate:

                                             1.

                                             să se ocupe de managementul menținerii navigabilității aeronavelor, cu excepția celor utilizate de transportatori aerieni titulari de licențe în conformitate cu Regulamentul (CE) nr. 1008/2008, conform listei din certificat;

                                             2.

                                             să se ocupe de managementul menținerii navigabilității aeronavelor utilizate de transportatori aerieni titulari de licențe în conformitate cu Regulamentul (CE) nr. 1008/2008, dacă acestea figurează atât în certificatul său, cât și în certificatul său de operator aerian;

                                             3.

                                             să încredințeze executarea unor sarcini limitate de menținere a navigabilității oricărei întreprinderi subcontractate care își desfășoară activitatea conform sistemului său de management, astfel cum se indică în lista din certificat;

                                             4.

                                             să prelungească certificatul de examinare a navigabilității în condițiile prevăzute la punctul M.A.901 litera (f) din anexa I (partea M) sau la punctul ML.A.903 din anexa Vb (partea ML), după caz.

                                 (e)

                                 O întreprindere autorizată în conformitate cu prezenta anexă și având sediul principal de activitate într-unul dintre statele membre poate, în plus, să primească aprobarea de a efectua examinări ale navigabilității în conformitate cu punctul M.A.901 din anexa I (partea M) sau cu punctul ML.A.903 din anexa Vb (partea ML), după caz, și:

                                             1.

                                             să elibereze certificatul aferent de examinare a navigabilității, precum și să îl prelungească în timp util în condițiile prevăzute la punctul M.A.901 litera (c) subpunctul 2 și la punctul M.A.901 litera (e) subpunctul 2 din anexa I (partea M) sau la punctul ML.A.903 din anexa Vb (partea ML), după caz;

                                             2.

                                             să emită o recomandare privind examinarea navigabilității adresată autorității competente din statul membru de înmatriculare, în condițiile prevăzute la punctul M.A.901 litera (d) sau la punctul M.A.904 litera (b) din anexa I (partea M).

                                 (f)

                                 O întreprindere care deține privilegiile menționate la litera (e) poate, în mod suplimentar, să primească aprobarea de a elibera o autorizație de zbor în conformitate cu punctul 21.A.711 litera (d) din anexa I (partea 21) la Regulamentul (UE) nr. 748/2012 pentru aeronava pentru care întreprinderea este autorizată să elibereze certificatul de examinare a navigabilității, atunci când întreprinderea atestă conformitatea cu condițiile de zbor aprobate, sub rezerva unei proceduri adecvate cuprinse în CAME menționat la punctul CAMO.A.300.

                        CAMO.A.130   Schimbări la nivelul întreprinderii

                                 (a)

                                 Următoarele schimbări la nivelul întreprinderii necesită o aprobare prealabilă:

                                             1.

                                             schimbări care au impact asupra sferei certificatului sau a condițiilor de autorizare ale unei întreprinderi;

                                             2.

                                             schimbări la nivelul personalului desemnat în conformitate cu punctul CAMO.A.305 litera (a) subpunctele 3-5 și litera (b) subpunctul 2;

                                             3.

                                             schimbări la nivelul liniilor de raportare dintre personalul desemnat în conformitate cu punctul CAMO.A.305 litera (a) subpunctele 3-5 și litera (b) subpunctul 2 și managerul responsabil;

                                             4.

                                             procedura referitoare la schimbările care nu necesită aprobarea prealabilă menționată la litera (c).

                                 (b)

                                 Pentru orice schimbări care necesită o aprobare prealabilă în conformitate cu Regulamentul (UE) 2018/1139 și cu actele sale delegate și de punere în aplicare, întreprinderea trebuie să solicite și să obțină o aprobare din partea autorității competente. Cererea se depune înainte ca orice astfel de schimbare să aibă loc, pentru a permite autorității competente să determine menținerea conformării cu Regulamentul (UE) 2018/1139 și cu actele sale delegate și de punere în aplicare și să modifice, dacă este necesar, certificatul întreprinderii și condițiile de autorizare asociate anexate la acesta.
                                 Întreprinderea furnizează autorității competente orice documentație relevantă.
                                 Schimbarea este efectuată numai după primirea aprobării oficiale din partea autorității competente în conformitate cu punctul CAMO.B.330.
                                 În timpul acestor schimbări, întreprinderea își desfășoară activitatea în condițiile stabilite de autoritatea competentă, după caz.

                                 (c)

                                 Toate schimbările care nu necesită o aprobare prealabilă se gestionează și se notifică autorității competente în modul definit în procedura menționată la punctul CAMO.A.115 litera (b) și aprobată de autoritatea competentă în conformitate cu punctul CAMO.B.310 litera (h).

                        CAMO.A.135   Menținerea valabilității

                                 (a)

                                 Certificatul întreprinderii rămâne valabil sub rezerva îndeplinirii tuturor condițiilor următoare:

                                             1.

                                             dacă întreprinderea continuă să respecte Regulamentul (UE) 2018/1139 și actele sale delegate și de punere în aplicare, ținând cont de dispozițiile referitoare la tratarea constatărilor conform dispozițiilor de la punctul CAMO.B.350;

                                             2.

                                             dacă autorității competente i se acordă acces la întreprindere, în conformitate cu punctul CAMO.A.140;

                                             3.

                                             dacă nu s-a renunțat la certificat sau dacă acesta nu este revocat.

                                 (b)

                                 În cazul transportatorilor aerieni titulari de licențe în conformitate cu Regulamentul (CE) nr. 1008/2008, expirarea, suspendarea sau revocarea certificatului de operator aerian atrage automat după sine nulitatea certificatului întreprinderii în ceea ce privește însemnele de înmatriculare ale aeronavelor înscrise în certificatul de operator aerian, cu excepția cazului în care autoritatea competentă declară în mod explicit contrariul.

                                 (c)

                                 În cazul revocării sau al renunțării, certificatul se restituie autorității competente fără întârziere.

                        CAMO.A.140   Accesul

                     În scopul stabilirii conformării cu cerințele relevante din Regulamentul (UE) 2018/1139 și cu actele sale delegate și de punere în aplicare, întreprinderea acordă în orice moment acces la întreaga bază materială, la toate aeronavele, documentele, evidențele, datele, procedurile sau la alte materiale relevante pentru activitatea sa care face obiectul certificării, fie că este sau nu încredințată prin contract/subcontract, oricărei persoane autorizate de una dintre următoarele autorități:

                                 (a)

                                 autoritatea competentă definită la punctul CAMO.A.105;

                                 (b)

                                 autoritatea care acționează în temeiul dispozițiilor de la punctul CAMO.B.300 litera (d) sau (e).

                        CAMO.A.150   Constatări

                                 (a)

                                 După primirea unei notificări referitoare la constatări în conformitate cu punctul CAMO.B.350, întreprinderea:

                                             1.

                                             identifică atât cauza sau cauzele apariției neconformității, cât și factorii care contribuie la aceasta;

                                             2.

                                             definește un plan de acțiuni corective;

                                             3.

                                             demonstrează, într-un mod considerat satisfăcător de autoritatea competentă, că au fost aplicate acțiunile corective.

                                 (b)

                                 Acțiunile menționate la litera (a) subpunctele 1, 2 și 3 se realizează în termenul stabilit de comun acord cu respectiva autoritate competentă, astfel cum se definește la punctul CAMO.B.350.

                        CAMO.A.155   Reacția imediată la o problemă de siguranță

                     Întreprinderea pune în aplicare:

                                 (a)

                                 orice măsură de siguranță impusă de autoritatea competentă în conformitate cu punctul CAMO.B.135;

                                 (b)

                                 orice informație obligatorie relevantă în materie de siguranță emisă de agenție.

                        CAMO.A.160   Raportarea evenimentelor

                                 (a)

                                 În cadrul sistemului său de management, întreprinderea implementează un sistem de raportare a evenimentelor care îndeplinește cerințele definite în Regulamentul (UE) nr. 376/2014 și în Regulamentul de punere în aplicare (UE) 2015/1018 (*1).

                                 (b)

                                 Fără a aduce atingere literei (a), întreprinderea raportează autorității competente și organizației responsabile cu proiectarea aeronavei orice incident, funcționare defectuoasă, defect tehnic, depășire a limitărilor tehnice, eveniment care ar atrage atenția asupra existenței unor informații incorecte, incomplete sau ambigue în datele stabilite în conformitate cu anexa I (partea 21) la Regulamentul (UE) nr. 748/2012 sau orice altă circumstanță anormală care a pus sau ar fi putut pune în pericol operarea aeronavei în condiții de siguranță și care nu a dus la producerea unui accident sau a unui incident grav.

                                 (c)

                                 Fără a aduce atingere Regulamentului (UE) nr. 376/2014 și Regulamentului de punere în aplicare (UE) 2015/1018, rapoartele menționate la literele (a) și (b) se întocmesc în forma și modul stabilite de autoritatea competentă și conțin toate informațiile pertinente referitoare la situația cunoscută de întreprindere.

                                 (d)

                                 Rapoartele se întocmesc cât mai curând posibil, însă în orice caz în termen de 72 de ore de la momentul identificării de către întreprindere a situației la care se referă raportul, cu excepția cazului în care există circumstanțe excepționale care împiedică acest lucru.

                                 (e)

                                 Acolo unde este cazul, întreprinderea prezintă un raport privind măsurile ulterioare pentru a furniza detalii cu privire la măsurile pe care intenționează să le ia pentru a preveni evenimente similare pe viitor, de îndată ce au fost identificate respectivele măsuri. Raportul respectiv se întocmește în forma și modul stabilite de autoritatea competentă.

                        CAMO.A.200   Sistemul de management

                                 (a)

                                 Întreprinderea instituie, pune în aplicare și menține un sistem de management care include:

                                             1.

                                             responsabilități și răspunderi clar definite la nivelul întregii întreprinderi, inclusiv răspunderea directă în materie de siguranță a managerului responsabil;

                                             2.

                                             o descriere a filozofiilor și principiilor generale în materie de siguranță ale întreprinderii, denumite generic «politica de siguranță»;

                                             3.

                                             identificarea pericolelor la adresa siguranței aviației generate de activitățile întreprinderii, evaluarea acestora și managementul riscurilor asociate, inclusiv luarea de măsuri în vederea reducerii riscurilor și a verificării eficacității acestora;

                                             4.

                                             menținerea nivelului de pregătire și de competență al personalului pentru a-i permite acestuia să își execute sarcinile;

                                             5.

                                             documentarea tuturor proceselor-cheie ale sistemului de management, inclusiv un proces de informare a personalului cu privire la responsabilitățile sale și procedura de modificare a acestei documentații;

                                             6.

                                             o funcție de monitorizare a conformării întreprinderii cu cerințele relevante. Monitorizarea conformării trebuie să includă un sistem de transmitere a constatărilor către managerul responsabil, pentru a se asigura implementarea eficientă a acțiunilor corective, dacă este cazul;

                                             7.

                                             orice cerințe suplimentare care sunt prevăzute în prezentul regulament.

                                 (b)

                                 Sistemul de management corespunde mărimii întreprinderii și naturii și complexității activităților sale, ținând cont de pericolele și riscurile asociate inerente acestor activități.

                                 (c)

                                 În cazul în care întreprinderea deține unul sau mai multe certificate de întreprindere suplimentare care intră sub incidența Regulamentului (UE) 2018/1139 și a actelor sale delegate și de punere în aplicare, sistemul de management poate fi integrat în cel impus de respectivul certificat sau respectivele certificate suplimentare deținute.

                                 (d)

                                 În pofida dispozițiilor literei (c), pentru transportatorii aerieni titulari de licențe în conformitate cu Regulamentul (CE) nr. 1008/2008, sistemul de management prevăzut în prezenta anexă face parte integrantă din sistemul de management al operatorului.

                        CAMO.A.202   Sistemul intern de raportare în materie de siguranță

                                 (a)

                                 Întreprinderea stabilește, în cadrul sistemului său de management, un sistem intern de raportare în materie de siguranță care să permită colectarea și evaluarea evenimentelor care trebuie raportate în temeiul punctului CAMO.A.160.

                                 (b)

                                 Sistemul trebuie să permită, totodată, colectarea și evaluarea erorilor, a incidentelor evitate la limită și a pericolelor raportate intern care nu intră sub incidența literei (a).

                                 (c)

                                 Cu ajutorul acestui sistem, întreprinderea:

                                             1.

                                             determină cauzele apariției oricăror erori, incidente evitate la limită și pericole raportate și factorii care contribuie la apariția acestora și le abordează în cadrul procesului de management al riscurilor la adresa siguranței în conformitate cu punctul CAMO.A.200 litera (a) subpunctul 3;

                                             2.

                                             asigură evaluarea tuturor informațiilor cunoscute și relevante referitoare la erori, incapacitatea de a respecta procedurile, incidente evitate la limită și pericole, precum și disponibilitatea unei metode de diseminare a informațiilor, dacă acest lucru este necesar.

                                 (d)

                                 Întreprinderea oferă acces la sistemul său intern de raportare în materie de siguranță oricărei întreprinderi subcontractate.

                                 (e)

                                 Întreprinderea cooperează, în cadrul investigațiilor privind siguranța, cu orice altă întreprindere care are o contribuție semnificativă la siguranța propriilor activități de management al menținerii navigabilității.

                        CAMO.A.205   Încredințarea prin contract și subcontractarea

                                 (a)

                                 Întreprinderea se asigură că, atunci când încredințează prin contract activitatea de întreținere sau atunci când subcontractează orice parte a activităților sale de management al menținerii navigabilității:

                                             1.

                                             activitățile respective respectă cerințele aplicabile și

                                             2.

                                             orice pericole la adresa siguranței aviației asociate contractului sau subcontractului sunt considerate ca făcând parte din sistemul de management al întreprinderii.

                                 (b)

                                 Atunci când întreprinderea subcontractează altei întreprinderi o parte a activităților sale de management al menținerii navigabilității, întreprinderea subcontractată și desfășoară activitatea în temeiul autorizării întreprinderii. Întreprinderea se asigură că autorității competente i se acordă acces la întreprinderea subcontractată, pentru a determina menținerea conformității cu cerințele aplicabile.

                        CAMO.A.215   Unități de lucru

                     Întreprinderea pune la dispoziția personalului specificat la punctul CAMO.A.305 spații în birouri adecvate în amplasamentele corespunzătoare.

                        CAMO.A.220   Evidența documentelor

                                 (a)

                                 Evidențele referitoare la managementul menținerii navigabilității

                                             1.

                                             Întreprinderea se asigură că se păstrează evidențele prevăzute la punctele M.A.305 și ML.A.305 și, dacă se aplică, la punctul M.A.306.

                                             2.

                                             Întreprinderea înregistrează toate detaliile lucrărilor efectuate.

                                             3.

                                             Dacă deține privilegiul menționat la punctul CAMO.A.125 litera (e), întreprinderea păstrează o copie a fiecărui certificat de examinare a navigabilității eliberat și a fiecărei recomandări emise sau, după caz, prelungite, precum și toate documentele justificative. În plus, întreprinderea păstrează o copie a tuturor certificatelor de examinare a navigabilității pe care le-a prelungit în temeiul privilegiului menționat la punctul CAMO.A.125 litera (d) subpunctul 4.

                                             4.

                                             Dacă deține privilegiul menționat la punctul CAMO.A.125 litera (f), întreprinderea păstrează o copie a tuturor autorizațiilor de zbor eliberate în conformitate cu dispozițiile de la punctul 21.A.729 din anexa I (partea 21) la Regulamentul (UE) nr. 748/2012.

                                             5.

                                             Întreprinderea păstrează o copie a tuturor evidențelor menționate la litera (a) subpunctele 2-4 timp de trei ani după ce responsabilitatea pentru aeronavă în conformitate cu punctul M.A.201 sau ML.A.201 a fost transferată definitiv unei alte persoane sau unei alte întreprinderi.

                                             6.

                                             În cazul în care o întreprindere își încetează activitatea, toate evidențele păstrate sunt transferate proprietarului aeronavei.

                                 (b)

                                 Evidențele sistemului de management, ale contractelor și subcontractelor încheiate

                                             1.

                                             Întreprinderea trebuie să se asigure că se păstrează următoarele evidențe:

                                                         (i)

                                                         evidențele referitoare la procese-cheie ale sistemului de management, astfel cum se definește la punctul CAMO.A.200;

                                                         (ii)

                                                         contractele, aferente atât activităților încredințate prin contract, cât și celor subcontractate, astfel cum se definește la punctul CAMO.A.205;

                                             2.

                                             Evidențele aferente sistemului de management, precum și orice contract încheiat în temeiul punctului CAMO.A.205 se păstrează timp de minimum cinci ani.

                                 (c)

                                 Evidențele referitoare la personal

                                             1.

                                             Întreprinderea trebuie să se asigure că se păstrează următoarele evidențe:

                                                         (i)

                                                         evidențe ale calificării și experienței personalului care participă la managementul menținerii navigabilității, monitorizarea conformării și managementul siguranței;

                                                         (ii)

                                                         evidențe ale calificării și experienței tuturor membrilor personalului de examinare a navigabilității, precum și ale personalului care emite recomandări și eliberează autorizații de zbor.

                                             2.

                                             Evidențele referitoare la întreg personalul de examinare a navigabilității, personalul care emite recomandări și personalul care eliberează autorizații de zbor trebuie să includă detalii despre toate calificările corespunzătoare, alături de un rezumat al experienței și al pregătirii pertinente în materie de management al menținerii navigabilității și o copie a autorizației.

                                             3.

                                             Evidențele referitoare la personal se păstrează atât timp cât persoana respectivă lucrează pentru întreprindere și timp de trei ani după ce persoana a părăsit întreprinderea.

                                 (d)

                                 Întreprinderea instituie un sistem de evidență care să permită stocarea adecvată și trasabilitatea sigură a tuturor activităților desfășurate.

                                 (e)

                                 Formatul evidențelor se specifică în procedurile întreprinderii.

                                 (f)

                                 Evidențele se stochează într-un mod care să asigure protecția împotriva deteriorării, alterării și furtului.

                        CAMO.A.300   Memoriul de prezentare a întreprinderii de management al menținerii navigabilității (CAME)

                                 (a)

                                 Întreprinderea furnizează autorității competente un CAME și, după caz, orice manuale și proceduri asociate la care se face trimitere, care conțin toate informațiile următoare:

                                             1.

                                             o declarație semnată de managerul responsabil, prin care se confirmă că întreprinderea își va desfășura activitatea cu respectarea în permanență a prezentei anexe, a anexei I (partea M) și a anexei Vb (partea ML), după caz, precum și a CAME aprobat. În cazul în care managerul responsabil nu este și directorul general al întreprinderii, directorul general al întreprinderii trebuie să contrasemneze declarația;

                                             2.

                                             politica de siguranță a întreprinderii, astfel cum este definită la punctul CAMO.A.200 litera (a) subpunctul 2;

                                             3.

                                             domeniul de activitate al întreprinderii relevant pentru condițiile de autorizare;

                                             4.

                                             o descriere generală a resurselor umane și a sistemului instituit pentru planificarea disponibilității personalului, astfel cum se prevede la punctul CAMO.A.305 litera (d);

                                             5.

                                             funcțiile și numele persoanelor menționate la punctul CAMO.A.305 litera (a) subpunctele 3-5, litera (b) subpunctul 2 și litera (f);

                                             6.

                                             sarcinile, răspunderile, responsabilitățile și autoritatea persoanelor numite în temeiul punctului CAMO.A.305 litera (a) subpunctele 3-5, litera (b) subpunctul 2 și litera (f);

                                             7.

                                             o organigramă care ilustrează liniile ierarhice de responsabilitate și răspundere ale tuturor persoanelor menționate la punctul CAMO.A.305 litera (a) subpunctele 3-5, litera (b) subpunctul 2 și litera (f) și legate de punctul CAMO.A.200 litera (a) subpunctul 1;

                                             8.

                                             o listă a personalului autorizat să elibereze certificate de examinare a navigabilității sau să emită recomandările menționate la punctul CAMO.A.305 litera (e), în care să se indice, după caz, personalul autorizat să elibereze autorizații de zbor în conformitate cu punctul CAMO.A.125 litera (c);

                                             9.

                                             o descriere generală și o prezentare a amplasamentului unităților de lucru;

                                             10.

                                             descrierea sistemului intern de raportare în materie de siguranță în conformitate cu cerințele de la punctul CAMO.A.202;

                                             11.

                                             procedurile care precizează modul în care întreprinderea asigură conformarea cu prezenta anexă, cu anexa I (partea M) și cu anexa Vb (partea ML), după caz, incluzându-se în special:

                                                         (i)

                                                         documentația referitoare la procesele-cheie ale sistemului de management în conformitate cu cerințele de la punctul CAMO.A.200;

                                                         (ii)

                                                         procedurile care definesc modul în care întreprinderea controlează orice activitate încredințată prin contract și orice activitate subcontractată în conformitate cu cerințele de la punctul CAMO.A.205 și de la punctul CAMO.A.315 litera (c);

                                                         (iii)

                                                         procedurile de management al menținerii navigabilității, procedurile de examinare a navigabilității și procedurile aplicabile autorizațiilor de zbor, după caz;

                                                         (iv)

                                                         procedura care definește sfera schimbărilor care nu necesită o aprobare prealabilă și descrie modul în care vor fi gestionate și notificate aceste schimbări, în conformitate cu punctul CAMO.A.115 litera (b) și cu punctul CAMO.A.130 litera (c);

                                                         (v)

                                                         procedurile de modificare a CAME;

                                             12.

                                             lista programelor aprobate de întreținere a aeronavelor pentru acele aeronave pentru care există un contract de management al menținerii navigabilității în conformitate cu punctul M.A.201 sau ML.A.201;

                                             13.

                                             lista contractelor de întreținere în conformitate cu punctul CAMO.A.315 litera (c);

                                             14.

                                             lista mijloacelor de conformare alternative aprobate în prezent.

                                 (b)

                                 Prima ediție a CAME necesită aprobarea autorității competente. CAME se modifică ori de câte ori este necesar pentru a păstra o descriere de actualitate a întreprinderii.

                                 (c)

                                 Modificările aduse CAME sunt gestionate astfel cum se definește în procedura menționată la subpunctul 11(iv). Orice modificări necuprinse în această procedură, precum și modificările legate de schimbările enumerate la punctul CAMO.A.130 litera (a) necesită aprobarea autorității competente.

                        CAMO.A.305   Cerințe privind personalul

                                 (a)

                                 Întreprinderea desemnează un manager responsabil care are drepturile statutare necesare pentru a se asigura că activitățile de management al menținerii navigabilității pot fi finanțate și efectuate în conformitate cu Regulamentul (UE) 2018/1139 și cu actele delegate și de punere în aplicare adoptate în temeiul acestuia. Managerul responsabil trebuie:

                                             1.

                                             să se asigure că sunt disponibile toate resursele necesare pentru managementul menținerii navigabilității în conformitate cu prezenta anexă, cu anexa I (partea M) și cu anexa Vb (partea ML), după caz, conform certificatului de autorizare al întreprinderii;

                                             2.

                                             să stabilească și să promoveze politica de siguranță specificată la punctul CAMO.A.200;

                                             3.

                                             să numească o persoană sau un grup de persoane care au răspunderea de a se asigura că întreprinderea respectă întotdeauna cerințele aplicabile de management al menținerii navigabilității, de examinare a navigabilității și de eliberare a autorizațiilor de zbor din prezenta anexă, din anexa I (partea M) și din anexa Vb (partea ML);

                                             4.

                                             să numească o persoană sau un grup de persoane care au răspunderea de a gestiona funcția de monitorizare a conformării în cadrul sistemului de management;

                                             5.

                                             să numească o persoană sau un grup de persoane care au răspunderea de a gestiona dezvoltarea, administrarea și menținerea unor procese eficace de management al siguranței în cadrul sistemului de management;

                                             6.

                                             să se asigure că persoanele sau grupul de persoane numite în conformitate cu punctul CAMO.A.305 litera (a) subpunctele 3-5 și litera (b) subpunctul 2 au acces direct la el/ea, astfel încât să poată fi informat(ă) corespunzător asupra problemelor în materie de conformitate și siguranță;

                                             7.

                                             să demonstreze că are o înțelegere de bază a prezentului regulament.

                                 (b)

                                 În cazul întreprinderilor aprobate drept transportatori aerieni titulari ai unei licențe în conformitate cu Regulamentul (CE) nr. 1008/2008, managerul responsabil trebuie, în plus:

                                             1.

                                             să își asume rolul de persoană desemnată manager responsabil pentru transportatorul aerian, în conformitate cu cerințele de la punctul ORO.GEN.210 litera (a) din anexa III (partea ORO) la Regulamentul (UE) nr. 965/2012;

                                             2.

                                             să numească o persoană responsabilă cu managementul și supravegherea menținerii navigabilității, care nu trebuie să fie angajată de o întreprindere autorizată în conformitate cu anexa II (partea 145) cu care operatorul are contract, cu excepția cazului în care autoritatea competentă și-a dat în mod expres acordul în acest sens.

                                 (c)

                                 Persoana sau persoanele numite în conformitate cu punctul CAMO.A.305 litera (a) subpunctele 3-5 și litera (b) subpunctul 2 trebuie să poată demonstra că posedă cunoștințe relevante, o pregătire și o experiență corespunzătoare în privința managementului menținerii navigabilității aeronavelor, precum și o cunoaștere practică a prezentului regulament. Respectiva persoană sau respectivele persoane răspund, în ultimă instanță, în fața managerului responsabil.

                                 (d)

                                 Întreprinderea trebuie să aibă un sistem de planificare a disponibilității personalului, pentru a se asigura că dispune de suficient personal calificat corespunzător pentru a planifica, efectua, supraveghea, inspecta și monitoriza activitățile întreprinderii în conformitate cu condițiile de autorizare.

                                 (e)

                                 Pentru a fi autorizată să efectueze examinări ale navigabilității sau să emită recomandări în conformitate cu punctul CAMO.A.125 litera (e) și, dacă este cazul, să elibereze autorizații de zbor în conformitate cu punctul CAMO.A.125 litera (f), întreprinderea trebuie să dispună de personal de examinare a navigabilității calificat și autorizat în conformitate cu punctul CAMO.A.310.

                                 (f)

                                 În cazul întreprinderilor care prelungesc certificate de examinare a navigabilității în conformitate cu punctul CAMO.A.125 litera (d) subpunctul 4, întreprinderea numește persoanele autorizate să realizeze această activitate.

                                 (g)

                                 Întreprinderea determină și controlează competența personalului care participă la monitorizarea conformării, managementul siguranței, managementul menținerii navigabilității, examinarea navigabilității sau emiterea de recomandări și, după caz, eliberarea de autorizații de zbor, în conformitate cu o procedură și un standard convenite cu autoritatea competentă. În plus față de expertiza necesară pentru a exercita funcția postului respectiv, competența trebuie să includă înțelegerea principiilor managementului siguranței și factorilor umani corespunzătoare funcției și responsabilităților persoanei respective în cadrul întreprinderii.

                        CAMO.A.310   Calificările personalului de examinare a navigabilității

                                 (a)

                                 Personalul de examinare a navigabilității care eliberează certificate de examinare a navigabilității sau emite recomandări în conformitate cu punctul CAMO.A.125 litera (e) și, dacă este cazul, eliberează autorizații de zbor în conformitate cu punctul CAMO.A.125 litera (f) trebuie:

                                             1.

                                             să aibă cel puțin cinci ani de experiență în domeniul menținerii navigabilității;

                                             2.

                                             să fi obținut o licență corespunzătoare în conformitate cu anexa III (partea 66), o diplomă în aeronautică sau o calificare națională echivalentă;

                                             3.

                                             să fi urmat o pregătire oficială în domeniul întreținerii aeronavelor;

                                             4.

                                             să fi deținut o funcție cu responsabilități corespunzătoare în cadrul întreprinderii autorizate.

                                 (b)

                                 În pofida dispozițiilor de la litera (a) subpunctele 1, 3 și 4, cerința stabilită la litera (a) subpunctul 2 poate fi înlocuită cu cinci ani de experiență în domeniul menținerii navigabilității, în plus față de cei necesari conform literei (a) subpunctul 1.

                                 (c)

                                 Personalului de examinare a navigabilității numit de întreprindere i se poate elibera o autorizație de către întreprinderea respectivă doar dacă acest lucru este acceptat oficial de autoritatea competentă, după încheierea cu rezultate satisfăcătoare a unei examinări a navigabilității sub supravegherea autorității competente sau sub supravegherea personalului autorizat de examinare a navigabilității din cadrul întreprinderii, în conformitate cu o procedură aprobată de autoritatea competentă în cadrul CAME.

                                 (d)

                                 Întreprinderea se asigură că personalul de examinare a navigabilității aeronavelor poate demonstra că are o experiență corespunzătoare și recentă de management al menținerii navigabilității.

                        CAMO.A.315   Managementul menținerii navigabilității

                                 (a)

                                 Întreprinderea se asigură că toate activitățile de management al menținerii navigabilității se efectuează în conformitate cu secțiunea A subpartea C din anexa I (partea M) sau cu secțiunea A subpartea C din anexa Vb (partea ML), după caz.

                                 (b)

                                 Pentru fiecare aeronavă gestionată, întreprinderea trebuie în special:

                                             1.

                                             să se asigure că se elaborează și se controlează un program de întreținere a aeronavelor, inclusiv orice program de fiabilitate aplicabil, astfel cum se prevede la punctul M.A.302 sau ML.A.302, după caz;

                                             2.

                                             pentru aeronavele care nu sunt utilizate de transportatori aerieni titulari de licențe în conformitate cu Regulamentul (CE) nr. 1008/2008, să furnizeze o copie a programului de întreținere a aeronavei proprietarului sau operatorului responsabil în conformitate cu punctul M.A.201 sau ML.A.201, după caz;

                                             3.

                                             să se asigure că datele utilizate pentru orice modificare și reparații sunt conforme cu punctele M.A.304 sau ML.A.304, după caz;

                                             4.

                                             pentru toate aeronavele motorizate complexe sau pentru aeronavele utilizate de transportatori aerieni titulari de licențe în conformitate cu Regulamentul (CE) nr. 1008/2008, să stabilească o procedură de evaluare a modificărilor și/sau inspecțiilor fără caracter obligatoriu și să decidă cu privire la aplicarea lor, cu ajutorul procesului de management al riscurilor la adresa siguranței de care dispune întreprinderea, conform cerințelor de la punctul CAMO.A.200 litera (a) subpunctul 3;

                                             5.

                                             să se asigure că aeronava, motorul (motoarele), elicea (elicele) și componentele acesteia sunt încredințate, ori de câte ori este necesar, unei întreprinderi de întreținere autorizate în mod corespunzător menționată în subpartea F din anexa I (partea M), în anexa II (partea 145) sau în anexa Vd (partea CAO);

                                             6.

                                             să comande lucrările de întreținere, să supravegheze activitățile și să coordoneze deciziile conexe pentru a se asigura că orice lucrare de întreținere este executată corect și vizată spre punere în serviciu în mod corespunzător, în scopul stabilirii navigabilității aeronavei.

                                 (c)

                                 În cazul în care nu este autorizată în mod corespunzător în conformitate cu subpartea F din anexa I (partea M), cu anexa II (partea 145) sau cu anexa Vd (partea CAO), întreprinderea, cu consultarea operatorului, gestionează contractele de întreținere scrise prevăzute la punctul M.A.201 litera (e) subpunctul 3, litera (f) subpunctul 3, litera (g) subpunctul 3 și litera (h) subpunctul 3 sau la punctul ML.A.201, pentru a se asigura că:

                                             1.

                                             toate lucrările de întreținere sunt executate în ultimă instanță de o întreprindere de întreținere autorizată în mod corespunzător;

                                             2.

                                             funcțiile prevăzute la punctul M.A.301 litera (a) subpunctele 2, 3, 6 și 7 și la punctul ML.A.301, după caz, sunt specificate clar.

                                 (d)

                                 În pofida dispozițiilor literei (c), contractul poate lua forma unor comenzi individuale de lucrări, adresate întreprinderii de întreținere atunci când este vorba despre:

                                             1.

                                             o aeronavă care necesită o întreținere în linie neplanificată;

                                             2.

                                             întreținerea componentelor, inclusiv întreținerea motorului și a elicei, după caz.

                                 (e)

                                 Întreprinderea se asigură că factorii umani și limitele performanțelor umane sunt luate în considerare în cadrul managementului menținerii navigabilității, inclusiv în toate activitățile încredințate prin contract și subcontractate.

                        CAMO.A.320   Examinarea navigabilității

                     Atunci când întreprinderea autorizată în conformitate cu punctul CAMO.A.125 litera (e) efectuează examinări ale navigabilității, acestea sunt efectuate în conformitate cu punctul M.A.901 din anexa I (partea M) sau cu punctul ML.A.903 din anexa Vb (partea ML), după caz.

                        CAMO.A.325   Datele referitoare la managementul menținerii navigabilității

                     Întreprinderea deține și utilizează date de întreținere actuale și aplicabile, în conformitate cu punctul M.A.401 din anexa I (partea M) pentru executarea sarcinilor de menținere a navigabilității menționate la punctul CAMO.A.315. Aceste date pot fi furnizate de proprietar sau de operator, sub rezerva existenței unui contract corespunzător încheiat cu respectivul proprietar sau operator. Într-un astfel de caz, întreprinderea de management al menținerii navigabilității trebuie să păstreze aceste date doar pe durata contractului, cu excepția cazurilor în care se dispune altfel la punctul CAMO.A.220 litera (a).

                        SECȚIUNEA B

                        CERINȚE APLICABILE AUTORITĂȚII

                        CAMO.B.005   Domeniu de aplicare

                     Prezenta secțiune stabilește cerințele de ordin administrativ și cerințele aplicabile sistemului de management care trebuie respectate de autoritatea competentă însărcinată cu punerea în aplicare și cu asigurarea respectării dispozițiilor secțiunii A din prezenta anexă.

                        CAMO.B.115   Documentația de supraveghere

                     Autoritatea competentă pune la dispoziția personalului relevant toate actele legislative, standardele, normele, publicațiile tehnice și documentele conexe pentru ca acesta să își execute sarcinile și să se achite de responsabilitățile sale.

                        CAMO.B.120   Mijloace de conformare

                                 (a)

                                 Agenția elaborează mijloace acceptabile de conformare (Acceptable Means of Compliance - «AMC») care pot fi utilizate pentru a stabili conformarea cu Regulamentul (UE) 2018/1139 și cu actele sale delegate și de punere în aplicare.

                                 (b)

                                 Se pot folosi mijloace de conformare alternative pentru a stabili conformarea cu Regulamentul (UE) 2018/1139 și cu actele sale delegate și de punere în aplicare.

                                 (c)

                                 Autoritatea competentă stabilește un sistem pentru a evalua în mod sistematic dacă toate mijloacele de conformare alternative pe care le utilizează ea însăși sau întreprinderile aflate sub supravegherea sa permit stabilirea conformării cu Regulamentul (UE) 2018/1139 și cu actele sale delegate și de punere în aplicare.

                                 (d)

                                 Autoritatea competentă evaluează toate mijloacele de conformare alternative propuse de o întreprindere în conformitate cu punctul CAMO.A.120, analizând documentația pusă la dispoziție și, dacă se consideră necesar, efectuând o inspecție în cadrul întreprinderii.
                                 Atunci când constată că mijloacele de conformare alternative respectă Regulamentul (UE) 2018/1139 și actele sale delegate și de punere în aplicare, autoritatea competentă ia următoarele măsuri fără întârzieri nejustificate:

                                             1.

                                             înștiințează solicitantul că pot fi aplicate mijloacele de conformare alternative și, dacă este cazul, modifică în consecință autorizarea sau certificatul solicitantului;

                                             2.

                                             înștiințează agenția cu privire la conținutul acestora, incluzând copii ale tuturor documentelor relevante.

                                 (e)

                                 Atunci când utilizează ea însăși mijloace de conformare alternative pentru a obține conformarea cu Regulamentul (UE) 2018/1139 și cu actele sale delegate și de punere în aplicare, autoritatea competentă:

                                             1.

                                             le pune la dispoziția tuturor întreprinderilor și persoanelor aflate sub supravegherea sa;

                                             2.

                                             notifică agenția fără întârzieri nejustificate.

                                       Autoritatea competentă furnizează agenției o descriere completă a mijloacelor de conformare alternative, inclusiv orice revizuire a procedurilor care poate fi relevantă, precum și o evaluare care demonstrează că acestea respectă Regulamentul (UE) 2018/1139 și actele sale delegate și de punere în aplicare.

                        CAMO.B.125   Informarea agenției

                                 (a)

                                 Autoritatea competentă informează agenția, fără întârzieri nejustificate, în cazul apariției oricăror probleme semnificative legate de aplicarea Regulamentului (UE) 2018/1139 și a actelor sale delegate și de punere în aplicare.

                                 (b)

                                 Autoritatea competentă furnizează agenției informațiile semnificative din punctul de vedere al siguranței provenite din rapoartele cu privire la evenimente pe care le-a primit în temeiul punctului CAMO.A.160.

                        CAMO.B.135   Reacția imediată la o problemă de siguranță

                                 (a)

                                 Fără a aduce atingere Regulamentului (UE) nr. 376/2014 și Regulamentului de punere în aplicare (UE) 2015/1018 (*2), autoritatea competentă implementează un sistem pentru a colecta, pentru a analiza și pentru a difuza în mod corespunzător informații privind siguranța.

                                 (b)

                                 Agenția implementează un sistem pentru a analiza în mod corespunzător orice informație relevantă privind siguranța pe care a primit-o și pentru a transmite, fără întârzieri nejustificate, statelor membre și Comisiei toate informațiile, inclusiv recomandările sau acțiunile corective care trebuie realizate, necesare pentru ca acestea să reacționeze în timp util la o problemă de siguranță ce implică produse, piese, echipamente, persoane sau întreprinderi care fac obiectul Regulamentului (UE) 2018/1139 și al actelor sale delegate și de punere în aplicare.

                                 (c)

                                 La primirea informațiilor menționate la literele (a) și (b), autoritatea competentă ia măsuri adecvate pentru soluționarea problemei de siguranță.

                                 (d)

                                 Măsurile luate în temeiul literei (c) se notifică imediat tuturor persoanelor sau întreprinderilor care trebuie să le respecte în temeiul Regulamentului (UE) 2018/1139 și al actelor sale delegate și de punere în aplicare. Autoritatea competentă notifică aceste măsuri și agenției și, atunci când sunt necesare acțiuni combinate, celorlalte state membre în cauză.

                        CAMO.B.200   Sistemul de management

                                 (a)

                                 Autoritatea competentă instituie și menține un sistem de management care include cel puțin:

                                             1.

                                             politici și proceduri documentate în vederea descrierii organizării acesteia, a mijloacelor și metodelor sale de obținere a conformării cu Regulamentul (UE) 2018/1139 și cu actele sale delegate și de punere în aplicare. Procedurile trebuie actualizate permanent și servesc ca documente de lucru fundamentale în cadrul respectivei autorități competente pentru toate sarcinile aferente;

                                             2.

                                             suficient personal pentru a-și executa sarcinile și a se achita de responsabilități. Trebuie instituit un sistem de planificare a disponibilității personalului, pentru a asigura îndeplinirea corespunzătoare a tuturor sarcinilor;

                                             3.

                                             personal calificat pentru executarea sarcinilor care îi sunt atribuite, care deține cunoștințele, experiența, pregătirea inițială și periodică necesare pentru a asigura competența continuă;

                                             4.

                                             facilități și spații în birouri adecvate pentru executarea sarcinilor atribuite;

                                             5.

                                             o funcție de monitorizare a conformării sistemului de management cu cerințele relevante și a gradului de adecvare al procedurilor, inclusiv instituirea unui proces de audit intern și a unui proces de management al riscurilor la adresa siguranței. Monitorizarea conformării trebuie să includă un sistem de transmitere a constatărilor auditului către cadrele superioare de conducere ale autorității competente, pentru a se asigura implementarea acțiunilor corective, dacă este cazul;

                                             6.

                                             o persoană sau un grup de persoane care răspund în ultimă instanță în fața cadrelor superioare de conducere ale autorității competente pentru funcția de monitorizare a conformării.

                                 (b)

                                 Pentru fiecare domeniu de activitate, inclusiv pentru sistemul de management, autoritatea competentă atribuie unei persoane sau mai multora răspunderea generală pentru gestionarea sarcinii (sarcinilor) relevante.

                                 (c)

                                 Autoritatea competentă instituie proceduri pentru participarea la schimbul reciproc al tuturor informațiilor și asistenței necesare împreună cu alte autorități competente în cauză, inclusiv la schimbul tuturor constatărilor semnalate și la acțiunile întreprinse ulterior în urma supravegherii persoanelor și a întreprinderilor care derulează activități pe teritoriul unui stat membru, dar care sunt certificate de autoritatea competentă a altui stat membru sau de agenție.

                                 (d)

                                 O copie a procedurilor legate de sistemul de management și a modificărilor acestora se pune la dispoziția agenției în scopul standardizării și întreprinderilor care intră sub incidența prezentului regulament, dacă se face o astfel de solicitare.

                        CAMO.B.205   Atribuirea de sarcini entităților calificate

                                 (a)

                                 Statele membre atribuie numai entităților calificate sarcini legate de certificarea inițială sau de supravegherea continuă a persoanelor sau a întreprinderilor care fac obiectul Regulamentului (UE) 2018/1139 și al actelor sale delegate și de punere în aplicare. Atunci când atribuie sarcini, autoritatea competentă se asigură că:

                                             1.

                                             dispune de un sistem pentru evaluarea inițială și continuă a conformării entității calificate cu anexa VI «Cerințe esențiale aplicabile entităților calificate» la Regulamentul (UE) 2018/1139. Sistemul și rezultatele evaluării se documentează;

                                             2.

                                             a încheiat cu entitatea calificată un acord documentat, aprobat de ambele părți la nivelul de conducere corespunzător, care definește în mod clar:

                                                         (i)

                                                         sarcinile care trebuie executate;

                                                         (ii)

                                                         declarațiile, rapoartele și evidențele care trebuie furnizate;

                                                         (iii)

                                                         condițiile tehnice care trebuie îndeplinite la executarea unor astfel de sarcini;

                                                         (iv)

                                                         acoperirea responsabilității asociate;

                                                         (v)

                                                         protecția acordată informațiilor obținute în cursul executării unor astfel de sarcini.

                                 (b)

                                 Autoritatea competentă se asigură că procesul de audit intern și procesul de management al riscurilor la adresa siguranței prevăzute la punctul CAMO.B.200 litera (a) subpunctul 5 cuprind toate sarcinile de certificare sau de supraveghere continuă executate în numele său.

                        CAMO.B.210   Modificări aduse sistemului de management

                                 (a)

                                 Autoritatea competentă dispune de un sistem pentru identificarea schimbărilor care îi afectează capacitatea de a-și executa sarcinile și de a se achita de responsabilitățile definite în Regulamentul (UE) nr. 2018/1139 și în actele sale delegate și de punere în aplicare. Acest sistem îi permite să ia măsurile necesare pentru a garanta că sistemul său de management rămâne adecvat și eficace.

                                 (b)

                                 Autoritatea competentă își actualizează sistemul de management pentru a reflecta rapid orice modificare a Regulamentului (UE) nr. 2018/1139 și a actelor sale delegate și de punere în aplicare, astfel încât să asigure o implementare eficace.

                                 (c)

                                 Autoritatea competentă notifică agenției schimbările care îi afectează capacitatea de a-și executa sarcinile și de a se achita de responsabilitățile definite în Regulamentul (UE) nr. 2018/1139 și în actele sale delegate și de punere în aplicare.

                        CAMO.B.220   Evidența documentelor

                                 (a)

                                 Autoritatea competentă instituie un sistem de evidență care să permită stocarea adecvată, accesibilitatea și trasabilitatea sigură a următoarelor elemente:

                                             1.

                                             politicile și procedurile documentate ale sistemului de management;

                                             2.

                                             pregătirea, calificarea și autorizarea personalului său;

                                             3.

                                             atribuirea sarcinilor, cuprinzând elementele impuse de punctul CAMO.B.205, precum și detaliile sarcinilor atribuite;

                                             4.

                                             procesele de certificare și supravegherea continuă a întreprinderilor certificate, inclusiv:

                                                         (i)

                                                         cererea de obținere a certificatului de întreprindere;

                                                         (ii)

                                                         programul de supraveghere continuă al autorității, incluzând toate evidențele evaluărilor, auditurilor și inspecțiilor;

                                                         (iii)

                                                         certificatul întreprinderii, inclusiv toate modificările;

                                                         (iv)

                                                         o copie a programului de supraveghere, care să conțină datele la care trebuie efectuate auditurile, precum și datele la care acestea au fost efectuate;

                                                         (v)

                                                         copii ale întregii corespondențe oficiale;

                                                         (vi)

                                                         detaliile referitoare la constatări, acțiuni corective, data de închidere a acțiunilor, orice scutire și măsuri de executare;

                                                         (vii)

                                                         orice rapoarte de evaluare, de audit și de inspecție întocmite de o altă autoritate competentă în temeiul punctului CAMO.B.300 litera (d);

                                                         (viii)

                                                         copii ale tuturor CAME sau manuale ale întreprinderii și ale modificărilor aduse acestora;

                                                         (ix)

                                                         copii ale oricărui alt document care a fost aprobat în mod direct de către autoritatea competentă;

                                             5.

                                             evaluarea mijloacelor de conformare alternative propuse de întreprinderi și notificarea lor trimisă agenției, precum și a evaluarea mijloacelor de conformare alternative utilizate de autoritatea competentă însăși;

                                             6.

                                             informațiile privind siguranța și măsurile subsecvente în conformitate cu punctul CAMO.B.125;

                                             7.

                                             utilizarea dispozițiilor privind flexibilitatea în conformitate cu Regulamentul (UE) 2018/1139 și cu actele sale delegate și de punere în aplicare.

                                 (b)

                                 Autoritatea competentă păstrează o listă cu toate certificatele pe care le-a eliberat întreprinderilor.

                                 (c)

                                 Toate evidențele menționate la literele (a) și (b) se păstrează timp de minimum cinci ani, sub rezerva respectării legislației aplicabile cu privire la protecția datelor.

                                 (d)

                                 Toate evidențele menționate la literele (a) și (b) se pun, la cerere, la dispoziția autorității competente a unui alt stat membru sau a agenției.

                        CAMO.B.300   Principii de supraveghere

                                 (a)

                                 Autoritatea competentă verifică:

                                             1.

                                             conformitatea cu cerințele aplicabile întreprinderilor înainte de a elibera un certificat pentru o întreprindere, după caz;

                                             2.

                                             conformitatea continuă cu cerințele aplicabile a întreprinderilor pe care le-a certificat;

                                             3.

                                             aplicarea măsurilor de siguranță adecvate dispuse de autoritatea competentă astfel cum se definește la punctul CAMO.B.135 literele (c) și (d).

                                 (b)

                                 Această verificare trebuie:

                                             1.

                                             să fie susținută de o documentație concepută în mod specific pentru a furniza personalului responsabil cu supravegherea siguranței îndrumări privind exercitarea funcțiilor sale;

                                             2.

                                             să furnizeze întreprinderilor în cauză rezultatele activității de supraveghere a siguranței;

                                             3.

                                             să se bazeze pe evaluări, audituri și inspecții, inclusiv inspecții neanunțate;

                                             4.

                                             să furnizeze autorității competente dovezile necesare în cazul în care trebuie luate măsuri suplimentare, inclusiv măsurile prevăzute la punctul CAMO.B.350 «Constatări și acțiuni corective».

                                 (c)

                                 Sfera supravegherii definită la literele (a) și (b) trebuie să țină seama de rezultatele activităților de supraveghere anterioare și de prioritățile în materie de siguranță.

                                 (d)

                                 În cazul în care unitățile de lucru ale unei întreprinderi sunt situate în mai multe state, autoritatea competentă definită la punctul CAMO.A.105 poate fi de acord ca sarcinile de supraveghere să fie executate fie de autoritatea sau autoritățile competente ale statului membru ori ale statelor membre în care sunt situate respectivele unități de lucru, fie de către agenție în cazul unităților de lucru situate într-o țară terță. Orice întreprindere care face obiectul unui astfel de acord trebuie să fie informată cu privire la existența acestuia și la domeniul său de aplicare.

                                 (e)

                                 În cazul supravegherii efectuate la unitățile de lucru situate într-un alt stat, înainte de efectuarea oricărui audit sau a oricărei inspecții la fața locului a unor astfel de unități, autoritatea competentă definită la punctul CAMO.A.105 informează autoritatea competentă din statul respectiv sau, în cazul unităților de lucru ale întreprinderilor cu sediul principal de activitate într-o țară terță, agenția.

                                 (f)

                                 Autoritatea competentă colectează și prelucrează orice informație considerată utilă pentru supraveghere, inclusiv pentru inspecțiile neanunțate.

                        CAMO.B.305   Programul de supraveghere

                                 (a)

                                 Autoritatea competentă instituie și menține un program de supraveghere care cuprinde activitățile de supraveghere prevăzute la punctul CAMO.B.300.

                                 (b)

                                 Programul de supraveghere se elaborează ținând cont de natura specifică a întreprinderii, de complexitatea activităților sale, de rezultatele activităților anterioare de certificare și/sau de supraveghere și se bazează pe evaluarea riscurilor asociate. Programul trebuie să includă, în cadrul fiecărui ciclu de planificare a supravegherii:

                                             1.

                                             evaluări, audituri și inspecții, inclusiv inspecții neanunțate și, după caz:

                                                         (i)

                                                         evaluări ale sistemului de management și audituri ale proceselor;

                                                         (ii)

                                                         audituri de produs pe un eșantion relevant de aeronave gestionate de întreprindere;

                                                         (iii)

                                                         eșantionarea examinărilor navigabilității efectuate;

                                                         (iv)

                                                         eșantionarea autorizațiilor de zbor eliberate;

                                             2.

                                             întâlniri stabilite între managerul responsabil și autoritatea competentă, pentru a se asigura că ambele părți rămân informate cu privire la aspectele importante.

                                 (c)

                                 Pentru întreprinderile certificate de autoritatea competentă trebuie să se aplice un ciclu de planificare a supravegherii care să nu depășească 24 de luni.

                                 (d)

                                 În pofida dispozițiilor literei (c), ciclul de planificare a supravegherii poate fi prelungit până la 36 de luni dacă autoritatea competentă a constatat că, în decursul celor 24 de luni anterioare:

                                             1.

                                             întreprinderea a demonstrat o identificare eficientă a pericolelor la adresa siguranței aviației și un management eficace al riscurilor asociate;

                                             2.

                                             întreprinderea a demonstrat continuu, în conformitate cu punctul CAMO.A.130, că ține complet sub control toate schimbările;

                                             3.

                                             nu s-au emis constatări de nivel 1;

                                             4.

                                             toate acțiunile corective au fost puse în aplicare în termenul acceptat sau prelungit de autoritatea competentă, definit la punctul CAMO.B.350.

                                       În pofida dispozițiilor literei (c), ciclul de planificare a supravegherii poate fi prelungit până la maximum 48 de luni dacă, pe lângă condițiile prevăzute la primul paragraf subpunctele 1-4, întreprinderea a instituit, iar autoritatea competentă a aprobat, un sistem eficace de raportare continuă către autoritatea competentă cu privire la performanța în materie de siguranță și la conformarea cu reglementările a întreprinderii însăși.

                                 (e)

                                 Ciclul de planificare a supravegherii poate fi redus dacă există dovezi că performanța în materie de siguranță a întreprinderii a scăzut.

                                 (f)

                                 Programul de supraveghere include evidențe ale datelor la care trebuie să aibă loc audituri, inspecții și întâlniri și ale datelor la care s-au derulat respectivele audituri, inspecții și întâlniri.

                                 (g)

                                 La finalizarea fiecărui ciclu de planificare a supravegherii, autoritatea competentă întocmește un raport de recomandare referitor la menținerea aprobării care reflectă rezultatele supravegherii.

                        CAMO.B.310   Procedura de certificare inițială

                                 (a)

                                 La primirea unei cereri de eliberare inițială a unui certificat pentru o întreprindere, autoritatea competentă verifică dacă întreprinderea îndeplinește cerințele aplicabile.

                                 (b)

                                 Pe parcursul investigației pentru certificarea inițială se convoacă cel puțin o dată o întâlnire cu managerul responsabil al întreprinderii, pentru a se asigura că acesta/aceasta înțelege bine importanța procesului de certificare și scopul semnării declarației întreprinderii cu privire la respectarea procedurilor specificate în CAME.

                                 (c)

                                 Autoritatea competentă înregistrează toate constatările, acțiunile de închidere (acțiuni necesare pentru a încheia o constatare) și recomandările.

                                 (d)

                                 Autoritatea competentă confirmă în scris întreprinderii toate constatările semnalate în cursul verificării. Pentru certificarea inițială, trebuie efectuate, într-un mod considerat satisfăcător de autoritatea competentă, toate acțiunile corective care se impun în urma constatărilor, pentru ca certificatul să poată fi eliberat.

                                 (e)

                                 Dacă a constatat că întreprinderea respectă cerințele aplicabile, autoritatea competentă:

                                             (1)

                                             eliberează certificatul prevăzut în apendicele I «Formularul 14 al AESA» la prezenta anexă;

                                             (2)

                                             aprobă în mod oficial CAME.

                                 (f)

                                 Numărul de referință al certificatului este inclus în certificatul bazat pe formularul 14 al AESA în modul specificat de agenție.

                                 (g)

                                 Certificatul se eliberează pe o durată nelimitată. Privilegiile și sfera activităților pe care întreprinderea este autorizată să le desfășoare, inclusiv orice limitări aplicabile, sunt indicate în condițiile de autorizare anexate la certificat.

                                 (h)

                                 Pentru ca o întreprindere să poată efectua schimbări fără aprobarea prealabilă a autorității competente în conformitate cu punctul CAMO.A.130 litera (c), autoritatea competentă trebuie să aprobe procedura relevantă din CAME care definește sfera unor astfel de schimbări și descrie modul în care aceste schimbări vor fi gestionate și notificate.

                        CAMO.B.330   Schimbări

                                 (a)

                                 La primirea unei cereri de efectuare a unei schimbări care necesită o aprobare prealabilă, autoritatea competentă verifică dacă întreprinderea îndeplinește cerințele aplicabile înainte de a da respectiva aprobare.

                                 (b)

                                 Autoritatea competentă stabilește condițiile în care întreprinderea își poate desfășura activitatea pe durata schimbării, cu excepția cazului în care autoritatea competentă constată că certificatul întreprinderii trebuie să fie suspendat.

                                 (c)

                                 Dacă a constatat că întreprinderea respectă cerințele aplicabile, autoritatea competentă aprobă schimbarea.

                                 (d)

                                 Fără a aduce atingere niciunei măsuri de executare suplimentare, atunci când întreprinderea efectuează schimbări care necesită o aprobare prealabilă fără să fi primit respectiva aprobare din partea autorității competente în temeiul literei (c), autoritatea competentă suspendă, limitează sau revocă certificatul întreprinderii.

                                 (e)

                                 Pentru schimbările care nu necesită o autorizare prealabilă, autoritatea competentă evaluează informațiile furnizate în notificarea trimisă de întreprindere în conformitate cu punctul CAMO.A.130 litera (c) pentru a verifica respectarea cerințelor aplicabile. În cazul constatării oricărei neconformități, autoritatea competentă:

                                             1.

                                             informează întreprinderea cu privire la neconformitate și solicită schimbări suplimentare;

                                             2.

                                             în cazul unor constatări de nivel 1 sau nivel 2, acționează în conformitate cu punctul CAMO.B.350.

                        CAMO.B.350   Constatări și acțiuni corective

                                 (a)

                                 Autoritatea competentă trebuie să dispună de un sistem de analiză a constatărilor pentru a stabili semnificația acestora la nivelul siguranței.

                                 (b)

                                 O constatare de nivel 1 este emisă de către autoritatea competentă atunci când se constată orice neconformitate semnificativă cu cerințele aplicabile din Regulamentul (UE) 2018/1139 și din actele sale delegate și de punere în aplicare, cu procedurile și manualele întreprinderii sau cu condițiile unei autorizări sau ale unui certificat care reduce nivelul de siguranță sau pune în pericol grav siguranța zborului.
                                 Constatările de nivel 1 includ:

                                             1.

                                             neacordarea accesului autorității competente la baza materială a întreprinderii, astfel cum se prevede la punctul CAMO.A.140, în timpul programului normal de lucru și după două solicitări scrise;

                                             2.

                                             obținerea sau menținerea valabilității certificatului întreprinderii prin falsificarea documentelor doveditoare depuse;

                                             3.

                                             dovada unor practici neregulamentare sau a utilizării frauduloase a certificatului întreprinderii;

                                             4.

                                             lipsa unui manager responsabil.

                                 (c)

                                 O constatare de nivel 2 este emisă de către autoritatea competentă atunci când se constată orice neconformitate cu cerințele aplicabile din Regulamentul (UE) 2018/1139 și din actele sale delegate și de punere în aplicare, cu procedurile și manualele întreprinderii sau cu condițiile unei autorizări sau ale unui certificat care poate reduce nivelul de siguranță sau poate pune în pericol siguranța zborului.

                                 (d)

                                 Când se face o constatare în cursul supravegherii sau prin orice alte mijloace, autoritatea competentă, fără a aduce atingere niciunei măsuri suplimentare impuse de Regulamentul (UE) 2018/1139 și de actele sale delegate și de punere în aplicare, comunică respectiva constatare în scris întreprinderii și solicită acțiuni corective pentru soluționarea neconformității (neconformităților) identificate. Atunci când o constatare este legată în mod direct de o aeronavă, autoritatea competentă informează statul în care este înmatriculată respectiva aeronavă.

                                             1.

                                             În cazul constatărilor de nivel 1, autoritatea competentă ia măsuri imediate și adecvate pentru a interzice sau pentru a limita activitățile și, dacă este cazul, ia măsuri în vederea revocării certificatului sau în vederea limitării ori a suspendării sale complete sau parțiale, în funcție de amploarea constatării de nivel 1, până când întreprinderea a întreprins cu succes acțiuni corective.

                                             2.

                                             În cazul constatărilor de nivel 2, autoritatea competentă:

                                                         (i)

                                                         acordă întreprinderii un termen pentru implementarea acțiunilor corective corespunzătoare naturii constatării, care, inițial, nu depășește în niciun caz trei luni. Termenul curge de la data comunicării în scris a constatării către întreprindere, cu solicitarea executării unor acțiuni corective pentru soluționarea neconformității identificate. La finele acestei perioade și în funcție de natura constatării și de istoricul performanței în materie de siguranță al întreprinderii, autoritatea competentă poate prelungi perioada de trei luni sub rezerva existenței unui plan satisfăcător de acțiuni corective, aprobat de autoritatea competentă;

                                                         (ii)

                                                         evaluează acțiunile corective și planul de implementare propuse de întreprindere și, dacă evaluarea concluzionează că acestea sunt suficiente pentru a soluționa neconformitatea (neconformitățile), le acceptă.

                                             3.

                                             În cazul în care o întreprindere nu depune un plan de acțiuni corective acceptabil sau nu execută acțiunile corective în termenul acceptat sau prelungit de autoritatea competentă, constatarea se transformă în constatare de nivel 1 și se iau măsurile prevăzute la litera (d) subpunctul 1.

                                             4.

                                             Autoritatea competentă ține evidența tuturor constatărilor pe care le-a făcut sau care i-au fost comunicate în conformitate cu litera (e) și, după caz, a măsurilor de executare pe care le-a aplicat, precum și a tuturor acțiunilor corective și a datei de închidere a acțiunilor legate de constatări.

                                 (e)

                                 Fără a aduce atingere niciunei măsuri de executare suplimentare, atunci când autoritatea unui stat membru care acționează în temeiul dispozițiilor de la punctul CAMO.B.300 litera (d) identifică orice neconformitate cu cerințele aplicabile din Regulamentul (UE) 2018/1139 și din actele sale delegate și de punere în aplicare din partea unei întreprinderi certificate de autoritatea competentă a altui stat membru sau de agenție, aceasta informează respectiva autoritate competentă și indică nivelul constatării.

                        CAMO.B.355   Suspendarea, limitarea și revocarea

                     Autoritatea competentă:

                                 (a)

                                 suspendă un certificat pe motive temeinice, în cazul unei potențiale amenințări la adresa siguranței;

                                 (b)

                                 suspendă, revocă sau limitează un certificat în temeiul punctului CAMO.B.350;

                                 (c)

                                 suspendă certificatul în cazul în care, timp de 24 de luni, inspectorii autorității competente nu reușesc să își îndeplinească responsabilitățile de supraveghere printr-un audit sau audituri la fața locului, din cauza unor probleme de securitate existente în statul în care se situează unitățile de lucru.

                     Apendicele I

                        Certificat de întreprindere de management al menținerii navigabilității - Formularul 14 al AESA

                     Textul imaginii

                        [STATUL MEMBRU (*)]
                        Stat membru al Uniunii Europene (**)
                        CERTIFICAT DE ÎNTREPRINDERE DE MANAGEMENT AL MENȚINERII NAVIGABILITĂȚII
                        Referință: [CODUL STATULUI MEMBRU (*)].CAMO.XXXX (Ref.: AOC XX.XXXX)
                        În temeiul Regulamentului (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației și al Regulamentului (UE) nr. 1321/2014 al Comisiei și sub rezerva respectării condițiilor de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                        [NUMELE ȘI ADRESA SOCIETĂȚII]
                        este o întreprindere de management al menținerii navigabilității care respectă secțiunea A din anexa Vc (partea CAMO) la Regulamentul (UE) nr. 1321/2014 al Comisiei.
                        CONDIȚII:
                        1. Prezentul certificat este limitat la domeniul indicat în secțiunea privind domeniul de activitate din memoriul de prezentare a întreprinderii de management al menținerii navigabilității (CAME) aprobat, menționat în secțiunea A din anexa Vc (partea CAMO) la Regulamentul (UE) nr. 1321/2014 al Comisiei.
                        2. Prezentul certificat impune respectarea procedurilor specificate în CAME aprobat în conformitate cu anexa Vc (partea CAMO) la Regulamentul (UE) nr. 1321/2014 al Comisiei.
                        3. Prezentul certificat este valabil atât timp cât întreprinderea de management al menținerii navigabilității autorizată respectă dispozițiile din anexa I (partea M), anexa Vb (partea ML) și anexa Vc (partea CAMO) la Regulamentul (UE) nr. 1321/2014 al Comisiei.
                        4. În cazul în care întreprinderea de management al menținerii navigabilității subcontractează, în cadrul sistemului său de management, serviciile uneia sau mai multor întreprinderi, prezentul certificat rămâne valabil cu condiția ca respectivele întreprinderi să îndeplinească obligațiile contractuale aplicabile.
                        5. Sub rezerva respectării condițiilor 1-4 de mai sus, prezentul certificat rămâne valabil pe o durată nelimitată, cu excepția cazului în care certificatul a făcut anterior obiectul renunțării, înlocuirii, suspendării sau revocării.
                        În cazul în care prezentul formular este folosit și pentru titularii de certificate de operator aerian (AOC) [transportatorii aerieni titulari de licențe în temeiul Regulamentului (CE) nr. 1008/2008], se adaugă la referință numărul AOC-ului, în plus față de numărul standard, iar condiția 5 se înlocuiește cu următoarele condiții suplimentare:
                        6. Prezentul certificat nu constituie o autorizație de operare a tipurilor de aeronave menționate la condiția nr. 1. Autorizația de operare a aeronavelor este AOC-ul.
                        7. Expirarea, suspendarea sau revocarea AOC-ului unui transportator aerian titular de licență în temeiul Regulamentului (CE) nr. 1008/2008 atrage automat după sine nulitatea prezentului certificat în ceea ce privește însemnele de înmatriculare ale aeronavelor înscrise în AOC, cu excepția cazului în care autoritatea competentă declară în mod explicit contrariul.
                        8. Sub rezerva respectării condițiilor de mai sus, prezentul certificat rămâne valabil pe o durată nelimitată, cu excepția cazului în care certificatul a făcut anterior obiectul renunțării, înlocuirii, suspendării sau revocării.
                        Data primei eliberări:
                        Semnătura:
                        Data prezentei revizuiri: Revizuire nr.:
                        Pentru autoritatea competentă: [AUTORITATEA COMPETENTĂ A STATULUI MEMBRU (*)]
                        Pagina … din …
                        (*) Sau «AESA», dacă AESA este autoritatea competentă.

                     Textul imaginii

                        Pagina 2 din …
                        CONDIȚII DE AUTORIZARE
                        A ÎNTREPRINDERII DE MANAGEMENT AL MENȚINERII NAVIGABILITĂȚII
                        Referință: [CODUL STATULUI MEMBRU (*)].CAMO.XXXX
                        (Ref.: AOC XX.XXXX)
                        Întreprindere: [NUMELE ȘI ADRESA SOCIETĂȚII]
                        Condițiile de autorizare sunt limitate la domeniul de activitate cuprins în secțiunea relevantă a CAME aprobat
                        Numărul de referință al CAME:
                        Data primei eliberări:
                        Semnătura:
                        Data prezentei revizuiri: Revizuire nr.:
                        Pentru autoritatea competentă: [AUTORITATEA COMPETENTĂ A STATULUI MEMBRU (*)]
                        Formularul 14 al AESA versiunea 5
                        (*) Sau «AESA», dacă AESA este autoritatea competentă.
                        (**) Se elimină în cazul statelor nemembre ale UE sau AESA.
                        (***) Se șterge, după caz, dacă întreprinderea nu este autorizată.
                        Tip/serie/grupă de aeronavă
                        Examinare a navigabilității autorizată
                        Autorizații de zbor autorizate
                        Întreprindere sau întreprinderi subcontractate
                        [DA/NU] (***)
                        [DA/NU] (***)
                        [DA/NU] (***)
                        [DA/NU] (***)
                        [DA/NU] (***)
                        [DA/NU] (***)
                        [DA/NU] (***)
                        [DA/NU] (***)

               ”

               (*1)  Regulamentul (UE) 2015/1018 al Comisiei din 29 iunie 2015 de stabilire a unei liste de clasificare a evenimentelor de aviație civilă care trebuie raportate în mod obligatoriu în conformitate cu Regulamentul (UE) nr. 376/2014 al Parlamentului European și al Consiliului (JO L163, 30.6.2015, p. 1).

               (*2)  Regulamentul (UE) 2015/1018 al Comisiei din 29 iunie 2015 de stabilire a unei liste de clasificare a evenimentelor de aviație civilă care trebuie raportate în mod obligatoriu în conformitate cu Regulamentul (UE) nr. 376/2014 al Parlamentului European și al Consiliului (JO L163, 30.6.2015, p. 1).

            ANEXA VIII

                     „ANEXA Vd

                        (Partea CAO)

                     CUPRINS

                                 CAO.1

                              Generalități

                           SECȚIUNEA A — CERINȚE APLICABILE ÎNTREPRINDERILOR

                                 CAO.A.010

                              Domeniu de aplicare

                                 CAO.A.015

                              Depunerea cererilor

                                 CAO.A.017

                              Mijloace de conformare

                                 CAO.A.020

                              Condiții de autorizare

                                 CAO.A.025

                              Memoriul de prezentare a întreprinderii cu privilegii combinate în materie de navigabilitate

                                 CAO.A.030

                              Unități de lucru

                                 CAO.A.035

                              Cerințe privind personalul

                                 CAO.A.040

                              Personalul de certificare

                                 CAO.A.045

                              Personalul de examinare a navigabilității

                                 CAO.A.050

                              Componente, echipamente și scule

                                 CAO.A.055

                              Date de întreținere și comenzi de lucrări de întreținere

                                 CAO.A.060

                              Standarde de întreținere

                                 CAO.A.065

                              Certificatul de punere în serviciu al aeronavei

                                 CAO.A.070

                              Certificatul de punere în serviciu pentru componente

                                 CAO.A.075

                              Managementul menținerii navigabilității

                                 CAO.A.080

                              Datele referitoare la managementul menținerii navigabilității

                                 CAO.A.085

                              Examinarea navigabilității

                                 CAO.A.090

                              Evidența documentelor

                                 CAO.A.095

                              Privilegii ale întreprinderii

                                 CAO.A.100

                              Sistemul de control al calității și bilanțul organizațional

                                 CAO.A.105

                              Schimbări la nivelul întreprinderii

                                 CAO.A.110

                              Menținerea valabilității

                                 CAO.A.115

                              Constatări

                           Secțiunea B — CERINȚE APLICABILE AUTORITĂȚII

                                 CAO.B.010

                              Domeniu de aplicare

                                 CAO.B.015

                              Autoritate competentă

                                 CAO.B.017

                              Mijloace de conformare

                                 CAO.B.020

                              Evidența documentelor

                                 CAO.B.025

                              Schimbul reciproc de informații

                                 CAO.B.030

                              Responsabilități

                                 CAO.B.035

                              Scutiri

                                 CAO.B.040

                              Depunerea cererilor

                                 CAO.B.045

                              Procedura de certificare inițială

                                 CAO.B.050

                              Eliberarea certificatului inițial

                                 CAO.B.055

                              Supravegherea continuă

                                 CAO.B.060

                              Constatări

                                 CAO.B.065

                              Schimbări

                                 CAO.B.070

                              Suspendarea, limitarea și revocarea

                           Apendicele I — Certificatul de întreprindere cu privilegii combinate în materie de navigabilitate (CAO)

                        CAO.1   Generalități

                     În sensul prezentei anexe (partea CAO):

                                 1.

                                 autoritatea competentă este:

                                             (a)

                                             pentru întreprinderile care au sediul principal de activitate într-un stat membru, autoritatea desemnată de către acel stat membru;

                                             (b)

                                             pentru întreprinderile care au sediul principal de activitate într-o țară terță, agenția.

                                 2.

                                 «proprietar» înseamnă persoana care răspunde de menținerea navigabilității aeronavei, inclusiv una dintre următoarele persoane:

                                             (i)

                                             proprietarul înregistrat al aeronavei;

                                             (ii)

                                             locatarul în cazul unui contract de închiriere;

                                             (iii)

                                             operatorul.”

                        SECȚIUNEA A

                        CERINȚE APLICABILE ÎNTREPRINDERILOR

                        CAO.A.010   Domeniu de aplicare

                     Prezenta anexă stabilește cerințele care trebuie îndeplinite de o întreprindere cu privilegii combinate în materie de navigabilitate (CAO) pentru a i se elibera, la cerere, o autorizare pentru întreținerea și pentru managementul menținerii navigabilității aeronavelor și componentelor destinate a fi instalate pe acestea și pentru a continua desfășurarea acestor activități, în cazul în care aeronavele în cauză nu sunt clasificate drept aeronave motorizate complexe și nu sunt înscrise în certificatul de operator aerian al unui transportator aerian titular de licență în conformitate cu Regulamentul (CE) nr. 1008/2008.

                        CAO.A.015   Depunerea cererilor

                     CAO solicită eliberarea sau modificarea unei autorizări CAO autorității competente, în forma și modul stabilite de respectiva autoritate.

                        CAO.A.017   Mijloace de conformare

                                 (a)

                                 Pentru a obține conformarea cu Regulamentul (UE) 2018/1139 și cu actele sale delegate și de punere în aplicare, o întreprindere poate utiliza mijloace de conformare alternative la mijloacele acceptabile de conformare adoptate de agenție.

                                 (b)

                                 Atunci când dorește să utilizeze mijloace de conformare alternative, o întreprindere furnizează autorității competente o descriere completă a respectivelor mijloace de conformare alternative, înainte de a le utiliza. Descrierea respectivă trebuie să includă o evaluare care demonstrează respectarea de către mijloacele alternative de conformare a Regulamentului (UE) 2018/1139 și a actelor sale delegate și de punere în aplicare.
                                 Întreprinderea poate utiliza respectivele mijloace de conformare alternative sub rezerva aprobării prealabile de către autoritatea competentă și la primirea notificării prevăzute la punctul CAO.B.017.

                        CAO.A.020   Condiții de autorizare

                                 (a)

                                 CAO trebuie să specifice domeniul de activitate autorizat în memoriul său de prezentare (CAE), astfel cum se prevede la punctul CAO.A.025.

                                             1.

                                             Pentru avioanele cu o masă maximă la decolare (MTOM) de peste 2 730 kg și pentru elicopterele cu MTOM de peste 1 200 kg sau certificate pentru mai mult de 4 ocupanți, domeniul de activitate trebuie să indice tipurile specifice de aeronave. Modificările aduse acestui domeniu de activitate necesită aprobarea autorității competente în conformitate cu punctul CAO.A.105 litera (a) și punctul CAO.B.065 litera (a).

                                             2.

                                             Pentru motoarele cu turbină complete, domeniul de activitate trebuie să indice constructorul, grupa, seria, tipul sau sarcina (sarcinile) de întreținere. Modificările aduse acestui domeniu de activitate necesită aprobarea autorității competente în conformitate cu punctul CAO.A.105 litera (a) și punctul CAO.B.065 litera (a).

                                             3.

                                             O CAO care angajează o singură persoană atât pentru planificare, cât și pentru îndeplinirea tuturor sarcinilor de întreținere nu poate deține privilegii pentru menținerea:

                                                         a)

                                                         avioanelor echipate cu un motor cu turbină (în cazul întreprinderilor cu categoria aeronave);

                                                         b)

                                                         elicopterelor echipate cu motor cu turbină sau cu mai mult de un motor cu piston (în cazul întreprinderilor cu categoria aeronave);

                                                         c)

                                                         motoarelor cu piston complete de cel puțin 450 CP (în cazul întreprinderilor cu categoria motoare) și

                                                         d)

                                                         motoarelor cu turbină complete (în cazul întreprinderilor cu categoria motoare).

                                             4.

                                             Pentru alte aeronave decât cele menționate la subpunctul 1, pentru componente diferite de motoarele cu turbină complete și pentru serviciile specializate de examinare nedistructivă (NDT), domeniul de activitate este controlat de CAO în conformitate cu procedura stabilită la punctul CAO.A.025 litera (a) subpunctul 11. Pentru întreținerea componentelor diferite de motoarele complete, domeniul de activitate este clasificat în conformitate cu următoarele categorii de sisteme:

                                                         (i)

                                                         C1: aer condiționat și presurizare;

                                                         (ii)

                                                         C2: pilot automat;

                                                         (iii)

                                                         C3: comunicații și navigație;

                                                         (iv)

                                                         C4: uși și trape;

                                                         (v)

                                                         C5: alimentare electrică și lumini;

                                                         (vi)

                                                         C6: echipamente;

                                                         (vii)

                                                         C7: motor;

                                                         (viii)

                                                         C8: comenzi de zbor;

                                                         (ix)

                                                         C9: combustibil;

                                                         (x)

                                                         C10: elicoptere și rotoare;

                                                         (xi)

                                                         C11: transmisie elicoptere;

                                                         (xii)

                                                         C12: hidraulică;

                                                         (xiii)

                                                         C13: sistem de indicare și înregistrare;

                                                         (xiv)

                                                         C14: tren de aterizare;

                                                         (xv)

                                                         C15: oxigen;

                                                         (xvi)

                                                         C16: elice;

                                                         (xvii)

                                                         C17: sisteme pneumatice și de vid;

                                                         (xviii)

                                                         C18: protecția contra jivrajului/ploii/incendiilor;

                                                         (xix)

                                                         C19: ferestre;

                                                         (xx)

                                                         C20: structură;

                                                         (xxi)

                                                         C21: balast de apă și

                                                         (xxii)

                                                         C22: augmentarea propulsiei.

                                       Întreprinderile care obțin o autorizare în conformitate cu prezenta anexă, pe baza unei autorizări de întreprindere existente eliberate în conformitate cu subpartea G sau F din anexa I (partea M) sau cu anexa II (partea 145) în conformitate cu articolul 4 alineatul (4), includ în domeniul de activitate toate detaliile necesare pentru a se asigura că privilegiile sunt identice cu cele incluse în autorizarea existentă.

                                 (b)

                                 Autorizarea CAO se eliberează pe baza modelului prevăzut în apendicele I la prezenta anexă.

                                 (c)

                                 O întreprindere de întreținere autorizată poate fabrica, în conformitate cu datele de întreținere, o gamă limitată de piese utilizabile în cadrul unui program de lucru care se desfășoară în propriile sale unități de lucru, așa cum se indică în CAE al său.

                        CAO.A.025   Memoriul de prezentare a întreprinderii cu privilegii combinate în materie de navigabilitate

                                 (a)

                                 CAO pune la dispoziție un manual care conține cel puțin următoarele informații:

                                             1.

                                             o declarație semnată de managerul responsabil, prin care se confirmă că întreprinderea își va desfășura activitatea cu respectarea în permanență a cerințelor din prezenta anexă și cu CAE;

                                             2.

                                             sfera de cuprindere a CAE;

                                             3.

                                             funcțiile și numele persoanelor menționate la punctul CAO.A.035 literele (a) și (b);

                                             4.

                                             o organigramă care ilustrează liniile ierarhice de responsabilitate dintre persoanele menționate la punctul CAO.A.035 literele (a) și (b);

                                             5.

                                             o listă a personalului de certificare, însoțită de domeniul de autorizare al respectivului personal, în cazul în care există;

                                             6.

                                             o listă a personalului responsabil cu elaborarea și obținerea aprobării programelor de întreținere a aeronavelor (AMP) însoțită de domeniul său de autorizare, în cazul în care există un astfel de personal;

                                             7.

                                             o listă a personalului de examinare a navigabilității, însoțită de domeniul său de autorizare, în cazul în care există un astfel de personal;

                                             8.

                                             o listă a personalului responsabil cu eliberarea autorizațiilor de zbor, în cazul în care există un astfel de personal;

                                             9.

                                             o descriere generală și o prezentare a amplasamentului unităților de lucru;

                                             10.

                                             proceduri care specifică modul în care CAO își asigură conformarea cu cerințele din prezenta anexă;

                                             11.

                                             procedura de modificare a CAE, astfel cum se prevede la punctul CAO.A.105 litera (b).

                                 (b)

                                 Prima ediție a CAE necesită aprobarea autorității competente.

                                 (c)

                                 Modificările aduse CAE sunt gestionate în conformitate cu punctul CAO.A.105.

                        CAO.A.030   Unități de lucru

                     CAO se asigură că sunt disponibile toate facilitățile necesare, inclusiv spații în birouri adecvate pentru a putea desfășura toate lucrările planificate.
                     În plus, în cazul în care domeniul de aplicare al autorizării întreprinderii include activități de întreținere, CAO se asigură că:

                                 (a)

                                 atelierele, hangarele și halele specializate oferă o protecție adecvată contra contaminării și o protecție adecvată a mediului;

                                 (b)

                                 există spații sigure de depozitare pentru componente, echipamente, scule și materiale, în condiții care să garanteze că materialele și componentele inutilizabile sunt separate de toate celelalte componente, materiale, echipamente și scule, că sunt respectate instrucțiunile de depozitare ale producătorului și că accesul la spațiile de depozitare este limitat la personalul autorizat.

                        CAO.A.035   Cerințe privind personalul

                                 (a)

                                 CAO desemnează un manager responsabil, care are autoritatea de a se asigura că toate activitățile întreprinderii pot fi finanțate astfel încât activitățile respective să se desfășoare în conformitate cu cerințele prezentei anexe.

                                 (b)

                                 Managerul responsabil numește o persoană sau un grup de persoane care au răspunderea de a se asigura că respectiva CAO respectă întotdeauna cerințele prezentei anexe. Respectiva persoană sau respectivele persoane răspund, în ultimă instanță, în fața managerului responsabil.

                                 (c)

                                 Toate persoanele menționate la litera (b) trebuie să dețină cunoștințe relevante, o pregătire și o experiență corespunzătoare în privința managementului menținerii navigabilității sau a întreținerii, corespunzătoare funcțiilor pe care le au.

                                 (d)

                                 CAO trebuie să dispună de suficient personal calificat corespunzător pentru a putea desfășura lucrările planificate. CAO are dreptul de a folosi temporar personal subcontractat.

                                 (e)

                                 CAO trebuie să evalueze și să țină evidența calificării întregului personal.

                                 (f)

                                 Personalul care execută sarcini specializate, precum sudura, sau examinarea nedistructivă/controlul nedistructiv (NDT), alt tip de control decât controlul prin contrast de culoare trebuie să fie calificat conform unui standard recunoscut oficial.

                        CAO.A.040   Personalul de certificare

                                 (a)

                                 Personalul de certificare trebuie să îndeplinească cerințele de la articolul 5. Acesta își exercită privilegiile pentru a viza lucrările de întreținere spre punere în serviciu numai în cazul în care CAO s-a asigurat:

                                             1.

                                             că respectivii membri al personalului de certificare îndeplinesc cerințele de la punctul 66.A.20 litera (b) din anexa III (partea 66), cu excepția cazului în care articolul 5 alineatul (6) face trimitere la o reglementare națională a unui stat membru, caz în care personalul menționat trebuie să îndeplinească cerințele respectivei reglementări;

                                             2.

                                             că membrii personalului de certificare dovedesc o înțelegere adecvată a aeronavelor și/sau a componentelor de aeronavă relevante care trebuie întreținute, precum și a procedurilor întreprinderii necesare pentru efectuarea unor astfel de lucrări de întreținere.

                                 (b)

                                 Prin derogare de la litera (a), în circumstanțe neprevăzute, atunci când o aeronavă este imobilizată la sol într-un alt loc decât baza principală în care nu este disponibil niciun membru al personalului de certificare corespunzător, CAO titulară a contractului de întreținere poate elibera o autorizație unică de certificare:

                                             1.

                                             fie unuia dintre angajații săi care deține calificări de tip pentru aeronave de tehnologie, construcție și sisteme similare;

                                             2.

                                             fie oricărei persoane care are cel puțin trei ani de experiență în domeniul întreținerii și este titulară a unei licențe de întreținere a aeronavelor OACI valabile și cu calificarea corespunzătoare tipului de aeronavă care necesită certificare, cu condiția ca în acel loc să nu existe nicio întreprindere autorizată în conformitate cu prezenta anexă și ca respectiva CAO titulară a contractului să obțină și să dețină documente care justifică experiența și licența respectivei persoane.

                                       Eliberarea unei autorizații unice de certificare se raportează de către CAO autorității competente în termen de șapte de zile de la eliberare. CAO care eliberează autorizația unică de certificare se asigură că orice astfel de lucrare de întreținere care ar putea afecta siguranța zborului este supusă reverificării.

                                 (c)

                                 Prin derogare de la litera (a), CAO poate utiliza personal de certificare calificat în conformitate cu dispozițiile următoare atunci când execută lucrări de întreținere pentru operatorii care participă la operațiuni comerciale, sub rezerva unor proceduri corespunzătoare care trebuie aprobate în cadrul CAE:

                                             1.

                                             în cazul unei directive repetitive de navigabilitate (AD) premergătoare zborului care prevede în mod expres că echipajul de zbor poate executa o astfel de AD, CAO poate elibera o autorizație de certificare limitată pilotului-comandant pe baza licenței de echipaj de zbor deținute, cu condiția ca respectiva CAO să verifice că pilotul-comandant a urmat o pregătire practică suficientă pentru a putea executa AD în cauză la standardul impus;

                                             2.

                                             în cazul unei aeronave care operează în afara unui loc care beneficiază de asistență, CAO poate elibera o autorizație de certificare limitată pilotului-comandant pe baza licenței de echipaj de zbor deținute, cu condiția ca respectiva CAO să verifice că pilotul-comandant a urmat o pregătire practică suficientă pentru a putea îndeplini sarcina la standardul impus.

                                 (d)

                                 CAO ține evidența detaliilor referitoare la personalul de certificare și păstrează la zi o listă cu toți membrii personalului de certificare, precum și detalii referitoare la domeniul de autorizare al acestora, în cadrul memoriului de prezentare al întreprinderii.

                        CAO.A.045   Personalul de examinare a navigabilității

                                 (a)

                                 Pentru a fi autorizată să efectueze examinări ale navigabilității și, după caz, să elibereze autorizații de zbor, o CAO trebuie să dispună de personal de examinare a navigabilității corespunzător, care îndeplinește toate cerințele de mai jos:

                                             1.

                                             a dobândit experiență în menținerea navigabilității de cel puțin un an pentru planoare și baloane și de cel puțin trei ani pentru toate celelalte aeronave;

                                             2.

                                             deține o licență corespunzătoare eliberată în conformitate cu articolul 5 din prezentul regulament sau o diplomă în aeronautică ori o calificare echivalentă sau o experiență în domeniul menținerii navigabilității, în plus față de cea menționată la subpunctul 1, de cel puțin doi ani pentru planoare și baloane și de cel puțin patru ani pentru toate celelalte aeronave;

                                             3.

                                             a urmat o pregătire corespunzătoare în domeniul întreținerii aeronavelor;

                                 (b)

                                 Înainte de a elibera autorizație de examinare a navigabilității unui membru al personalului de examinare a navigabilității, CAO numește persoana care va efectua o examinare a navigabilității unei aeronave sub supravegherea autorității competente sau sub supravegherea unei persoane deja autorizate ca membru al personalului de examinare a navigabilității în cadrul CAO. Dacă este mulțumită în urma supravegherii, autoritatea competentă admite în mod oficial persoana respectivă ca membru al personalului de examinare a navigabilității.

                                 (c)

                                 CAO se asigură că personalul de examinare a navigabilității de care dispune poate demonstra că are o experiență corespunzătoare și recentă în domeniul menținerii navigabilității.

                                 (d)

                                 Fiecare membru al personalului de examinare a navigabilității este identificat în CAE pe o listă care conține autorizația de examinare a navigabilității menționată la litera (b).

                                 (e)

                                 CAO păstrează o evidență a întregului personal de examinare a navigabilității, care trebuie să includă detalii despre toate calificările corespunzătoare, alături de un rezumat al experienței și al pregătirii pertinente în materie de menținere a navigabilității ale persoanei în cauză, precum și o copie a autorizației acesteia. CAO păstrează aceste evidențe timp de cel puțin doi ani de la data la care persoana în cauză a încetat raporturile de muncă cu CAO.

                        CAO.A.050   Componente, echipamente și scule

                                 (a)

                                 CAO trebuie:

                                             1.

                                             să dețină echipamentele și sculele specificate în datele privind întreținerea prevăzute la punctul CAO.A.055 sau echivalente verificate și repertoriate într-o listă cuprinsă în CAE, necesare pentru operațiuni zilnice de întreținere efectuate în cadrul domeniului de autorizare al întreprinderii;

                                             2.

                                             să dispună de o procedură prin care să se asigure că are acces la toate celelalte echipamente și scule necesare pentru a-și desfășura activitatea, utilizate doar ocazional, dacă este necesar.

                                 (b)

                                 CAO se asigură că sculele și echipamentele pe care le utilizează sunt controlate și etalonate conform unui standard recunoscut oficial. CAO trebuie să țină evidența acestor etalonări și a standardelor utilizate și să respecte dispozițiile de la punctul CAO.A.090.

                                 (c)

                                 CAO inspectează, clasifică și separă în mod corespunzător toate componentele pe care le primește în conformitate cu punctele M.A.501 și M.A.504 din anexa I (partea M) sau cu punctele ML.A.501 și ML.A.504 din anexa Vb (partea ML), după caz.

                        CAO.A.055   Date de întreținere și comenzi de lucrări de întreținere

                                 (a)

                                 CAO deține și utilizează, la efectuarea lucrărilor de întreținere, inclusiv a modificărilor și a reparațiilor, date de întreținere care sunt aplicabile, actualizate și care sunt specificate la punctul M.A.401 din anexa I (partea M) sau la punctul ML.A.401 din anexa Vb (partea ML), după caz. Totuși, în cazul datelor de întreținere furnizate de client, CAO are obligația de a deține astfel de date numai atunci când lucrările de întreținere sunt în curs de desfășurare.

                                 (b)

                                 Înainte de efectuarea întreținerii, între CAO și persoana sau întreprinderea care solicită întreținerea trebuie convenită o comandă scrisă care stabilește în mod clar lucrările de întreținere care trebuie efectuate.

                        CAO.A.060   Standarde de întreținere

                     Atunci când execută lucrări de întreținere, CAO trebuie să respecte toate cerințele următoare:

                                 (a)

                                 să se asigure că orice persoană care execută lucrări de întreținere este calificată în conformitate cu cerințele prezentei anexe;

                                 (b)

                                 să se asigure că zona în care se execută lucrările de întreținere este bine organizată și curată (fără praf și necontaminată);

                                 (c)

                                 să utilizeze metodele, tehnicile, standardele și instrucțiunile specificate în datele de întreținere și în comenzile menționate la punctul CAO.A.055;

                                 (d)

                                 să utilizeze sculele, echipamentele și materialele specificate la punctul CAO.A.050;

                                 (e)

                                 să se asigure că lucrările de întreținere sunt executate cu respectarea limitărilor de mediu specificate în datele de întreținere menționate la punctul CAO.A.055;

                                 (f)

                                 să se asigure că sunt utilizate unități de lucru adecvate, în caz de condiții meteorologice nefavorabile sau lucrări de întreținere de lungă durată;

                                 (g)

                                 să se asigure că riscul de erori multiple în timpul lucrărilor de întreținere și riscul de erori repetate în cazul unor sarcini de întreținere identice sunt reduse la minimum;

                                 (h)

                                 să se asigure că, după executarea oricărei sarcini de întreținere critice, este aplicată o metodă de detectare a erorilor;

                                 (i)

                                 să efectueze o verificare generală, după finalizarea lucrărilor de întreținere, pentru a se asigura că de pe aeronavă sau componentă s-au îndepărtat toate sculele, echipamentele sau alte repere și materiale străine și că toate panourile de acces demontate au fost reinstalate;

                                 (j)

                                 să se asigure că toate lucrările de întreținere efectuate sunt înregistrate și documentate în mod corespunzător.

                        CAO.A.065   Certificatul de punere în serviciu al aeronavei

                     La finalizarea oricărei lucrări de întreținere a unei aeronave executate în conformitate cu prezenta anexă, se eliberează un CRS pentru aeronave în conformitate cu punctul M.A.801 din anexa I (partea M) sau cu punctul ML.A.801 din anexa Vb (partea ML), după caz.

                        CAO.A.070   Certificatul de punere în serviciu pentru componente

                                 (a)

                                 La finalizarea oricărei lucrări de întreținere a unei componente executate în conformitate cu prezenta anexă, se eliberează un CRS pentru componente în conformitate cu punctul M.A.802 din anexa I (partea M) sau cu punctul ML.A.802 din anexa Vb (partea ML), după caz. Se eliberează un formular 1 al AESA în conformitate cu apendicele II la anexa I (partea M), cu excepția cazurilor prevăzute la punctul M.A.502 litera (b) sau (d) din anexa I (partea M) și la punctul ML.A.502 din anexa Vb (partea ML) și în cazul componentelor fabricate în conformitate cu punctul CAO.A.020 litera (c).

                                 (b)

                                 Formularul 1 al AESA menționat la litera (a) poate fi generat dintr-o bază de date electronică.

                        CAO.A.075   Managementul menținerii navigabilității

                                 (a)

                                 Toate activitățile de management al menținerii navigabilității se efectuează în conformitate cu cerințele din subpartea C a anexei I (partea M) sau din subpartea C a anexei Vb (partea ML), după caz.

                                 (b)

                                 Pentru fiecare aeronavă gestionată, CAO trebuie:

                                             1.

                                             să elaboreze și să controleze AMP al aeronavei gestionate și

                                                         (i)

                                                         în cazul aeronavelor conforme cu anexa Vb (partea ML), să aprobe AMP și modificările acestuia sau

                                                         (ii)

                                                         în cazul aeronavelor conforme cu anexa I (partea M), să prezinte AMP și modificările acestuia autorității competente spre aprobare, cu excepția cazului în care aprobarea face obiectul unei proceduri de aprobare indirecte în conformitate cu punctul M.A.302 litera (c) din anexa I (partea M);

                                             2.

                                             să prezinte o copie a AMP proprietarului;

                                             3.

                                             să se asigure că datele utilizate pentru orice modificare și reparații sunt conforme cu punctele M.A.304 sau ML.A.304, după caz;

                                             4.

                                             să se asigure că toate lucrările de întreținere sunt executate în conformitate cu AMP și că sunt vizate spre punere în serviciu în conformitate cu secțiunea A subpartea H din anexa I (partea M), cu secțiunea A din anexa II (partea 145) sau cu secțiunea A subpartea H din anexa Vb (partea ML), după caz;

                                             5.

                                             să se asigure că se aplică toate directivele de navigabilitate aplicabile și toate directivele operaționale care influențează menținerea navigabilității;

                                             6.

                                             să se asigure că toate defectele detectate în cursul întreținerii sau semnalate sunt remediate de o întreprindere de întreținere autorizată corespunzător sau de personal de certificare independent;

                                             7.

                                             să se asigure că aeronava este încredințată spre întreținere unei întreprinderi autorizate în mod corespunzător sau personalului de certificare independent, ori de câte ori este necesar;

                                             8.

                                             să coordoneze întreținerea programată, aplicarea AD-urilor, înlocuirea pieselor cu durată de serviciu limitată și inspecția componentelor, pentru a se asigura că lucrările sunt corect efectuate;

                                             9.

                                             să gestioneze și să arhiveze toate înregistrările referitoare la menținerea navigabilității și, dacă este cazul, jurnalul tehnic al aeronavei;

                                             10.

                                             să se asigure că fișa de masă și centraj reflectă starea actuală a aeronavei.

                        CAO.A.080   Datele referitoare la managementul menținerii navigabilității

                     Pentru îndeplinirea sarcinilor de management al menținerii navigabilității menționate la punctele CAMO.A.315 și CAO.A.075, CAO deține și utilizează date de întreținere care sunt aplicabile, actualizate și care sunt specificate la punctul M.A.401 din anexa I (partea M) sau la punctul ML.A.401 din anexa Vb (partea ML), după caz. Aceste date pot fi furnizate de proprietar, sub rezerva existenței unui contract, astfel cum se menționează la punctul M.A.201 litera (h) subpunctul 2, litera (i) subpunctul 1, litera (e) sau litera (f), caz în care CAO trebuie să păstreze aceste date doar pe durata contractului, cu excepția cazurilor în care trebuie să păstreze datele în temeiul punctului CAO.A.090 litera (b).

                        CAO.A.085   Examinarea navigabilității

                     CAO trebuie să efectueze orice examinare a navigabilității în conformitate cu punctul M.A.903 din anexa I (partea M) sau cu punctul ML.A.903 din anexa Vb (partea ML), după caz.

                        CAO.A.090   Evidența documentelor

                                 (a)

                                 CAO trebuie să păstreze evidențele următoare:

                                             1.

                                             evidența lucrărilor de întreținere necesară pentru a demonstra că au fost îndeplinite toate cerințele din prezenta anexă pentru eliberarea CRS-ului, inclusiv a documentelor de punere în serviciu ale subcontractantului. CAO furnizează proprietarului aeronavei o copie a fiecărui CRS, însoțită de o copie a tuturor datelor specifice de reparație sau modificare utilizate pentru reparațiile sau modificările efectuate;

                                             2.

                                             evidențele referitoare la managementul menținerii navigabilității solicitate la oricare dintre următoarele puncte:

                                                         (i)

                                                         punctul M.A.305 și, dacă este cazul, punctul M.A.306 din anexa I (partea M);

                                                         (ii)

                                                         punctul ML.A.305 din anexa Vb (partea ML);

                                             3.

                                             dacă deține privilegiul menționat la punctul CAO.A.095 litera (c), o copie a fiecărui certificat de examinare a navigabilității (CEN) eliberat în conformitate cu punctul ML.A.901 litera (a) din anexa Vb (partea ML) și a fiecărei recomandări emise sau, după caz, prelungite, precum și toate documentele justificative;

                                             4.

                                             dacă deține privilegiul menționat la punctul CAO.A.095 litera (d), o copie a tuturor autorizațiilor de zbor eliberate în conformitate cu punctul 21.A.729 din anexa I (partea 21) la Regulamentul (UE) nr. 748/2012.

                                 (b)

                                 CAO păstrează o copie a evidențelor descrise la litera (a) subpunctul 1, precum și a oricăror date de întreținere asociate, timp de trei ani de la data la care a pus în serviciu aeronava sau componenta de aeronavă care a făcut obiectul lucrării de întreținere.

                                 (c)

                                 CAO păstrează o copie a evidențelor menționate la litera (a) subpunctele 2-4 timp de doi ani după ce aeronava a fost definitiv retrasă din serviciu.

                                 (d)

                                 Toate evidențele se păstrează astfel încât să fie protejate contra deteriorării, modificării și furtului.

                                 (e)

                                 Toate elementele de hardware folosite pentru copiile de siguranță ale evidenței lucrărilor de întreținere se păstrează într-un loc diferit de cel care conține datele respective și într-un mediu care să garanteze că respectivele copii vor rămâne în stare bună.

                                 (f)

                                 În cazul în care managementul menținerii navigabilității unei aeronave este transferat către o altă întreprindere sau persoană, toate evidențele păstrate în temeiul literei (a) subpunctele 2-4 sunt transferate întreprinderii sau persoanei respective. Din momentul transferului, întreprinderii sau persoanei respective i se aplică literele (b) și (c).

                                 (g)

                                 În cazul în care o CAO își încetează activitatea, toate evidențele păstrate sunt transferate după cum urmează:

                                             1.

                                             evidențele menționate la litera (a) subpunctul 1 se transferă ultimului proprietar sau client al aeronavei respective sau al componentei respective sau se depozitează conform indicațiilor autorității competente;

                                             2.

                                             evidențele menționate la litera (a) subpunctele 2-4 se transferă proprietarului aeronavei.

                        CAO.A.095   Privilegii ale întreprinderii

                     CAO are următoarele privilegii:

                                 (a)

                                 Întreținere

                                             1.

                                             Să efectueze lucrări de întreținere asupra oricărei aeronave sau componente pentru care a primit autorizare, în locurile precizate în certificatul de autorizare și în CAE;

                                             2.

                                             Să ia măsuri în vederea executării unor servicii specializate la o altă întreprindere calificată corespunzător sub controlul CAO, în conformitate cu procedurile corespunzătoare prevăzute în CAE și aprobate de autoritatea competentă;

                                             3.

                                             Să efectueze lucrări de întreținere asupra oricărei aeronave sau componente pentru care a primit autorizare în orice loc, atunci când necesitatea de a efectua astfel de lucrări de întreținere decurge fie din faptul că aeronava este inaptă de zbor, fie din nevoia de a acorda asistență pentru întreținerea ocazională, în conformitate cu condițiile specificate în CAE;

                                             4.

                                             Să elibereze certificate de punere în serviciu, la încheierea lucrărilor de întreținere, în conformitate cu punctul CAO.A.065 sau CAO.A.070.

                                 (b)

                                 Managementul menținerii navigabilității

                                             1.

                                             Să se ocupe de managementul menținerii navigabilității oricărei aeronave pentru care a fost autorizată;

                                             2.

                                             Să aprobe AMP, în conformitate cu punctul ML.A.302 litera (b) subpunctul 2, pentru aeronavele gestionate în conformitate cu anexa Vb (partea ML);

                                             3.

                                             Să execute sarcini limitate de menținere a navigabilității în colaborare cu orice întreprindere cu care încheie un contract în acest sens și care își desfășoară activitatea conform sistemului său de control al calității, astfel cum se indică în lista din certificatul de autorizare;

                                             4.

                                             Să prelungească, în conformitate cu punctul M.A.901 litera (f) din anexa I (partea M) sau cu punctul ML.A.901 litera (c) din anexa Vb (partea ML), un CEN eliberat de autoritatea competentă, de o altă CAO sau de o CAMO;

                                 (c)

                                 Examinarea navigabilității:

                                             1.

                                             O CAO cu sediul principal de activitate într-unul dintre statele membre a cărei autorizare include privilegiile menționate la litera (b) poate să primească aprobarea de a efectua examinări ale navigabilității în conformitate cu punctul M.A.901 din anexa I (partea M) sau cu punctul ML.A.903 din anexa Vb (partea ML), după caz, și:

                                                         (i)

                                                         să elibereze CEN aferent sau o recomandare de eliberare a unui CEN;

                                                         (ii)

                                                         să prelungească valabilitatea unui CEN existent.

                                             2.

                                             O CAO cu sediul principal de activitate într-unul dintre statele membre a cărei autorizare include privilegiile menționate la litera (a) poate să primească aprobarea de a efectua examinări ale navigabilității în conformitate cu punctul ML.A.903 anexa Vb (partea ML) și să elibereze CEN-ul aferent.

                                 (d)

                                 Autorizația de zbor
                                 O CAO cu sediul principal de activitate într-unul dintre statele membre a cărei autorizare include privilegiile menționate la litera (c) poate să primească aprobarea de a elibera o autorizație de zbor în conformitate cu punctul 21.A.711 litera (d) din anexa I (partea 21) la Regulamentul (UE) nr. 748/2012 pentru aeronavele pentru care poate elibera CEN-ul atunci când atestă conformarea cu condițiile de zbor aprobate, în conformitate cu o procedură adecvată prevăzută în CAE.

                                 (e)

                                 O CAO poate să primească aprobarea pentru unul sau mai multe privilegii.

                        CAO.A.100   Sistemul de control al calității și bilanțul organizațional

                                 (a)

                                 Pentru a se asigura că o CAO continuă să îndeplinească cerințele din prezenta anexă, respectiva întreprindere trebuie să instituie un sistem de control al calității și să desemneze un director de calitate.

                                 (b)

                                 Sistemul de control al calității monitorizează desfășurarea activităților întreprinderii care intră sub incidența prezentei anexe. Sistemul monitorizează în special dacă:

                                             1.

                                             toate aceste activități se desfășoară în conformitate cu procedurile aprobate;

                                             2.

                                             toate sarcinile de întreținere subcontractate sunt îndeplinite conform contractului;

                                             3.

                                             întreprinderea continuă să îndeplinească cerințele din prezenta anexă.

                                 (c)

                                 Evidențele acestei monitorizări se păstrează cel puțin pentru ultimii doi ani.

                                 (d)

                                 În cazul în care întreprinderea care deține o autorizare de CAO este autorizată suplimentar conform unei alte anexe decât prezenta, sistemul de control al calității poate fi combinat cu cel impus de cealaltă anexă.

                                 (e)

                                 O CAO este considerată a fi o CAO de mici dimensiuni atunci când este îndeplinită una dintre următoarele condiții:

                                             (1)

                                             Domeniul de activitate al CAO conține numai aeronave care intră sub incidența părții ML.

                                             (2)

                                             CAO nu are mai mult de 10 persoane în echivalent normă întreagă care participă la lucrările de întreținere.

                                             (3)

                                             CAO nu are mai mult de cinci persoane în echivalent normă întreagă care participă la managementul menținerii navigabilității.

                                 (f)

                                 În cazul unei CAO de mici dimensiuni, sistemul de control al calității poate fi înlocuit cu bilanțuri organizaționale periodice, sub rezerva obținerii aprobării autorității competente. În acest caz, întreprinderea nu poate încredința prin contract altor părți sarcini de management al menținerii navigabilității.

                        CAO.A.105   Schimbări la nivelul întreprinderii

                                 (a)

                                 Cu scopul de a permite autorității competente să determine conformarea continuă cu prezenta parte, întreprinderea de întreținere autorizată trebuie să îi notifice orice propunere de efectuare a oricăreia dintre schimbările următoare, înainte ca aceste schimbări să aibă loc:

                                             1.

                                             schimbări care au impact asupra informațiilor cuprinse în certificatul de autorizare prevăzut în apendicele I și în condițiile de autorizare din prezenta anexă;

                                             2.

                                             schimbări la nivelul persoanelor menționate la punctul CAO.A.035 literele (a) și (b);

                                             3.

                                             schimbări în privința tipurilor de aeronave incluse în domeniul de activitate menționat la punctul CAO.A.020 litera (a) subpunctul 1 în cazul avioanelor cu o masă maximă la decolare (MTOM) de peste 2 730 kg și în cazul elicopterelor cu MTOM de peste 1 200 kg sau certificate pentru mai mult de patru ocupanți;

                                             4.

                                             schimbări la nivelul domeniului de activitate menționat la punctul CAO.A.020 litera (a) subpunctul 2 în cazul motoarelor cu turbină complete;

                                             5.

                                             schimbări la nivelul procedurii de control prevăzute la litera (b).

                                 (b)

                                 Orice alte schimbări la nivelul amplasamentelor, facilităților, echipamentelor, sculelor, materialelor, procedurilor, domeniului de activitate și personalului sunt controlate de CAO cu ajutorul unei proceduri de control prevăzute în CAE. CAO prezintă autorității competente o descriere a acestor schimbări și a modificărilor aferente ale CAE corespunzător în termen de 15 zile de la data la care a avut loc schimbarea.

                        CAO.A.110   Menținerea valabilității

                                 (a)

                                 Autorizația se eliberează pe durată nelimitată și rămâne valabilă cu următoarele condiții:

                                             1.

                                             întreprinderea să continue să respecte cerințele din prezenta anexă, în special modul în care sunt tratate constatările în conformitate cu punctul CAO.A.115;

                                             2.

                                             autorității competente să i se acorde accesul la întreprindere pentru a determina dacă cerințele din prezenta anexă sunt respectate în continuare;

                                             3.

                                             autoritatea competentă să nu fi renunțat la autorizare sau să o fi revocat.

                                 (b)

                                 În momentul renunțării la autorizare sau al revocării acesteia, întreprinderea restituie certificatul de autorizare autorității competente.

                        CAO.A.115   Constatări

                                 (a)

                                 O constatare de nivel 1 corespunde oricărei constatări a unei neconformități semnificative cu cerințele din partea CAO, care reduce nivelul de siguranță și pune în pericol grav siguranța zborului.

                                 (b)

                                 O constatare de nivel 2 corespunde oricărei constatări a unei neconformități cu cerințele din partea CAO, care poate reduce nivelul de siguranță și ar putea pune în pericol siguranța zborului.

                                 (c)

                                 După primirea unei notificări referitoare la constatări în conformitate cu punctul CAO.B.060, CAO adoptă un plan de acțiuni corective și demonstrează într-un mod considerat satisfăcător de autoritatea competentă că a realizat acțiunile corective necesare pentru a remedia neconformitatea constatată în termenul stabilit de respectiva autoritate.

                        SECȚIUNEA B

                        CERINȚE APLICABILE AUTORITĂȚII

                        CAO.B.010   Domeniu de aplicare

                     Prezenta secțiune stabilește cerințele de ordin administrativ pe care trebuie să le îndeplinească autoritățile competente în legătură cu cerințele aplicabile întreprinderilor prevăzute în secțiunea A.

                        CAO.B.017   Mijloace de conformare

                                 (a)

                                 Agenția elaborează mijloace acceptabile de conformare (Acceptable Means of Compliance - «AMC») care pot fi utilizate pentru a demonstra conformarea cu Regulamentul (UE) 2018/1139 și cu actele sale delegate și de punere în aplicare.

                                 (b)

                                 Se pot folosi mijloace de conformare alternative pentru a demonstra conformarea cu Regulamentul (UE) 2018/1139 și cu actele sale delegate și de punere în aplicare.

                                 (c)

                                 Autoritatea competentă stabilește un sistem pentru a evalua în mod sistematic dacă toate mijloacele de conformare alternative pe care le utilizează întreprinderile aflate sub supravegherea sa permit stabilirea conformării cu Regulamentul (UE) 2018/1139 și cu actele sale delegate și de punere în aplicare.

                                 (d)

                                 Autoritatea competentă evaluează toate mijloacele de conformare alternative propuse de o întreprindere în conformitate cu punctul CAO.A.017, analizând documentația pusă la dispoziție și, dacă se consideră necesar, efectuând o inspecție în cadrul întreprinderii.
                                 Atunci când constată că mijloacele de conformare alternative respectă Regulamentul (UE) 2018/1139 și actele sale delegate și de punere în aplicare, autoritatea competentă ia următoarele măsuri fără întârzieri nejustificate:

                                             1.

                                             înștiințează solicitantul că pot fi utilizate mijloacele de conformare alternative și, dacă este cazul, modifică în consecință autorizarea sau certificatul solicitantului;

                                             2.

                                             înștiințează agenția cu privire la conținutul acestora, incluzând copii ale tuturor documentelor relevante.

                        CAO.B.020   Evidența documentelor

                                 (a)

                                 Autoritatea competentă trebuie să instituie un sistem de evidență care să permită o trasabilitate adecvată a procesului de eliberare, prelungire, modificare, suspendare sau revocare a fiecărui certificat eliberat.

                                 (b)

                                 Evidențele autorității competente pentru supravegherea întreprinderilor autorizate în conformitate cu prezenta anexă includ cel puțin:

                                             1.

                                             cererea de obținere a autorizației unei întreprinderi;

                                             2.

                                             certificatul de autorizare al întreprinderii, inclusiv toate modificările;

                                             3.

                                             o copie a programului de audit al întreprinderii, care să conțină datele la care au fost efectuate auditurile, precum și datele la care acestea trebuie efectuate;

                                             4.

                                             evidențele supravegherii continue, inclusiv toate evidențele auditurilor, astfel cum se prevede la punctul CAO.B.055;

                                             5.

                                             toate constatările, acțiunile necesare pentru închiderea constatărilor și recomandările;

                                             6.

                                             copii ale întregii corespondențe relevante cu întreprinderea;

                                             7.

                                             informații privind orice scutire în conformitate cu punctul CAO.B.035 și măsuri de executare;

                                             8.

                                             orice raport din partea altor autorități competente referitor la supravegherea întreprinderii;

                                             9.

                                             CAE și modificările sale;

                                             10.

                                             copii ale oricărui alt document aprobat de autoritatea competentă.

                                 (c)

                                 Perioada de păstrare a evidențelor enumerate la litera (b) este de cel puțin cinci ani.

                                 (d)

                                 Toate evidențele se pun, la cerere, la dispoziția autorității competente a unui alt stat membru sau a agenției.

                        CAO.B.025   Schimbul reciproc de informații

                                 (a)

                                 Atunci când este necesar pentru îndeplinirea sarcinilor lor în temeiul prezentului regulament, autoritățile competente fac schimb de informații.

                                 (b)

                                 În cazul unei amenințări potențiale la adresa siguranței care implică mai multe state membre, autoritățile competente în cauză se sprijină reciproc în realizarea acțiunii de supraveghere necesare.

                        CAO.B.030   Responsabilități

                     Autoritatea competentă efectuează inspecțiile și investigațiile necesare pentru a verifica și garanta că întreprinderile de care răspunde în conformitate cu punctul CAO.1 îndeplinesc cerințele din prezenta anexă secțiunea A.

                        CAO.B.035   Scutiri

                     În cazul în care un stat membru acordă o scutire de la cerințele prezentei anexe în conformitate cu articolul 71 alineatul (2) din Regulamentul (UE) 2018/1139, autoritatea competentă înregistrează respectiva scutire. Autoritatea competență păstrează înregistrările respective astfel cum se prevede la punctul CAO.B.020 litera (b) subpunctul 6.

                        CAO.B.040   Depunerea cererilor

                     În cazul în care unitățile de lucru ale CAO sunt situate în mai multe state membre, procedura de certificare inițială și supravegherea continuă a autorizării trebuie derulate în colaborare cu autoritățile competente desemnate de statele membre pe teritoriul cărora sunt situate celelalte unități de lucru.

                        CAO.B.045   Procedura de certificare inițială

                                 (a)

                                 În cazul în care s-a constatat că întreprinderea îndeplinește cerințele prevăzute la punctul CAO.A.035 literele (a) și (b), autoritatea competentă notifică solicitantului în mod oficial acceptul său pentru personalul în cauză.

                                 (b)

                                 Autoritatea competentă verifică dacă procedurile specificate în CAE sunt conforme cu secțiunea A și se asigură că managerul responsabil a semnat declarația de angajament menționată la punctul CAO.A.025 litera (a) subpunctul 1.

                                 (c)

                                 Autoritatea competentă verifică dacă întreprinderea respectă secțiunea A.

                                 (d)

                                 Pe parcursul investigației pentru autorizare, autoritatea competentă convoacă cel puțin o dată o întâlnire cu managerul responsabil, pentru a se asigura că acesta/aceasta înțelege bine importanța autorizării și declarația menționată la punctul CAO.A.025 litera (a) subpunctul 1.

                                 (e)

                                 Toate constatările în conformitate cu punctul CAO.B.060 trebuie confirmate în scris întreprinderii solicitante.

                                 (g)

                                 Înainte de eliberarea autorizării, autoritatea competentă închide toate constatările după ce întreprinderea le-a corectat.

                                 (h)

                                 Prin derogare de la literele (a)-(g) și de la punctul CAO.B.50 litera (a), pentru întreprinderile care solicită o autorizare în conformitate cu prezenta anexă pe baza unei autorizări de întreprindere existente eliberate în conformitate cu subpartea F sau G din anexa I (partea M) sau cu anexa II (partea 145), în conformitate cu articolul 4 alineatul (4) autoritatea competentă:

                                             1.

                                             eliberează o autorizare în conformitate cu prezenta anexă, utilizând formularul 3-CAO al AESA prevăzut în apendicele I la prezenta anexă;

                                             2.

                                             în termen de 2 ani de la data la care a eliberat autorizarea menționată la subpunctul 1, verifică dacă întreprinderea în cauză îndeplinește cerințele prezentei anexe în ceea ce privește privilegiile deținute.

                        CAO.B.050   Eliberarea certificatului inițial

                                 (a)

                                 În cazul în care a constatat că solicitantul îndeplinește cerințele prevăzute la punctul CAO.B.45, autoritatea competentă eliberează certificatul, utilizând formularul 3-CAO al AESA prevăzut în apendicele I și precizând condițiile de autorizare.

                                 (b)

                                 Autoritatea competentă include numărul de referință al CAO, astfel cum se specifică în modelul de formular 3-CAO al AESA prevăzut în apendicele I.

                        CAO.B.055   Supravegherea continuă

                                 (a)

                                 Autoritatea competentă instituie și ține la zi un program de supraveghere, în care precizează toate CAO-urile cărora le-a eliberat un certificat și datele la care a auditat și urmează să auditeze respectivele CAO.

                                 (b)

                                 La intervale de timp care nu trebuie să depășească 24 de luni, autoritatea competentă supune unui audit fiecare CAO căreia i-a eliberat o autorizare. Aceste audituri se concentrează, în special, asupra schimbărilor la nivelul întreprinderii care i-au fost notificate în conformitate cu procedura specificată la punctul CAO.A.105 litera (b).

                                 (c)

                                 Din 24 în 24 de luni se face un audit al unui eșantion relevant de aeronave gestionate de CAO, în cazul în care întreprinderea este autorizată în acest sens. Dimensiunile eșantionului sunt decise de autoritatea competentă, în funcție de rezultatele auditurilor precedente și de auditurile de produs precedente.

                                 (d)

                                 Autoritatea competentă confirmă în scris CAO orice constatare formulată în cursul acestor audituri.

                                 (e)

                                 Autoritatea competentă ține evidența tuturor constatărilor din cursul acestor audituri, a tuturor acțiunilor necesare pentru a închide constatările și a eventualelor recomandări emise.

                                 (f)

                                 Autoritatea competentă convoacă o întâlnire cu managerul responsabil al CAO cel puțin din 24 în 24 de luni.

                        CAO.B.060   Constatări

                                 (a)

                                 Dacă în cursul auditurilor sau prin orice alte mijloace se găsesc probe care indică nerespectarea cerințelor din partea CAO, autoritatea competentă ia următoarele măsuri:

                                             1.

                                             pentru constatările de nivel 1, autoritatea competentă ia măsuri imediate pentru a revoca, limita sau suspenda autorizarea CAO, complet sau parțial în funcție de amploarea constatării de nivel 1, până când întreprinderea a întreprins cu succes acțiuni corective; și

                                             2.

                                             pentru constatările de nivel 2, autoritatea competentă acordă un termen de cel mult trei luni pentru acțiunile corective, adaptat naturii constatării — în anumite împrejurări, la finele acestui prim termen și în funcție de natura constatării, autoritatea competentă poate prelungi termenul de trei luni, dacă se prezintă un plan de acțiuni corective satisfăcător.

                                 (b)

                                 Autoritatea competentă ia măsuri pentru a suspenda autorizarea, complet sau parțial, în caz de neconformare în termenele prevăzute de autoritatea competentă.

                        CAO.B.065   Schimbări

                                 (a)

                                 La primirea unei cereri de efectuare a unei schimbări în conformitate cu punctul CAO.A.105 litera (a), autoritatea competentă verifică dacă întreprinderea îndeplinește cerințele aplicabile înainte de a aproba respectiva schimbare.

                                 (b)

                                 Autoritatea competentă poate să indice condițiile în care CAO își poate desfășura activitatea pe durata schimbării, cu excepția cazului în care autoritatea competentă stabilește că certificatul întreprinderii trebuie să fie suspendat din cauza naturii sau a amplorii schimbărilor.

                                 (c)

                                 Pentru schimbările care nu necesită o aprobare prealabilă, autoritatea competentă evaluează în cursul activităților de supraveghere respectarea de către CAO a procedurii de control aprobate prevăzute la punctul CAO.A.105 litera (b), precum și respectarea cerințelor aplicabile.

                        CAO.B.070   Suspendarea, limitarea și revocarea

                     Autoritatea competentă:

                                 (a)

                                 suspendă o autorizare pe motive temeinice, în cazul unei potențiale amenințări la adresa siguranței sau

                                 (b)

                                 suspendă, revocă sau limitează o autorizare în temeiul punctului CAO.B.060.

                     Apendicele I

                        Certificatul de întreprindere cu privilegii combinate în materie de navigabilitate (CAO) – formularul 3-CAO al AESA

                                 (a)

                                 În cadrul claselor și categoriilor de autorizare stabilite de autoritatea competentă, domeniul de activitate specificat în CAE definește limitele exacte ale autorizării. De aceea, este esențial ca toate clasele și categoriile de autorizare să fie compatibile cu domeniul de activitate al întreprinderii.

                                 (b)

                                    Categoria aeronave în raport cu privilegiile de întreținere înseamnă că o CAO poate efectua lucrări de întreținere a aeronavei și a oricărei componente (inclusiv a motoarelor), în conformitate cu datele de întreținere a aeronavei sau, cu acordul autorității competente, în conformitate cu datele de întreținere a componentelor, doar în cazul în care respectivele componente sunt montate pe aeronavă. Cu toate acestea, o astfel de CAO cu categoria aeronave poate demonta temporar o componentă în vederea întreținerii pentru a avea acces mai ușor la componenta respectivă, cu excepția cazurilor în care în urma demontării trebuie efectuate lucrări de întreținere suplimentare cărora nu li se aplică dispozițiile de la litera (b). Această operațiune va face obiectul unei proceduri de control din CAE care necesită aprobarea autorității competente.

                                 (c)

                                    Categoria motoare (cu turbină, cu piston sau electrice) înseamnă că o CAO poate efectua lucrări de întreținere asupra motorului și componentelor motorului neinstalate, în conformitate cu datele de întreținere a motorului sau, cu acordul autorității competente, în conformitate cu datele de întreținere a componentelor, doar în cazul în care respectivele componente sunt montate pe motor. Cu toate acestea, o astfel de CAO cu categoria motoare poate demonta temporar o componentă în vederea întreținerii pentru a avea acces mai ușor la componenta respectivă, cu excepția cazurilor în care în urma demontării trebuie efectuate lucrări de întreținere suplimentare cărora nu li se aplică dispozițiile de la litera (c). O CAO cu categoria motoare poate de asemenea să efectueze lucrări de întreținere asupra unui motor instalat în cursul întreținerii «de bază» și «în linie» sub rezerva unei proceduri de control din CAE care necesită aprobarea autorității competente.

                                 (d)

                                    Categoria componente (altele decât motoarele complete) înseamnă că o CAO poate să efectueze lucrări de întreținere asupra componentelor neinstalate (cu excepția motoarelor complete) destinate instalării pe aeronavă sau pe motor. Respectiva CAO poate de asemenea să efectueze lucrări de întreținere asupra unei componente instalate (alta decât motoarele complete) în cursul întreținerii «de bază» și «în linie» sau la o unitate care asigură întreținerea motoarelor, sub rezerva unei proceduri de control din CAE care necesită aprobarea autorității competente.

                                 (e)

                                    Categoria examinare nedistructivă (NDT) este o categorie distinctă, nu neapărat legată de o aeronavă, de un motor sau de o altă componentă anume. Categoria NDT este necesară doar pentru o CAO care execută NDT ca pe o sarcină specială pentru o altă întreprindere. O CAO autorizată care deține categoria aeronave, motoare sau componente poate să efectueze NDT în cazul produselor cărora la asigură întreținerea cu condiția ca în CAE să fie incluse proceduri referitoare la NDT, fără a necesita categoria NDT.

                           Textul imaginii

                        Pagina 1 din 2
                        [STATUL MEMBRU (*)]
                        Stat membru al Uniunii Europene (**)
                        CERTIFICAT DE ÎNTREPRINDERE CU PRIVILEGII COMBINATE ÎN MATERIE DE NAVIGABILITATE
                        Referință: [CODUL STATULUI MEMBRU (*)].CAO.[XXXX]
                        În temeiul Regulamentului (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației și al Regulamentului (UE) nr. 1321/2014 și sub rezerva respectării condițiilor de mai jos, [AUTORITATEA COMPETENTĂ A STATULUI MEMBRU (*)] certifică prin prezenta că:
                        [NUMELE ȘI ADRESA SOCIETĂȚII]
                        este o întreprindere cu privilegii combinate în materie de navigabilitate conform secțiunii A din anexa Vd (partea CAO) la Regulamentul (UE) nr. 1321/2014.
                        CONDIȚII:
                        (a) Prezenta autorizație este limitată la ceea ce se specifică în condițiile de autorizare anexate și în secțiunea «Domeniul de activitate» din memoriul de prezentare a întreprinderii cu privilegii combinate în materie de navigabilitate (CAE) aprobat, menționat în secțiunea A din anexa Vd (partea CAO) la Regulamentul (UE) nr. 1321/2014 și
                        (b) Prezenta autorizație impune respectarea procedurilor specificate în memoriul aprobat de prezentare a întreprinderii cu privilegii combinate în materie de navigabilitate și
                        (c) Prezenta autorizație este valabilă atât timp cât întreprinderea autorizată cu privilegii combinate în materie de navigabilitate respectă dispozițiile din anexa Vd (partea CAO) la Regulamentul (UE) nr. 1321/2014 și
                        (d) În cazul în care întreprinderea autorizată cu privilegii combinate în materie de navigabilitate subcontractează, în cadrul sistemului său de control al calității, serviciile uneia sau mai multor întreprinderi, prezenta autorizație rămâne valabilă, cu condiția ca respectivele întreprinderi să îndeplinească obligațiile contractuale aplicabile și
                        (e) Sub rezerva respectării condițiilor de mai sus, prezenta autorizație rămâne valabilă pe o durată nelimitată, cu excepția cazului în care autorizația a făcut anterior obiectul renunțării, înlocuirii, suspendării sau revocării.
                        Data eliberării inițiale a certificatului de autorizare:
                        Data prezentei revizuiri a certificatului de autorizare:
                        Revizuire nr.:
                        Semnătura:
                        Pentru autoritatea competentă: [AUTORITATEA COMPETENTĂ A STATULUI MEMBRU (*)]
                        (*) Sau AESA, dacă AESA este autoritatea competentă.
                        (**) Se elimină în cazul statelor nemembre ale UE sau AESA.
                        Formularul 3-CAO al AESA versiunea 1

                     Textul imaginii

                        Pagina 2 din 2
                        CONDIȚII DE AUTORIZARE A ÎNTREPRINDERII CU PRIVILEGII COMBINATE ÎN MATERIE DE NAVIGABILITATE
                        Referință: [CODUL STATULUI MEMBRU (*)].CAO.XXXX
                        Întreprindere: [NUMELE ȘI ADRESA SOCIETĂȚII]
                        CLASA
                        CATEGORIA
                        PRIVILEGII (***)
                        AERONAVE (**)
                        Avioane — altele decât aeronave motorizate complexe (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Avioane cu o masă maximă la decolare (MTOM) de până la2 730 kg (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Elicoptere — altele decât aeronave motorizate complexe (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Elicoptere cu o MTOM de până la 1 200 kg, certificate pentru maximum 4 ocupanți (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Dirijabile (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Baloane (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        Planoare (**)
                        Întreținere
                        Managementul menținerii navigabilității
                        Examinarea navigabilității
                        Autorizație de zbor
                        COMPONENTE (**)
                        Motoare cu turbină complete (**)
                        Întreținere
                        Motoare cu piston complete (**)
                        Motoare electrice (**)
                        Componente, altele decât motoarele complete (**)
                        SERVICIISPECIALIZATE (**)
                        Examinare nedistructivă (NDT) (**)
                        NDT
                        Indicați metodele NDT specifice

                     Textul imaginii

                        Prezentele condiții de autorizare sunt limitate la produsele, piesele și dispozitivele, precum și la activitățile specificate în secțiunea «Domeniul de activitate» din memoriul de prezentare a întreprinderii cu privilegii combinate în materie de navigabilitate.
                        Numărul de referință al memoriului de prezentare a întreprinderii cu privilegii combinate în materie de navigabilitate:
                        Data primei ediții a memoriului de prezentare:
                        Data ultimei revizuiri aprobate: Revizuire nr:
                        Semnătura:
                        Pentru autoritatea competentă: [AUTORITATEA COMPETENTĂ A STATULUI MEMBRU (*)]
                        (*) Sau AESA, dacă AESA este autoritatea competentă.
                        (**) Se elimină, după caz, dacă întreprinderea nu este autorizată.
                        (***) Completați, după caz.
                        Formularul 3-CAO al AESA versiunea 1
                        LIMITĂRI
                        (a se include numai pentru întreprinderile cu categoria avioane, elicoptere sau motoare complete, dacă au doar o singură persoană care planifică și efectuează toate sarcinile de întreținere)
                        Următoarele lucrări de întreținere sunt excluse din domeniul de activitate (***):
                        — lucrările de întreținere asupra avioanelor echipate cu motor cu turbină;
                        — lucrările de întreținere asupra elicopterelor echipate cu motor cu turbină sau cu mai mult de un motor cu piston și
                        — lucrările de întreținere asupra motoarelor cu piston complete de cel puțin 450 CP și asupra motoarelor cu turbină complete.
                        Lista întreprinderilor care lucrează conform unui sistem de control al calității (***)

               ”